লিবারেলিজমের বাংলা সাধারণত করা হয়, উদারনীতিবাদ। একে স্বাধীনতাবাদ বা খাহেশাতবাদ বললেও অত্যুক্তি হবে না। এর ইতিহাস অনেক দীর্ঘ, বিবর্তনও জটিল। সাধারণত জন লককে এর প্রবক্তা বলা হলেও ইউরোপীয় রেনেসাঁস, রিফর্মেশন আন্দোলন, আর এনলাইটেনমেন্ট দর্শনের সাথে লিবারেলিজমের প্রত্যক্ষ-পরোক্ষ যোগ আছে। পশ্চিমা চিন্তায় অভিজ্ঞতাবাদী দর্শন ও বৈজ্ঞানিক পদ্ধতি বলে যা পরিচিত সেটার ভেতর থেকে অর্থনৈতিক-সামাজিক-রাজনৈতিক দর্শন হিসেবে লিবারেলিজমের জন্ম। একটা এন্টি-অথরিটারিয়ান পলিটিকাল ক্রীড হিসেবে এটাকে বিবেচনা করা হয়। লিবারেলিজম মানুষকে ভাবে স্বাধীন ও যুক্তিশীল সত্তা হিশেবে, যে নিজের সিদ্ধান্ত নিজে নিতে পারে, নিজের পছন্দ অনুসারে বাছাই করতে পারে। গুড লাইফের কোনো সংজ্ঞা রাষ্ট্র চাপিয়ে দেবে না জনগণের উপর, বরঞ্চ রাষ্ট্র একটা অধিকার-কাঠামো দেবে যেখানে ব্যক্তিমানুষ নিজের মূল্যবোধ, ধর্মবিশ্বাস ও জীবনযাপন প্রণালি বাছাই করে নেবে।\nসমাজ পরিসরে, ব্যক্তির সার্বভৌমত্ব ও ব্যক্তির প্রাথমিকতাকেই স্বীকার করে নিতে হবে। সমাজ বলে আসলে তেমন কিছু নাই, আছে ব্যক্তিসমষ্টি। অর্থনৈতিক ক্ষেত্রে, ব্যক্তি তার সম্পদ অর্জন করবে, ব্যয় ও উৎপাদনে সে স্বাধীন। ব্যক্তিস্বাধীনতা, সুখ ও অধিকার লিবারেলিজমের চাবিশব্দ ও চাবিধারণা। রাষ্ট্রের কাজ ব্যক্তি-স্বাধীনতাকে রক্ষা করা। মার্গারেট থ্যাচার তো একবার বলেই ফেলেছিলেন, সমাজ বলে কিছু নেই, আছে ব্যক্তি ও পরিবার। ব্যক্তিমানুষের সর্বোচ্চ সুখ নিশ্চিত করবার উপযোগবাদী দর্শনই হচ্ছে লিবারেলিজম। ব্যক্তিমানুষের অধিকার ও স্বাধীনতা রক্ষার জন্যেই আইন। লক, এডাম স্মিথ, আর জন স্টুয়ার্ট মিল লিবারেল দর্শনের প্রধান পুরোহিত। প্রধানত তাঁদের চিন্তার ফল হিসেবেই লিবারেল আইডিয়াজগুলো পশ্চিমা সমাজে কর্তৃত্বশীল ও গ্রহণীয় হয়েছে। আমেরিকান বিপ্লব, ফরাসী বিপ্লব ও শিল্পবিপ্লব— এই তিনটি বিপ্লব লিবারেলিজমের দার্শনিক পরিপ্রেক্ষিত রচনা করেছে। আমরা এই ছোট নিবন্ধে, সংক্ষেপে, লিবারেল দর্শনের দার্শনিক উৎস ও ইতিহাস অনুসন্ধান করবো। দেখব, দর্শন কীভাবে রাষ্ট্র ও রাজনীতির হাত ধরে বৈশ্বিক ও সর্বজনীনতার দাবিদার হয়ে ওঠে।\nজন লক একাই পশ্চিমা রাজনৈতিক লিবারেল থটের সবচেয়ে গুরুত্বপূর্ণ প্রতিপাদ্যের যোগানদাতা। তিনি বিশ্বাস ও ধর্মীয় স্বাধীনতা ও সহনশীলতার কথা বলেন। তার A letter concerning Toleration (1689) এ ক্যাথলিক ও প্রোটেস্টান্টদের মধ্যে দ্বন্দের পরিপ্রেক্ষিতে তিনটি যুক্তি নিয়ে আসেন ধর্মীয় স্বাধীনতার প্রয়োজনীয়তা বোঝাতে। প্রথমত, তিনি বলেন, কোনো জাগতিক বিচারক (Earthly judges) সে হোক রাষ্ট্র বা ব্যক্তি— নির্ভরযোগ্য উপায়ে বিবাদমান ধর্মগুলোর Truth-claim বা সত্য হওয়ার দাবিকে পরীক্ষা বা মূল্যায়নে সক্ষম নয়। দ্বিতীয়ত, যদি একক কোনো ধর্মের সত্য-দাবি মেনে নেয়াও হয় তবে সবাইকে সেই বিশ্বাসে বিশ্বাসী করতে ভায়োলেন্সের দরকার পড়বে। তৃতীয়ত, যদি সবাইকে একক ধর্মাবলম্বী করতে বল প্রয়োগ করতে হয় তবে সমাজে বিশৃঙ্খলা তৈরি হবে। সবচেয়ে ভালো, সমাজে বিশ্বাসের বৈচিত্র্য থাকা। এভাবে প্রত্যেকে যার যার ধর্ম পালন করবে এবং সমাজে ধর্মবিশ্বাসের বৈচিত্র্য থাকবে এবং রাষ্ট্রে কোন ধর্ম জনগণের উপর চাপিয়ে দেবে না— এই মতগুলোর বিকাশ ঘটে। ১৭৬৩ সালে The Treatise on Tolerance নামে ভলতেয়ারেরও একটি বই বের হয়। যাহোক, স্মরণযোগ্য যে, জেফারসনের আমেরিকার যে স্বাধীনতার ঘোষণা (১৭৭৬), এই ঘোষণা বিপুলভাবে লকের দর্শন দ্বারা প্রভাবিত।\nজন লকের টু ট্রিটিজ অব গভার্ণমেন্ট (১৬৮৯) বলে একটা বই আছে। এটার পরিপ্রেক্ষিত ব্রিটেনের গৌরবময় বিপ্লব (The Glorious Revolution,1688) যা রক্তপাতহীন বিপ্লব (ব্লাডলেস রেভ্যুলেশন) নামেও পরিচিত। প্রথম ট্রিটিজে, তিনি রবার্ট ফিলমার নামক আরেক দার্শনিকের বই প্যাট্রিয়ার্কার ধারণাগুলোকে খণ্ডন করেন। লক দেখান, গড কোনো রাজা বানান না, রাজার কোনো দৈব অধিকারও নেই। দ্বিতীয় ট্রিটিজে, তিনি বাইবল থেকে যুক্তি দিয়ে দেখান আদমের তিনটি অধিকার আছে— লাইফ, লিবার্টি আর প্রোপার্টি। রাষ্ট্রকে জনগণের জীবন, স্বাধীনতা ও সম্পদকে রক্ষা করতে হবে। যদি রাষ্ট্র জনগণের এই স্বাধীনতাকে রক্ষা করতে ব্যর্থ হয় তবে জনগণের অধিকার থাকবে সরকার উৎখাতের। জনগণ রাজাকে তাদের সার্বভৌমত্ব দান যেমন করতে পারে, তেমনি আবার ফিরিয়েও নিতে পারে। থমাস হবস উল্টো কথা বলেছিলেন, জনগণ তার সার্বভৌমত্ব রাজাকে দিতে পারে শুধু, কিন্তু ফিরিয়ে নিতে পারে না। জন লকের এই অধিকারের ধারণা আমেরিকার স্বাধীনতার ঘোষণাপত্রে প্রায় পুরোপুরি প্রতিফলিত হয়েছে। খেয়াল রাখতে হবে, পশ্চিমা রাজনৈতিক দর্শন ও অর্থনীতিচিন্তা প্রায় ব্যতিক্রমহীনভাবেই ইউরোপ-আমেরিকার রাষ্ট্রনীতিতে প্রভাব ফেলে ও ফেলেছে। জেফারসন রচিত আমেরিকার স্বাধীনতার ঘোষণাপত্রের দিকে তাকালে লিবারেল ফিলোসফি ও লিবারেল রাষ্ট্রের ধারণা স্পষ্ট হবে— We hold these truths to be self-evident, that all men are created equal, that they are endowed by their Creator with certain unalienable Rights, that among these are Life, Liberty and the pursuit of Happiness. That to secure these rights, Governments are instituted among Men, deriving their just powers from the consent of the governed, That whenever any Form of Government becomes destructive of these ends, it is the Right of the People to alter or to abolish it,\nand to institute new Government, laying its foundation on such principles...\nএটি প্রায় পুরোপুরি জন লকের মতের প্রতিধ্বনি। Life, liberty and Pursuit of Happiness এই তিন নীতিকে Ameican Dream বলা হয়। প্রত্যেক মানুষ স্বাধীন, সমান, ও সুখ পাবার অধিকারী। জাগতিক ও শরীরী সুখ ও সফলতা আমেরিকার লিবারেলিজমের মূলমন্ত্র। মজার ব্যাপার হচ্ছে, নীতিতে ঠিক হলেও বাস্তব প্রয়োগ ক্ষেত্রে, কালোরা কিন্ত শত শত বছর ধরেই অধিকার-বঞ্চিত আমেরিকার জমিনে। ১৮৬৩ তে আব্রাহাম লিংকনের গেটিসবার্গ স্পীচের ১০০ বছর পর ১৯৬৩ সালে মার্টিন লুথারের বক্তৃতাতেও (I haveadream by Martin Luther King Jr) আমেরিকার লিবারেল দর্শনে কালোদের অধিকার স্বীকৃত হওয়ার কথা বলা হলেও দশকের পর দশক গেলেও তার বাস্তবায়ন দেখা যায় নাই। লিবারেল দর্শন তত্ত্ব ও বাস্তব প্রয়োগে সবসময়ই কিছু ব্যতিক্রমের ধারণার উপর ভর করে এগোয়।\nজার্মান দার্শনিক উইলহেম ভন হামবোল্ড (১৭৬৭-১৮৩৫) যুক্তি দেন, রাষ্ট্রের হস্তক্ষেপকে তখনই মেনে নেয়া যায় যখন অপরের ক্ষতি থেকে আরেক ব্যক্তিকে রক্ষা করবার প্রশ্ন আসবে। হামবোল্ডের The limits of State Action (লেখা ১৭৯০ এর দিকে, মরোণোত্তর প্রকাশ ১৮৫২ সালে) বইটি থেকে জেমস স্টুয়ার্ট মিল তাঁর On Liberty (১৮৫৯) বইয়ে Harm principle গ্রহণ করেন, যেটি লিবারেল ফিলোসফির অন্যতম গুরুত্বপূর্ণ পিলার— আপনি যা ইচ্ছে তাই করতে পারবেন, যতক্ষণ না তা অপরের ক্ষতি করে। আমাদের স্মরণে আসতে পারে, ফ্রয়েডের প্লেজার প্রিন্সিপালের কথা, যেখানে ফ্রয়েড বলেন, আত্মতুষ্টির বা আত্মসুখের নীতি আমাদের (Id এর) চালিকাশক্তি। Civilization and its discontents এ দেখাচ্ছেন, মানুষের ইন্দ্রিয়সুখ বা আনন্দের যে স্বাধীনতা, সভ্যতার আইন-কানুন এসে তাকে অবদমিত করেছে, মানুষের দুখের কারণ হয়েছে। নিয়ন্ত্রণ, শৃঙখলা, ডিসিপ্লিন ইত্যাদি আমাদের কামনা-বাসনাকে অবদমিত করে মনোবিকারে জন্ম দেয় বলেও ক্লাসিকাল ফ্রয়েডিজম জানায় (ফ্রয়েডের অনেক রকম পাঠ আছে)। একটু দূরবর্তী হলেও, এ কথা অবশ্যই বলা যাবে, নিয়ন্ত্রণহীন স্বাধীনতাতেই সর্বাধিক সুখ নিশ্চিত হবে বলে ফ্রয়েডেরও একরকম বিশ্বাস। মানুষের মনের অতল অনুসন্ধান ফ্রয়েডের অবদান স্বীকৃত হলেও ফ্রয়েডের নানা রকম সমালোচনা-পর্যালোচনা-নবপাঠ আছে। ফ্রয়েডকে সাইকোলজিকাল লিবারেলিজমের প্রবক্তা হিসেবেও পাঠ করা যাবে।\nপ্রসঙ্গত বলা যায়, ফ্রয়েড যেটাকে অবদমন বলতে চায় ইসলাম সেটাকে সবর বা ধৈর্য বলে। ইসলাম ও লিবারেলিজম প্রসঙ্গে অন্যপর্বে বিস্তারিত আলোচনা করা হবে। সর্বোচ্চ সংখ্যক মানুষের জন্যে সর্বোচ্চ ভালো বা সুখের তত্ত্ব নিয়ে মিল হাজির হন। তাঁর মতে, সমাজের অধিক সংখ্যক মানুষের সুখের জন্যে কিছু সংখ্যক মানুষের আত্মত্যাগ যুক্তিসংগত ও প্রয়োজনীয়। এই তত্ত্ব অপরের কষ্টকে খুব বেশি আমলে আনে না। সুখবাদী এই তত্ত্ব, একজন নিরীহ লোকের প্রাণের বিনিময়ে হলেও ৫ জন অপরের সুখ নিশ্চিতে গড়রাজি হবে না। আগেই বলেছি, সর্বোচ্চ সুখ নিশ্চিত করা ও তার ব্যবস্থা করা লিবারেল ফিলোসফির লক্ষ্য। Adam Smith চান জনগণ ও জাতিকে সুখি করার তত্ত্ব দিতে। তাঁর অন্যতম লক্ষ্য ছিল মানি সিস্টেমটা বুঝা। কনসুমার ক্যাপিটালিজমের পক্ষের লোক তিনি। মুক্তবাজার অর্থনীতির প্রধান তাত্ত্বিক। অর্থনৈতিক লিবারেলিজমের পুরোধা ব্যক্তিত্ব। একটা ভাল ক্যাপিটালিস্ট সোসাইটি কাস্টমারদের শুধু চয়েসই অফার করে না, যাতে তারা তাদের বাছাই করবার স্বাধীনতাকে প্রয়োগ করতে পারে তা শেখানোর ব্যবস্থাও করে। সেল্ফ-ইন্টারেস্টই অর্থনীতিকে সচল রাখে। আত্মস্বার্থ পূরণের ব্যক্তিগত প্রয়োজন মিটলেই সমাজ উপকৃত হবে।\nঅর্থনৈতিক প্রাণী হিসেবে আত্মস্বার্থ পূরণের ঝোঁক মানুষকে প্রোসপারিটি বা সমৃদ্ধির দিকে নিয়ে যায়। একে তিনি Enlightened Self-interest বলেন। স্মিথ এক কসাইয়ের উদাহরণ দেন। কসাই মাংস বিক্রি করে কোন উপকারের মনোভাবের জন্যে না, বরঞ্চ লাভের জন্যে। কসাইয়ের এই লাভ করাটা অন্যেরও উপকার হয়। তিনি ১৭৭৬ সালে প্রকাশিত The Wealth of Nations এ দেখান কী করে একটা জাতি উন্নতির শিখরে উঠতে পারে। তিনটি জিনিস প্রধানত তিনি এখানে আলোচনা করেন— শ্রমবণ্টন, মজুরি ও বাজার সম্প্রসারণ। একজন ব্যক্তি অনেক ধরনের কাজ না করে বিশেষ কোনো কাজ করলে উৎপাদন বৃদ্ধি পাবে, প্রোডাকশন টাইমও কম লাগবে। এজন্যে প্রয়োজন কর্মবণ্টন। আবার, সবাই সমান মুজুরি পাবে না। কঠিনতম কাজের জন্যে অধিক বেতন প্রযোজ্য হওয়া উচিত আর, দরকার বাজার সম্প্রসারণ যাতে এক দেশ আরেক দেশের পণ্য থেকে উপকৃত হতে পারে। তিনি ভোগ ও উৎপাদনের স্বাধীনতার কথা বলেন। তবে তার অর্থনীতি দর্শনের অন্তর্নিহিত (Underlying) কথা হচ্ছে, প্রতিটি ব্যক্তি মানুষের পরিচয় হলো, সে স্বাধীন ভোক্তা ও সুখ সন্ধানি। লিবারেলিজম মার্কেট ইকনোমির মধ্যেও স্বাধীনতার মায়া তৈরি করে।\nলিবারেলিজমের ব্যতিক্রম তৈরির বৈশিষ্ট্যের কথা বলেছি। মজার ব্যাপার হচ্ছে, মিল যখন স্বাধীনতার কথা বলেন, তখন কিন্তু তিনি ভারতীয়দের স্বাধীনতার অধিকার স্বীকার করেন না, আবার মিল্টন তার ধর্মীয় স্বাধীনতার প্রশ্নে ক্যাথলিকদের বাদ দেন। এইভাবে Making exceptions বা ব্যাতিক্রম রাখা লিবারেল চিন্তার অন্যতম বৈশিষ্ট্য। লিবারেলিজমের নানা ঘরানার সমালোচনা আছে। তবে লিবারেলিজমের সবচেয়ে উল্লেখযোগ্য ও শক্তিশালী সমালোচনা করা হয় মার্ক্সবাদী ও ইসলামি দৃষ্টিকোণ থেকে। মার্ক্সবাদ আর লিবারেলিজমের পার্থক্য বোঝাতে ফরহাদ মজহার লেখেন— লিবারেলিজমের গোড়ায় রয়েছে সম্পত্তিতে ব্যক্তিগত মালিকানার অধিকার, আর মার্কস সারা জীবন লড়েছেন উৎপাদনের উপায়ের উপর সামাজিক মালিকানা কায়েমের জন্য।... তাছাড়া লিবারেলিজম ব্যক্তিতন্ত্র বা ব্যক্তির অধিকারকে সামাজিক বা সামষ্টিক স্বার্থের ঊর্ধ্বে করে, মার্কস মনে করেন ব্যক্তিতন্ত্র একান্তই লিবারেল বা বুর্জোয়া সমাজের আদর্শ। ব্যক্তি লিবারেলিজমে নিজের স্বার্থকে সমাজের স্বার্থের ঊর্ধ্বে মনে করে। মার্কস তার উলটা, ব্যক্তি বুঝুক বা না বুঝুক ব্যক্তি সমাজের বাইরে না, অতএব ব্যক্তির মুক্তি সমাজের মধ্যে, সমাজের বাইরে মানুষের মুক্তি নাই। মার্কস ব্যক্তির স্বার্থ আর সমাজের স্বার্থের দ্বন্দ্ব মোচনের জন্য সারা জীবন কাজ করেছেন। লিবারেলিজমের ভিত্তি সম্পত্তির ওপর ব্যক্তিগত মালিকানা, মার্কস তার উলটা। মার্কসের পুরা তাত্ত্বিক বিশ্লেষণই হচ্ছে দেখানো যে সম্পত্তির ওপর ব্যক্তিগত মালিকানা কিভাবে পুঁজির রূপ পরিগ্রহণ করে, এবং বিপ্লবী রাজনীতির কর্তব্য কেন পুঁজিতান্ত্রিক সম্পর্ক উচ্ছেদ করা, যেন মজুরি দাসত্ব থেকে মানুষ মুক্তি পায়, উৎপাদনের উপায়ের উপর সামাজিক মালিকানা কায়েম করতে সক্ষম হয়।\nতবে মার্ক্সবাদী সমালোচনা পশ্চিমের এনলাইটেনমেন্ট ঘরানারই। মার্ক্স নিজেই জার্মান এনলাইটেনমেন্ট, ব্রিটিশ অভিজ্ঞতাবাদ, আর ফরাসি রাজনৈতিক চিন্তার সন্তান। সংক্ষেপে লিবারেলিজমের দার্শনিক বক্তব্যগুলোকে নিম্নে সংক্ষেপে উল্লেখ করলাম যাতে তাদের কয়েকটি ধরে পরবর্তীতে ইসলামি পর্যলোচনা হাজির করা যায়—\n* জীবনের লক্ষ্য হচ্ছে সুখ অর্জন, বিকাশ ও সমৃদ্ধি। ব্যক্তিস্বাধীনতা ব্যক্তি সুখকে বর্ধিত করে। ব্যক্তির বেছে নেয়ার (Personal Choice) স্বাধীনতা ব্যক্তি স্বাধীনতাকে (Individual liberty) বাড়িয়ে দেয়। লিবারেলিজমের চূড়ান্ত লক্ষ্য হচ্ছে লিবার্টি। কোনো কিছু লিবারেল ফিলোসফির ভেতরে পরে কিনা সেটি বুঝবার উপায় হচ্ছে, এটির লক্ষ্যের ভেতরে ব্যক্তি স্বাধীনতার প্রসঙ্গ আছে কিনা।\n* ব্যক্তি সমষ্টির চেয়ে গুরুত্বপূর্ণ। প্রতিটি ব্যক্তি আলাদা ও অনন্য। নিজের ভালো-মন্দ ও স্বার্থ এর চূড়ান্ত যাচাইকারী ব্যক্তি নিজেই।\n* আইনের শাসন। ব্যক্তি যাতে স্বাধীনতা উপভোগ করে বিকাশ ও অগ্রগতি লাভ করতে পারে তাই দরকার আইন৷ আইন ব্যক্তির জীবন, সম্পদ ও স্বাধীনতা রক্ষা করবে। এইটা নিউলিবারেলিজমে Good Governance বা সুশাসন নামে হাজির আছে।\n* কোনো পবিত্র গ্রন্থের উপর নির্ভরশীলতা নয়, নির্ভর করতে হবে যুক্তি ও অভিজ্ঞতার উপর। ব্যক্তি স্বাধীনভাবে মত প্রকাশ করতে পারবে, ব্যক্তি স্বাধীন থাকবে ধর্মপালনে। ধর্ম ব্যক্তিগত ব্যাপার।\n* সীমিত শাসন ও সরকার। সরকার ও রাষ্ট্র ততক্ষণ পর্যন্ত ব্যক্তি ও জনগণের ব্যাপারে হস্তক্ষেপ করবে না যতক্ষণ তা অপরের ক্ষতির কারণ হয়।\n* কর্তৃত্ববাদী প্রতিষ্ঠান বা আধিপত্যশীল মতাদর্শকে এবং ক্ষমতা ও যেকোন শৃঙ্খলা-ব্যবস্থাকে ক্লাসিকাল লিবারেল ফিলোসফি সন্দেহের চোখে দেখে। ব্যক্তির ইচ্ছা, কামনা ও বাসনাই প্রাধান্য পাওয়ার উপযুক্ত।\n* স্বতঃস্ফূর্ত শৃঙ্খলা। ব্যক্তি শুধু সেই শৃঙ্খলা মানবে যেটা স্বতঃস্ফূর্তভাবে উদ্ভূত হয়। যেমন, মানুষের ভাষার বিধি বা শৃঙ্খলা মানতে অসুবিধা নাই।\n* মুক্ত বাজারের মাধ্যমেই মানুষের চাহিদা পূরণ সর্বাধিক হয়। প্রতিযোগিতা ও সহযোগিতার মাধ্যমে সুখের উপযোগের সম্ভাবনা তৈরি হয়। অর্থনৈতিক উদারবাদে রাষ্ট্রের নিয়েন্ত্রণের চেয়ে বাজারের নিয়ন্ত্রণ বা অদৃশ্য হাতকেই অধিক পছন্দনীয় ভাবা হয়।\n* সহনশীলতা আরেকটি গুরুত্বপূর্ণ লিবারেল আইডিয়া। যেমতের সাথে দ্বিমত, সে মতের অধিকারকে স্বীকার করা লিবারেলিজমের অন্যতম স্তম্ভ। যদিও বাস্তবে এর বিপরীত বহু চর্চা পশ্চিমে দেখা যায়।\n* ব্যক্তির যত অধিকার ও স্বাধীনতা তা প্রযোজ্য নন-এগ্রেসিভ ইন্ডিভিজুয়াল, অ-আগ্রাসী বা অহিংস ব্যক্তিদের জন্যে প্রযোজ্য।\n* ব্যবসা-বাণিজ্য ও সম্পদ ভালো, যুদ্ধ ও দ্বন্দ্ব সংঘাত খারাপ। তবে, পশ্চিমের বাস্তব প্রয়োগক্ষেত্রে দেখা যায়, বিশ্বের শান্তি ও নিরাপত্তার অজুহাতে, আসলে নিজেদের জাতীয় স্বার্থে যুদ্ধসহ যেকোন নীতিই তাদের কাছে অগ্রহণীয় নয়। বিশেষ সংস্কৃতিচর্চাকে প্রগতিশীল ঠাওড়ানো, যুদ্ধ ও বাণিজ্য, শিক্ষা-প্রতিষ্ঠান, মিডিয়া ইত্যাদির মাধ্যমে লিবারেল মতাদর্শ প্রচার ও প্রতিষ্ঠার তৎপরতা চিন্তা ও প্রকাশের স্বাধীনতা, শান্তি ও গণতন্ত্র প্রতিষ্ঠা ইত্যাদি নাম নিয়ে লিবারেল আদর্শ হিসেবেই গৃহীত।\n* সিভিল সোসাইটি উদারনৈতিক রাজনীতির গুরুত্বপূর্ণ অঙ্গ। সিভিল সোসাইটি রাষ্ট্র ও ব্যক্তির মধ্যে মধ্যস্ততা করে, আদর্শ প্রচার ও প্রতিষ্ঠা করে। যেমন, নানারকম ভলানটারি অর্গানাইজেশন, ক্ষেত্রবিশেষে পরিবার ও চার্চ।\n* জন্ম, ভূগোল, বংশ দিয়ে মানুষকে মূল্যায়ন না করে মানুষকে সংজ্ঞায়িত করতে হবে তার ব্যক্তিগত গুণাবলি দ্বারা।\nচমস্কির মতে, আধুনিক কালে লিবারেলিজম হচ্ছে অনেকটাই রাষ্ট্রীয় পুঁজিবাদ। যাহোক, বিংশ শতকের আশির দশকে আমেরিকার রাষ্ট্রপতি রোলান্ড রিগান, ব্রিটিশ প্রধানমন্ত্রী মার্গারেট থ্যাচার ও অর্থনীতিবিদ মিল্টন ফ্রীডম্যানের হাত ধরে নিওলিবারেলিজমের ধারণা জনপ্রিয় হয়। এটার মূল প্রিন্সিপালগুলোর বিস্তারিত আলোচনা আলাদা করে করা যাবে।\nখুব সাধারণ দৃষ্টিতে দেখলেও, লিবারেল অনেক আইডিয়ার সাথে ইসলামের পার্থক্য চোখে পড়বে। লিবারেলিজম ভোগবাদ (Consumersim) ও সুখবাদের (Hedonism) দিকে ঠেলে দেয়। লিবারেলিজম সমাজের সেকুলারাইজেশন ঘটায়। সেকুলারিজম ধীরে ধীরে ধর্মীয় মূল্যবোধগুলোকে তিরোহিত করে। লিবারেল সমাজ সেই ধর্মীয়মূল্যবোধ বা নীতিগুলোই শুধু মানে যেগুলো তাদের ইচ্ছে বা বাসনার সাথে যায়।\nইসলাম নিজের ইচ্ছে বা বাসনাকে খোদা বানাতে নিষেধ করেছে। মানুষকে দুর্বল করে সৃষ্টি করা হয়েছে, সৃষ্টিগত দিক থেকে সে গাফিল, তাই তার হেদায়াত প্রয়োজন। মানুষ তার জন্যে যে জীবন-ব্যবস্থা রচনা করে তাতে বাসনা-ইচ্ছে, ব্যক্তিগত, শ্রেণিগত বা দলগত স্বার্থ লেপ্টে থাকবে। ইসলাম মানুষকে তার খাহেশাতের উপর ছেড়ে দেয় না। আবার, ইসলামে মানুষের নানা ক্যাটেগোরাইজেশন আছে— মুসলিম, কাফির, মুশরিক, মুনাফিক, জিম্মি ইত্যাদি। সবার স্বাধীনতা ও অধিকারের সীমা-পরিসীমা ইসলানমে ডিফাইন্ড।\nলিবারেলিজমের মূল প্রতিপাদ্যের সাথেই ইসলামের ভিন্নতা। আর ওই মূল থেকে উৎসারিত শাখা প্রশাখার প্রায় সবগুলোর সাথেই ইসলামি চিন্তাজগতের বিরোধ রয়েছে। ইসলামে মানুষ স্বাধীন নয়। সে আল্লাহর দাস। বান্দা। আল্লাহ তার মনিব, যে মনিবের করুণা তার ক্রোধকে ছাড়িয়ে যায়, যে মনিব শাস্তির ক্ষত্রে ইনসাফ করেন, যে মনিব দাস হেঁটে এলে মনিব দাসের দিকে দৌড়ে আসেন, যে মনিব তাঁর দাসকে ক্ষমা করেন, পথ দেখান, নির্দেশ দেন, পুরস্কৃত করেন বেশুমার আর শাস্তি দেন অপরাধের পরিমাণ অনুসারে, তিনি ক্ষমাও করেন, অনুশোচনার সুযোগ দেন। কিন্তু মানুষকে নিজ খেয়াল অনুসারে চলতে নিষেধ করেন। মানুষের শ্রেষ্ঠ পরিচয়, সে দাস। নবিজী (সা.) আগে দাস, তারপর রসুল।\nলেখক: প্রাবন্ধিক ও শিক্ষক


১০ অক্টোবর বিশ্ব মানসিক স্বাস্থ্য দিবস এ সময়ে শিশুর মানসিক স্বাস্থ্যের বিশেষ যত্ন – সোনার দেশ\nআপডেট: অক্টোবর ১০, ২০২১, ১২:৪৯ পূর্বাহ্ণ\nড. রুমি শাইলা শারমিন:\nদেড় বছর সময় ধরে আমাদের স্বাভাবিক জীবনের ছন্দপতন ঘটেছে। করোনা পরিস্থিতির জন্য আমরা কেউ-ই আগে থেকে মানসিকভাবে প্রস্তুত ছিলাম না। ধীরে ধীরে পরিস্থিতি অনুযায়ী আমরা জীবন যাপন মানিয়ে নিতে চেষ্টা করেছি। চেষ্টা করেছে শিশুরাও। শিশুরা একদিকে যেমন নিয়মিত স্কুল, খেলার মাঠ, সহপাঠী বন্ধু, শিক্ষকের আদর ও শাসন থেকে বঞ্চিত হয়েছে, অন্যদিকে পারিবারিকভাবে আত্মীয়-স্বজনের বাসায় যাওয়া আসা, মেলামেশা বা বন্ধু বান্ধবদের সাথে খেলাধুলা থেকেও দূরে থাকতে হয়েছে। মোটকথা, করোনা পরিস্থিতি শিশুদের কে স্বাভাবিক স্বতস্ফূর্ত জীবনের পরিবর্তে চার দেয়ালের আবর্তে একটি বন্দি জীবন এনে দিয়েছিলো। যেখানে শুধুই ল্যাপটপ, কম্পিউটার বা মোবাইল কে সঙ্গী করে অনলাইন ভিত্তিক পড়াশুনা চলেছে। আর খেলাধুলা বা সময় কাটানো বলতেও সেই মোবাইল গেম অথবা কম্পিউটার গেম অর্থাৎ সম্পূর্ণভাবে ইলেকট্রনিক্স ডিভাইসের সাথে সম্পৃক্ত ছিল অধিকাংশ শিশুরা। এখন শিক্ষা প্রতিষ্ঠান চালু হয়েছে। আবার নতুন করে তাদের পারিপার্শ্বিকতার সাথে খাপ খাইয়ে নিতে হচ্ছে। লক্ষ্য রাখতে হবে যে, বিভিন্ন সময় জীবনের এই পরিবর্তনগুলোর সাথে শিশুদের হঠাৎ করে মানিয়ে চলা এত সহজ নয়। শিশুরা বড়দের মতো নিজের সমস্যাগুলো বুঝিয়ে বলতে পারে না। এমনকি নিজেও ঠিক বুঝতে পারেনা যে তার মানসিক স্বাস্থ্য ভালো নেই। সহজে খাপ খাওয়াতে না পেরে অনেক সময় তাদের মনে নেতিবাচক প্রভাব পড়ে। অস্বাভাবিক আচরণ করতে দেখা যায়। মনোযোগের অভাব ঘটে, অল্পতেই রেগে গিয়ে খিটখিটে মেজাজ দেখাতে পারে। শিশুর একঘেয়েমি লাগে, বিষণœতা গ্রাস করে। তাই এ সময়ে শিশুর মানসিক স্বাস্থ্যের প্রতি বিশেষ যতœ নেয়া দরকার।\nখেয়াল রাখতে হবে, অজান্তেই আমরা যেন তাদের মানসিক নির্যাতনের কারণ হয়ে না যাই। শৈশবে আবেগীয় বিষয়ের বিকাশ ঘটে। তাই এ সময়ে অবহেলা নয়। শিশুর বেড়ে ওঠার সময় যে সমস্ত নেতিবাচক আচরণ আমরা না বুঝে করে থাকি সেগুলোই শিশুর প্রতি মানসিক নির্যাতন। শিশুর সাথে জোরে কথা বলা, কড়া নির্দেশ দেওয়া, রুক্ষ মেজাজ দেখানো, শিশুর প্রতি অমনোযোগী হওয়া, তার মনের কথা না শোনা, মতামতকে গুরুত্ব না দেয়া, কঠিন সমালোচনা করা, লজ্জা দেওয়া, সন্দেহ করা, ভয় বা হুমকি দেখানো, ক্রমাগত দোষারোপ করা, অন্যের সাথে তুলনা করা- এরকম অসংখ্য বিষয়গুলো শিশুর প্রতি মানসিক নির্যাতন। শারীরিক শাস্তি, প্রহার এ ধরনের শারীরিক নির্যাতনও মানসিক নির্যাতনে পরিণত হয়। তাই আমাদের যথেষ্ট সজাগ হতে হবে। গবেষণায় দেখা গেছে, সারা বিশ্বে দুই থেকে ১৪ বছরের ১০০ কোটি শিশু শারীরিক ও মানসিক নির্যাতনের শিকার হচ্ছে।\nশিশু বিকাশের আবেগ অনুভূতি সম্পর্কে অভিভাবক বা শিক্ষকের অজ্ঞতার কারণে অনেক সময় পারিবারিক ভাবে এবং শিক্ষা প্রতিষ্ঠানে শিশুরা বঞ্চিত হয় সঠিক মানসিক যতœ থেকে। ঝুঁকিপূর্ণ শ্রমে নিয়োজিত শিশুরা কারখানার মালিক কর্তৃক এবং গৃহকর্মী শিশুরা গৃহকর্ত্রী কর্তৃক বঞ্চিত হচ্ছে। এর কারণ হিসেবে দেখা যায়, যে সব বাবা-মা নিজেরাও শৈশবকালে অবহেলা পেয়েছেন বা নির্যাতনের শিকার হয়েছেন তাদের অজ্ঞতা তারা সন্তানের উপর বা শিশুকর্মী’র উপর আরোপ করছেন। এছাড়াও শিশু বিকাশের ধাপগুলো সম্পর্কে অনেক অভিভাবক জানেন না। আবার কিছু অভিভাবক রয়েছেন শিশুদের অপরিপক্ক আচরণ সহজে মেনে নিতে চান না। মানসিক নির্যাতন কখনো কখনো শারীরিক নির্যাতনের মতো বা তার চেয়েও ভয়াবহ ক্ষতিকর প্রভাব ফেলে। শিশুর মৌলিক চাহিদা পূরণের পাশাপাশি মানসিক স্বাস্থ্য বিষয়ে নজর না দিলে বুদ্ধিমত্তার সঠিক বিকাশ হয়না, সৃজনশীলতা হারায়, পারস্পারিক সামাজিক সম্পর্ক রক্ষা করার ক্ষমতা অর্জন করতে পারে না, সামাজিক জ্ঞানের বিকাশজনিত সমস্যা হয়। স্বাভাবিক কথোপকথন করতে শেখে না। ফলে নিঃসঙ্গতাকে বেছে নেয়। কম বয়সে স্বাভাবিক আচরণে বাধা পেলে পরবর্তীতে স্বনির্ভর হতে পারে না। মাদকাসক্ত সহ অসামাজিক কার্যকলাপে জড়িয়ে যেতে পারে এবং কেউ কেউ আত্মহননের পথও বেছে নেয়। এ প্রসঙ্গে সাম্প্রতিক কালের একটি অত্যন্ত দুঃখজনক ঘটনা উল্লেখ করছি। মোটা বলে লজ্জা দেয়ার কারণে খাওয়া কমাতে কমাতে আইডিয়াল স্কুল অ্যান্ড কলেজের সামিনকে মৃত্যুবরণ করতে দেখেছি আমরা। অবুঝ ও অসচেতন মানুষ জানতেই পারে না যে শিশুদের কে সমালোচনা করলে বা কালো, খাটো, মোটা নানা কারণে বডি শেমিং করলে শিশুর মানসিক বিপর্যয় কতটা বেড়ে যায়! শিশুদের কষ্ট বা লজ্জা দেওয়ার উদ্দেশ্যে যারা করে থাকেন তাদের এটি একটি মানসিক ব্যাধি। এই মানসিক ব্যাধি সামাজিক ব্যাধিতে পরিণত হতে যাচ্ছে। এই ব্যাধি নির্মূলে দ্রুত দৃষ্টিভঙ্গি পরিবর্তন হোক এটাই আমাদের কাম্য।\nএমন অনেক অভিভাবক রয়েছেন শুধু ভালো খাবার খাওয়ানো ও ভালো ভালো শিক্ষক দিয়ে পড়ানোর পেছনে অগাধ টাকা পয়সা খরচ করে থাকেন সন্তানের উন্নত জীবনের জন্য। অথচ সারা বছর সন্তানটির সাথে একান্তে কথা বলা বা সময় দেওয়ার কথা চিন্তা করেন না। পরীক্ষার ফলাফল খারাপ হলে অপমান করেন, মারধর করেন। এতে শিশুর মানসিক ভারসাম্য ক্ষতিগ্রস্ত হয়। শিক্ষা প্রতিষ্ঠানে শিশুদের শারীরিক ও মানসিক শাস্তি নিষিদ্ধ করে ২০১১ সালে হাইকোর্ট রায় দিয়েছেন। শিক্ষা মন্ত্রণালয় নীতিমালা প্রণয়ন করেছে। শিক্ষা মন্ত্রণালয় পরিপত্র এবং প্রাথমিক ও গণশিক্ষা মন্ত্রণালয় আদেশ জারি করেছে। ২০১৩ সালের শিশু আইনের ৭০ ধারাতেও শিশুকে আঘাত বা অবহেলাসহ মানসিক বিকৃতির শিকার হলে তাকে শাস্তিযোগ্য অপরাধ বলা হয়েছে। শিশুদের প্রতি যে আইন রয়েছে পাশাপাশি বাবা-মা, অভিভাবক, শিক্ষক, প্রত্যেকের নিজ নিজ জায়গা থেকে সচেতন ও আন্তরিকতা বেশ জরুরি।\nগবেষণায় দেখা গেছে, ৬৯% অভিভাবক মনে করেন শিক্ষা প্রতিষ্ঠানে শিশুর জন্য শাস্তির বিধান থাকা দরকার। আসলে নির্যাতন, শাস্তি, অবহেলায় যে ক্ষতিকর প্রভাব রয়েছে সে সম্পর্কে অজ্ঞতা থেকে গেছে অভিভাবকের মধ্যে। তাই আইন থাকলেও শিশুর মানসিক বিকাশে তা কার্যকর ভূমিকা রাখতে পারছে না। অভিভাবক এবং শিক্ষকদের জন্য সভা-সেমিনার, কাউন্সিলিং প্রয়োজন। অভিভাবক এবং শিক্ষক পজিটিভ প্যারেন্টিং বিষয়ে প্রশিক্ষণ নিতে পারেন। তাহলে শিক্ষাদান পদ্ধতি শিশুদের জন্য আনন্দময় হয়ে উঠবে। শিশুদেরকে ইতিবাচক আচরণে উৎসাহিত করতে হবে। শিশুদের না-বলা কথাগুলো শোনার চেষ্টা করতে হবে। আবেগ, অভিমান চাওয়া-পাওয়া বুঝতে হবে। অতি শাসন বা অতি আদর নয়, তাদের আত্মসম্মানের জায়গাতে আমাদের ইতিবাচক ভূমিকা রাখতে হবে। নির্ভরযোগ্য ওয়েবসাইট থেকে অভিভাবকগণ প্রশিক্ষণ নিতে পারেন। প্রচার মাধ্যমগুলো থেকে এ বিষয়ক আলোচনা অনুষ্ঠানগুলো নিয়মিত শোনা যেতে পারে। এ বিষয় সম্পর্কিত ভালো বই পড়া বা অনুকরণীয় অনুসরণীয় বাবা-মায়ের কাছ থেকে জেনে নিতে পারেন কোনটা করণীয় কোনটা বর্জনীয়। সেভাবে সন্তানকে গড়ে তুলতে হবে।\nমনে রাখতে হবে- প্রতিবন্ধী শিশু, গৃহকর্মী শিশু, শ্রমজীবী শিশু, আমার ঘরের শিশু সন্তান- প্রত্যেকেই এক একটি আগামী দিনের সম্ভাবনাময় পরিপূর্ণ মানুষ। শিশুদের প্রতি আমাদের নেতিবাচক দৃষ্টিভঙ্গির পরিবর্তন দরকার। শিশু সংবেদনশীল সমাজ গঠনে আমাদের সকলের দায়িত্ব রয়েছে। আইনের পাশাপাশি বাবা-মা, শিক্ষক, অভিভাবক, সমাজকর্মী, স্বাস্থ্যকর্মী সকলের নিজ নিজ অবস্থান থেকে আন্তরিক হতে হবে। শিশুদের অধঃস্তন না ভেবে সম্মান প্রদর্শন করতে হবে। করোনাকালে এমনিতেই প্রতিটি শিশুর কিছু না কিছু মানসিক স্বাস্থ্যের বিপর্যয় ঘটেছে। শিশুর শারীরিক সুস্থতার পাশাপাশি স্বাভাবিক মানসিক বিকাশ ঘটুক, সকল রকম পরিস্থিতির সাথে সঠিকভাবে খাপ খাইয়ে চলতে শিখুক – এ ব্যাপারে শিশুদের প্রতি আমরা আরও সচেতন দৃষ্টি দেবো। বিশ্ব মানসিক স্বাস্থ্য দিবসে এটাই হোক আমাদের অঙ্গীকার।\nলেখক: সাইকোলজিস্ট, কবি, কলামিস্ট


গফরগাঁও চ্যাট করুন। গফরগাঁও এ বিনামূল্যে ভিডিওচ্যাট, বাংলাদেশ\nচ্যাট রাশ • বাংলাদেশ • ময়মনসিংহ বিভাগ • গফরগাঁও\nগফরগাঁও চ্যাট করুন\nগফরগাঁও বিনামূল্যে চ্যাট রুম ⭐ গফরগাঁও এ কোনও ডাউনলোড, কোন সেটআপ এবং কোনও রেজিস্ট্রেশন র্যান্ডম ভিডিও চ্যাট নেই.\nগফরগাঁও এর চ্যাটে কতজন ব্যবহারকারী আছেন?\nযে কোনও চ্যাটে ব্যবহারকারীদের সংখ্যা দিনটির উপর নির্ভর করে। গফরগাঁও এর 34.177 জনসংখ্যার জনসংখ্যা রয়েছে।\nঅধিকাংশ ব্যবহারকারী বিকালে এবং সন্ধ্যায় ঘন্টা চ্যাট সাথে সংযুক্ত করা হয়। গফরগাঁও এ চ্যাটে সংযুক্ত ব্যবহারকারীদের সর্বাধিক সংখ্যক অভিজ্ঞতা উপভোগ করার জন্য শীর্ষস্থানে চ্যাটের সাথে সংযোগ স্থাপন করা সবসময়ই যুক্তিযুক্ত।\nগফরগাঁও সম্পর্কে সাধারণ তথ্য\nগফরগাঁও বাংলাদেশ (বাংলাদেশ) এ অবস্থিত এবং এটিতে 34.177 জনসংখ্যার জনসংখ্যা রয়েছে।\nবর্তমানে,4ব্যবহারকারীদের চ্যাটের সাথে গফরগাঁও যুক্ত আছে। সুতরাং, এটি চেষ্টা করুন এবং আমাদের অনলাইন চ্যাটগুলিতে সংযোগ করুন এবং গফরগাঁও থেকে অনলাইন ব্যবহারকারীদের সাথে চ্যাট করুন।\nগফরগাঁও সম্পর্কে আরো তথ্য\nগাফগাঁও ময়মনসিংহের উপজেলা, ময়মনসিংহ বিভাগের একটি উপজেলা।.\nগফরগাঁও নিকটতম শহর চ্যাট\n22.7km • কিশোরগঞ্জ চ্যাট করুন 90.690\n39.15km • ময়মনসিংহ চ্যাট করুন 225.126\n41.28km • সখিপুর চ্যাট করুন 40.869\n46.3km • বাজিতপুরে চ্যাট করুন 34.560\n47.88km • মুক্তাগাছা চ্যাট করুন 24.684\n53.01km • নেত্রকোনা চ্যাট করুন 79.016\nগফরগাঁও এর স্থানীয় সময় GMT +6 ঘন্টা। এই সময় অঞ্চল Asia/Dhaka এর অন্তর্গত।\nসাধারণ নিয়ম হিসাবে, ইন্টারনেটে চ্যাট এবং অবসরপ্রাপ্ত সাইটের সর্বাধিক প্রবাহ বিকেলে এবং সন্ধ্যায় ঘটে। এই কারণে, যদি আপনি গফরগাঁও- এ চ্যাটের সাথে সংযুক্ত ব্যবহারকারীদের সাথে কথোপকথন শুরু করতে চান তবে আমরা আপনাকে গফরগাঁও সন্ধ্যায় বা রাতে যখন চ্যাটগুলিতে অ্যাক্সেস করতে পরামর্শ দিই।\nগফরগাঁও সম্পর্কে কৌতূহল এবং অন্যান্য তথ্য\nগফরগাঁও এর পোস্টাল কোড\nগফরগাঁও সমুদ্র স্তরের উপরে উচ্চতা\nগফরগাঁও সমুদ্র স্তরের উপরে মিটারের উচ্চতা 16।\nএর অর্থ হল গফরগাঁও এর একজন অধিবাসী সমুদ্র স্তরের সমতুল্য বায়ুমণ্ডলীয় চাপের সাথে 99,82 শতাংশের বায়ুমণ্ডলীয় চাপ সহ একটি বায়ু আছে।\nগফরগাঁও, বাংলাদেশ এ চ্যাট করুন


চট্টগ্রাম : ৩০ এপ্রিল ২০১৯\nসিসিপিএ চেস চ্যাম্পিয়নশিপে মো. মুজিবর রহমান ৭ ম্যাচে ৬ পয়েন্ট পেয়ে অপরাজিত চ্যাম্পিয়ন হয়েছেন।\nএদিকে ৫.৫ পয়েন্ট সংগ্রহ করে টাইব্রেকিং পদ্ধতিতে রানারআপ হয়েছেন দিব্য দাস গুপ্ত।\nঅপরদিকে সমান পয়েন্ট নিয়ে কুতুবউদ্দিন তৃতীয় স্থান লাভ করেন।\nএ ছাড়া ছয় জন ৫ পয়েন্ট সংগ্রহ করে টাইব্রেকিং পদ্ধতিতে চতুর্থ থেকে নবম হয়েছেন যথাক্রমে মোহাম্মদ মঈনউদ্দিন, আসিফ মাহমুদ, মোহম্মদ হাসান, মো. আসিফুর রহমান, মো. রাব্বি সেলিম ও সুমন বড়ুয়া।\nচট্টগ্রাম এম এ আজিজ স্টেডিয়ামে ২৩-৩০ এপ্রিল এ টুর্নামেন্ট অনুষ্ঠিত হয়। ৭ রাউন্ড সুইস লিগ পদ্ধতিতে ৪০ জন দাবাড়ু অংশগ্রহণ করেন।


‘কথা বলতে পারে না, অভিনয় জানে না, তারাও লিড রোল পাচ্ছে’, বিস্ফোরক দেবযানী\nহোম খবর ‘কথা বলতে পারে না, অভিনয় জানে না, তারাও লিড রোল পাচ্ছে’, বিস্ফোরক...\nযমুনা ঢাকির পর আর সিরিয়ালে ফিরবেন না, হতাশা নিয়ে অভিনয় ছাড়লেন দেবযানী\n22, Jun, 2022 7:58 pm\nদীর্ঘ ১৮-১৯ বছর একটানা বাংলা টেলিভিশনের (Bengali Telivision) সঙ্গে যুক্ত তিনি। গত দুই দশকে তাকে কখনও বসে থাকতে হয়নি। অভিনয়টা তিনি বেশ ভালই পারেন সে বিষয়ে কোনও সন্দেহ নেই। হালফিলে ‘যমুনা ঢাকি’ (Jamuna Dhaki) ধারাবাহিকে অভিনয় করতে দেখা যাচ্ছে তাকে। তবে শীঘ্রই এই ধারাবাহিক শেষ হয়ে যাবে। তারপর আবার নতুন করে কোন ধারাবাহিকে দেখা যাবে দেবযানী চ্যাটার্জিকে (Debjani Chatterjee)? সম্প্রতি টিভি নাইন বাংলার কাছে মনের কথা জানালেন অভিনেত্রী।\nএত বছর ধরে অভিনয় করার পরেও আজ এক বুক হতাশা জমে রয়েছে তার মনের মধ্যে। এতগুলো সিরিয়ালে কাজ করার পরেও মনের মতো চরিত্র পাননি তিনি। পাননি টলিউডে সেভাবে নিজেকে প্রমাণ করার সুযোগও। এখন বাংলা মেগা ধারাবাহিকও তাকে শাশুড়ির টাইপ কাস্টে ফেলে দিয়েছে। তাই এখন আর ধারাবাহিকে ফেরার ইচ্ছা নেই তার মনে। এই একঘেয়েমি কাটিয়ে ওঠার জন্য আপাতত কয়েক মাসের বিরতি নিচ্ছেন দেবযানী।\nA post shared by Debjani Chatterjee (@debjani_majo)\nআপাতত তার নজরে রয়েছে ওটিটি এবং সিনেমা। তিনি দেখছেন তার বয়সের মহিলারা এখন ওয়েব সিরিজে এবং সিনেমাতে ভালো ভালো কাজ করছেন। তবে বাংলা ইন্ডাস্ট্রি নিয়ে তিনি বেশ হতাশ। তাই প্রয়োজনে বলিউডে ভাগ্য পরীক্ষা করেও দেখতে পারেন দেবযানী। কারণ এতগুলো বছর পরে এত কাজ করার পরেও তার শিল্পীসত্তা তাকে প্রশ্ন করে। একজন শিল্পী হিসেবে তিনি কতটুকু কাজ করতে পেরেছেন? এই প্রশ্নের জবাবে আত্মতুষ্টি পান না তিনি।\nবিগত ১০ বছর ধরে একটানা শাশুড়ি-বৌমার টাইপ কাস্টে অভিনয় করতে করতে তিনি ক্লান্ত। এর বাইরে তিনি বের হতে চান। বর্তমানে মেগা সিরিয়ালে ভালো আর খারাপের বাইরে কিছুই হয় না বলে জানাচ্ছেন দেবযানী। গল্পের মধ্যেও কোনও বৈচিত্র্য খুঁজে পান না তিনি। যার ফলে কাজের প্রতি তার আকর্ষণ আর ইচ্ছেটাই যেন কোথাও হারিয়ে যাচ্ছে।\nএছাড়া এখন ইন্ডাস্ট্রিতে যারা কাজ করছেন তাদের দেখেও বেশ হতাশ তিনি। তার আক্ষেপ, “যারা কিছুই জানেন না, কথাও বলতে পারেন না, উচ্চারণ স্পষ্ট নয়, অভিনয় কোনওদিন করেননি, তারাও লিড রোল পেয়ে যাচ্ছেন। আর যারা অভিনয় এত বছর ধরে করে আসছেন, কাজটা জানেন, তারা নাকি পিছনে পড়ে থাকছেন!”


এন্টিফ্রিজ বা সংশ্লেষ - এন্টিফ্রিজে হ'ল, এন্টিফ্রিজে হ'ল, কোনটি এন্টিফ্রিজে ভাল, পার্থক্য, প্রকারগুলি\nপ্রধান » দরকারি পরামর্শ » এন্টিফ্রিজ বা সংশ্লেষ - এন্টিফ্রিজে হ'ল, এন্টিফ্রিজে হ'ল, কোনটি এন্টিফ্রিজে ভাল, পার্থক্য, প্রকারগুলি\nঅ্যান্টিফ্রিজে অটোমোবাইল এবং শিল্প যানবাহনগুলির জন্য বিশেষ প্রযুক্তিগত তরলগুলির জন্য সোভিয়েত নাম। তাদের উন্নয়ন মস্কো রিসার্চ ইনস্টিটিউট অব অর্গানিক জৈব রসায়ন ও প্রযুক্তি বিভাগের জৈব সংশ্লেষ প্রযুক্তি বিভাগ (টিওএস) দ্বারা পরিচালিত হয়েছিল। সুতরাং নামের প্রথম তিনটি অক্ষর। রসায়নের প্রিফিক্স -ol অর্থ অ্যালকোহলস: প্রথম এন্টিফ্রিজে ইথিলিন গ্লাইকোল অ্যালকোহলের ভিত্তিতে তৈরি করা হয়েছিল।\nআসলে অ্যান্টিফ্রিজে ছিল "টসোল-এ" এবং "টসোল-এএম"। তাদের উচ্চ প্রযুক্তিগত বৈশিষ্ট্য ছিল, তবে তাদের উত্পাদন দীর্ঘকাল হ্রাস পেয়েছে। এখন এই নামটি মানের গ্যারান্টি নয়, যেহেতু বিভিন্ন নির্মাতারা এটি রচনাগুলিতে "ছাঁচনির্মাণ" করেন, যার বেশিরভাগই মূল রেসিপি থেকে দূরে।\nঅ্যান্টিফ্রিজে এমন কোনও তরলের নাম যা শূন্যের নীচে তাপমাত্রায় জমা হয় না। বিশেষত শীতকালে ইঞ্জিন শীতল করতে অটোমোটিভ অ্যান্টিফ্রিজে ব্যবহৃত হয়। অলস সময়ে তারা এটিকে জমে থাকা জল থেকে রক্ষা করে।\nসুতরাং, অ্যান্টিফ্রিজে এবং এন্টিফ্রিজে পার্থক্য কেবল নামেই। এবং এন্টিফ্রিজে বা অ্যান্টিফাইজের প্রশ্নের উত্তর দেওয়ার জন্য - যা আরও ভাল, আপনাকে একটি নির্দিষ্ট তরলটির সংমিশ্রণটি দেখতে হবে। এবং এর নির্মাতা।\nকোন এন্টিফ্রিজে ভাল:5টি সহজ টিপস\nশীতে ন্যূনতম অ্যালকোহল সামগ্রী (ইথিলিন গ্লাইকোল বা প্রোপিলিন গ্লাইকোল) 40% হওয়া উচিত। শীতল হওয়ার সময়, এই জাতীয় এন্টিফ্রিজে এমন একটি অনুপাত প্রসার ঘটে যা ইঞ্জিনের জন্য নিরাপদ।\nইথিলিন গ্লাইকোল অ্যান্টিফ্রিজে খুব বিষাক্ত are প্রোপিলিন গ্লাইকোল ব্যবহার করা অনেক বেশি নিরাপদ তবে এগুলি আরও ব্যয়বহুল।\nঅ্যাডিটিভগুলির সাথে ফর্মুলেশনগুলি চয়ন করুন যা তরলটিকে ফোমানো থেকে রক্ষা করে, ইঞ্জিনটিকে জারা এবং ফোঁড়া ক্ষতি থেকে রক্ষা করে এবং ফুটোটি সহজেই ফাঁস সনাক্ত করে তোলে।\nঅ্যাডিটিভগুলির প্রকারের দ্বারা প্রযুক্তিগতভাবে উন্নত প্রকারের অ্যান্টিফ্রিজে হ'ল লব্রিড (লোব্রিড, বাইপোলার) এবং কার্বোঅক্সিলেট (আন্তর্জাতিক উপাধি - ওএটি)। এগুলি সবচেয়ে বেশি তাপযুক্ত লোড ইঞ্জিনগুলিতে ব্যবহার করা যেতে পারে।\nকেন্দ্রীভূত অ্যান্টিফাইজ হ'ল একটি অতিরিক্ত চ্যালেঞ্জ কারণ আপনার নিজের এটি হ্রাস করতে হবে। এটি রচনাতে প্রবেশ করতে ময়লা ফেলতে পারে।\nঅ্যান্টিফ্রিজের প্রকারগুলি: আপনার মস্তিষ্ক খারাপ হয়ে উঠবেন না\nঅটোমোবাইল নির্মাতাসহ বেশিরভাগ নির্মাতারা তাদের নিজস্ব ব্র্যান্ডের অ্যান্টিফাইজ ব্যবহার করেন। উদাহরণস্বরূপ, ভক্সওয়াগেন মিশ্রণের শ্রেণিবিন্যাসকে পাঁচটি বিভাগে প্রচার করছেন: জি 11, জি 12, জি 12 +, জি 12 ++, জি 13। এটি কোনও সংস্থার উত্পাদন এবং পরিষেবা নির্দিষ্টকরণের জন্য একটি বিপণন বিকল্প এবং এটি বিক্রেতারা প্রায়শই ওয়ান-স্টপ-শপ বা "সেরা" হিসাবে বিবেচনা করে। এটি একটি সাধারণ ভুল ধারণা হয়। এই চিহ্নযুক্ত অনেক পণ্যগুলির নির্দিষ্টকরণের সাথে কোনও সম্পর্ক নেই।\nআমরা আপনাকে পরামর্শ দিচ্ছি যে আপনার জীবনকে জটিল না করা এবং এটির রচনা দ্বারা কেবল একটি শীতল চয়ন করুন। তদুপরি, বিশ্বের সমস্ত উচ্চ মানের এন্টিফ্রিজেগুলি বিএএসএফ এবং শেভরন / টোটালের মতো মাত্র কয়েকটি রাসায়নিক দৈত্যের প্রাথমিক সূত্রগুলি থেকে প্রস্তুত। বেশিরভাগ ক্ষেত্রে, তরলটির রঙও কোনও কিছুকে প্রভাবিত করে না।\nকেবল লেবেলটি দেখুন এবং আপনার প্রশ্নের উত্তর দিন:\nআমার কি ইথিলিন বা প্রোপিলিন গ্লাইকোল অ্যান্টিফ্রিজ দরকার?\nঅ্যালকোহল ঘনত্ব 40% ছাড়িয়ে যায়? (অবশ্যই অতিক্রম করতে হবে।)\nসেরা অ্যাডিটিভ (লব্রিড) বা কেবল ভাল (কার্বোক্সিলেট) আমার জন্য উপযুক্ত?\nপড়ুন: "টায়ার চিহ্নিত করছে: একটি গাড়ির জন্য শীতের টায়ার নির্বাচন করা"\nএন্টিফ্রিজে এবং এন্টিফ্রিজে পার্থক্য সম্পর্কে বিশেষজ্ঞের ভিডিও মন্তব্য দেখুন


পবিত্র কুরআনের যে আয়াতে আছে জান্নাতের চাবিকাঠি! – Dainik Cox's Bazar\n/ ইসলাম / পবিত্র কুরআনের যে আয়াতে আছে জান্নাতের চাবিকাঠি!\nপবিত্র কুরআনের যে আয়াতে আছে জান্নাতের চাবিকাঠি!\nপ্রকাশিতঃ ১১:৪৫ পূর্বাহ্ণ, মার্চ ২৭, ২০১৮\nমুসলমানদের পবীত্র গ্রন্থ কুরআন-এ রয়েছে ৩০ টি পারা, যাতে রয়েছে ১১৪ টি সূরা। এরমধ্যে সবচেয়ে বড় সূরাটি হলো সূরা বাকারা। এই সূরার ২৫৫ তম আয়াতটিকে বলা হয় গোটা কুরআনের সবচেয়ে গুরুত্বপূর্ণ ও তাৎপর্যময় আয়াত। স্বয়ং মহানবী রাসূল (সাঃ) বলেছেন, এটিই হচ্ছে আল কুরআনের সর্বশ্রেষ্ঠ আয়াত।\nএটিই হলো আয়াতুল কুরসি। এই আয়াতের মাধ্যমে গোটা মহাবিশ্বের উপর মহান আল্লাহ্’র ক্ষমতার কথা বর্ণনা করা হয়েছে। এই আয়াতের মাধ্যমেই মহাবিশ্বের সকল সৃষ্টির উপরে আল্লাহা’র একচ্ছত্র আধিপত্যের কথা ঘোষণা করা হয়েছে। রাসূল (সাঃ) বলেছেন, গোটা কুরআনের এক চতুর্থাংশ রয়েছে এই আয়াতেই।\nআর এ কারণেই আয়াতুল কুরসিকে কুরআনের সর্বশ্রেষ্ঠ আয়াত হিসেবে ঘোষনঅ করেছেন তিনি।\nআবু জর জুনদুব ইবনে জানাদাহ (রাঃ) রাসূলকে জিজ্ঞেস করেছিলেন,আপনার প্রতি সবচেয়ে মর্যাদাসম্পন্ন কোন আয়াতটি নাজিল হয়েছে? রাসূল (সাঃ) বলেছিলেন, আয়াতুল কুরসি।\nউবাই বিন কাব থেকে বর্ণিত, রাসূল (সাঃ) উবাই বিন কাবকে জিজ্ঞাসা করেছিলেন, তোমার কাছে কুরআন মজীদের কোন আয়াতটি সর্ব মহান? তিনি বলেছিলেন, (আল্লাহু লা ইলাহা ইল্লা হুআল্ হাইয়্যূল কাইয়ূম) তারপর রাসূলুল্লাহ্ নিজ হাত দ্বারা তার বক্ষে আঘাত করে বলেন, ‘আবুল মুনযির! এই ইলমের কারণে তোমাকে ধন্যবাদ।’ [সহীহ মুসলিম]\nহজরত আলী (রাঃ) বলেন, ‘আমি রাসূলুল্লাহকে (সাঃ) বলতে শুনেছি, যে ব্যক্তি প্রত্যেক ফরজ সালাতের পর আয়াতুল কুরসী নিয়মিত পড়ে, তার জান্নাত প্রবেশে কেবল মৃত্যুই অন্তরায় হয়ে আছে। যে ব্যক্তি এ আয়াতটি বিছানায় শয়নের সময় পডড়বে আল্লাহ তার ঘরে, প্রতিবেশির ঘরে এবং আশপাশের সব ঘরে শান্তি বজায় রাখবেন।’ [সুনানে বায়হাকী]\nআয়াতুল কুরসি পাঠের মাধ্যমে গৃহ শয়তানের প্রভাভমুক্ত থাকে বলে অনেকেই এই পবীত্র আয়াত লিখে দেয়ালে ঝুলিয়ে রাখেন। তবে এর বদলে প্রতিবার নামাজের পর আয়াতটি ঘরে পাঠ করলে সুফল পাওয়া যায় অধিক।\nশুধু তাই নয়, কোথাও যাত্রা শুরুর আগে ওজু করে আয়াতটি পড়ে বের হয় বিপদমুক্ত থাকা যায় বলেও অভিমত ব্যক্ত করেন আলেমরা।\nআয়াতুল কুরসির উচ্চারণ : আল্লাহু লা ইলাহা ইল্লা হুয়াল হাইয়্যুল ক্বাইয়্যুম লা তা’খুজুহু সিনাত্যু ওয়ালা নাউম। লাহু মা ফিছছামা ওয়াতি ওয়ামা ফিল আরদ্। মান যাল্লাযী ইয়াস ফায়ু ইন দাহু ইল্লা বি ইজনিহি ইয়া লামু মা বাইনা আইদিহিম ওয়ামা খল ফাহুম ওয়ালা ইউ হিতুনা বিশাই ইম্ মিন ইল্ মিহি ইল্লা বিমা সাআ ওয়াসিয়া কুরসিইউ হুস ছামা ওয়াতি ওয়াল আরদ্ ওয়ালা ইয়া উদুহু হিফজুহুমা ওয়া হুয়াল আলিয়্যূল আজীম।\nঅর্থ: আল্লাহ ছাড়া অন্য কোনো উপাস্য নেই, তিনি জীবিত, সবকিছুর ধারক। তাঁকে তন্দ্রাও স্পর্শ করতে পারে না এবং নিদ্রাও নয়। আসমান ও যমীনে যা কিছু রয়েছে, সবই তাঁর। কে আছ এমন, যে সুপারিশ করবে তাঁর কাছে তাঁর অনুমতি ছাড়া? দৃষ্টির সামনে কিংবা পিছনে যা কিছু রয়েছে সে সবই তিনি জানেন। তাঁর জ্ঞানসীমা থেকে তারা কোনো কিছুকেই পরিবেষ্টিত করতে পারে না, কিন্তু যতটুকু তিনি ইচ্ছা করেন। তাঁর সিংহাসন সমস্ত আসমান ও জমিনকে পরিবেষ্টিত করে আছে। আর সেগুলোকে ধারণ করা তাঁর পক্ষে কঠিন নয়। তিনিই সর্বোচ্চ এবং সর্বাপেক্ষা মহান।


বোল্টনের বয়কট, ব্যাটি আর ড. আনসারি!...-406262 | কালের কণ্ঠ | kalerkantho\nবোল্টনের বয়কট, ব্যাটি আর ড. আনসারি!\n২০০৩ সালে তাঁর ক্যারিয়ারের শুরু বাংলাদেশে। শেষ টেস্টটাও ২০০৫ সালে খেলেছেন বাংলাদেশের বিপক্ষেই। পুনর্জন্মও হতে যাচ্ছে বাংলাদেশের সঙ্গে! বাংলাদেশ নামটা সোনার হরফে লেখা থাকবে গ্যারেথ ব্যাটির ক্যারিয়ারে। দুই ম্যাচের সিরিজের যেকোনোটির একাদশে থাকলেই ৩৯ বছর ছুঁই ছুঁই এই স্পিনার গড়বেন নতুন বিশ্ব রেকর্ড। সেটা অবশ্য গর্বের নয়, জ্বালা জুড়ানোর। ব্যাটির শেষ ম্যাচের পর গত ১১ বছরে ১৪২ টেস্ট খেলেছে ইংল্যান্ড। আর কোনো ক্রিকেটারকেই পরবর্তী টেস্ট খেলার মাঝে অপেক্ষা করতে হয়নি এত দিন।\nরেকর্ডের হাতছানি আছে ‘বোল্টনের বয়কট’ খ্যাত হাসিব হামিদেরও। এই টি-টোয়েন্টি ধামাকা যুগের হয়েও জিওফ্রি বয়কটের মতো শুদ্ধ ব্যাটিংয়ের জন্য এমন নাম তাঁর। অভিষেক হলে ষষ্ঠ টিএনএজার হিসেবে ইংল্যান্ডের হয়ে টেস্ট খেলবেন ১৯ বছর বয়সী এই ক্রিকেটার। এই ছয়জনের মধ্যে ওপেনার হিসেবে সবচেয়ে কম বয়স হবে তাঁরই। বাংলাদেশ সফরে নজর থাকবে ইংলিশ বাঁ-হাতি অলরাউন্ডার জাফর আনসারির ওপরও। পেশাদার ক্রিকেটারের কঠিন জীবনেও তিনি পড়াশোনা করছেন ক্যামব্রিজ বিশ্ববিদ্যালয়ে। পড়াশোনার পাট চুকলে তাঁর নামের পাশে যোগ হবে ‘ডক্টরেট’ উপাধি। ধারাভাষ্যকারও তখন গর্ব নিয়েই বলবেন ‘বল করতে আসছেন ড. জাফর আনসারি’।\n৭ টেস্টে অফ স্পিনার গ্যারেথ ব্যাটির উইকেট ১১টি। নিতান্তই সাদামাটা ক্যারিয়ার। তবে সারের এই অধিনায়ক এবারের কাউন্টি চ্যাম্পিয়নশিপে নিয়েছেন ৪১ উইকেট। উপমহাদেশের ঘূর্ণি উইকেটে নির্বাচকরা সুযোগ দিয়েছেন এ জন্যই। তাতেই ইংল্যান্ডের ১৪২ টেস্ট পর নিজের পরবর্তী টেস্ট খেলার বিশ্ব রেকর্ডের সামনে তিনি। সুযোগ পাওয়া নিয়ে আত্মবিশ্বাসীও তিনি, ‘তরুণ বয়সেও হয়তো আজকের মতো এতটা আত্মবিশ্বাসী ছিলাম না আমি। এত দিন পর এমন পরাবাস্তব সুযোগ পেয়ে আপ্লুত আমি।’\n১৯ বছর বয়সী হাসিব হামিদের একাদশে থাকাটা প্রায় নিশ্চিত। অ্যালেক্স হেলস না আসায় অ্যালিস্টার কুকের সঙ্গে উদ্বোধনী জুটিতে দেখা যেতে পারে তাঁকে। অনূর্ধ্ব-১৯ বিশ্বকাপে সুযোগ পেলে এর আগেই হয়তো আসতে পারতেন বাংলাদেশে। দলে না থাকায় হয়নি সেটা। এর মাঝে নিজেকে শানিয়েছেন যথেষ্ট। ভেঙেছেন সবচেয়ে কম বয়সে ল্যাঙ্কাশায়ারের হয়ে এক হাজার রান করা মাইক আথারটনের রেকর্ড। কাউন্টি চ্যাম্পিয়নশিপে ১৫ ম্যাচে ৫২.৪৫ গড়ে ৪টি সেঞ্চুরিসহ করেছেন ১১৫৪ রান। সবটাই বয়কটের মতো শুদ্ধ ব্যাটিং করে। এর ব্যাখ্যায় জানালেন, ‘আমার বাবা ভক্ত ছিলেন বয়কটের। এ জন্যই হয়তো আমি তাঁর মতো হয়েছি, এটাই আসল মজার! তবে আমার শারীরিক গঠন অন্যদের মতো মজবুত নয়। তাই ধৈর্য নিয়ে অনেক বেশি সময় ধরে ক্রিজে পড়ে থাকার দিকে মনোযোগ দিতে হয়েছে। ইংল্যান্ডের উত্তরে ভেজা আর ধীর উইকেটে বলের জন্য অপেক্ষাও করতে হয়। বোল্টনে বেড়ে ওঠায় এভাবে খেলার জন্য বয়কটের মতো ব্যাটিং ধরন হয়ে গেছে আমার।’\n২৪ বছর বয়সী জাফর আনসারির বাবা হুমায়ুন আনসারিও নামকরা গবেষক। বর্ণবাদ ও জাতিতত্ত্বের ওপর গবেষণার জন্য পেয়েছেন সম্মানসূচক রাজকীয় ‘ওবিই’ খেতাব। তবে মেধাবী জাফরের এখন পিএইচডির চেয়ে বেশি ভাবনা বাংলাদেশ সফর নিয়ে। গত বছর পাকিস্তানের বিপক্ষে সুযোগ পেয়েও খেলা হয়নি কাউন্টিতে চোট পাওয়ায়। সেটা কাটিয়ে ফেরায় নির্বাচকদের প্রতি তাঁর কৃতজ্ঞতা, ‘আমার ওপর আস্থা রাখায় তাঁদের প্রতি কৃতজ্ঞ আমি। ইংল্যান্ড আমার খেয়াল রেখেছে, আশা করছি আমিও এর প্রতিদান দিতে পারব।’ ডেইলি মেইল


প্রকাশ: ১০ ডিসেম্বর ২০১৯, ১৯:২৭\nইসলামী বিশ্ববিদ্যালয়ে (ইবি) ‘ইসলামের দৃষ্টিকোণে পিতা মাতার প্রতি সন্তানের দায়িত্ব কর্তব্য’ পিএইচডি সেমিনার অনুষ্ঠিত হয়েছে। আজ মঙ্গলবার সকালে থিওলজি এন্ড ইসলামিক স্টাডিজ অনুষদের সভাকক্ষে আল-হাদিস এন্ড ইসলামিক স্টাডিস বিভাগ এ সেমিনার আয়োজন করেন।\nজানা যায়, বাংলাদেশর পরিপ্রেক্ষিতে পিতা-মাতার ভরণ-পোষণের আইন, ধর্মীয় পর্যালোচনা বিষয় নিয়ে পিএইচডি সেমিনারটি করা হয়। আল-হাদিস বিভাগের অধ্যাপক ড. সৈয়দ মাকসুদুর রহমানের তত্ত্বাবধানে গবেষণাপত্র উপস্থাপন করেন আব্দুল আজিজ।\nপিতা-মাতার জীবদ্দাশায় সন্তানের ৯ টি দায়িত্ব রয়েছে তন্মধ্যে তাদের সাথে বিরক্তি সূচক ভাষায় কথা না বলা, সম্মান সূচক ও ন¤্র ভাষায় কথা বলা, বিনয়-ন¤্রতা ও অনুগ্রহ প্রদর্শন করা, পিতা মাতার মঙ্গলের জন্য দোয়া করা, গালিগালাজ না করা, সৌজন্য প্রদর্শন করা, ভরণ পোষণ ব্যয়ে নির্বাহ করা, তাদের কথার অবাধ্য না হওয়া এবং সন্তুষ্টি রাখা। মৃত্যুর পরে তাদের প্রতি সন্তানের ৪টি দায়িত্ব কর্তব্য রয়েছে তন্মধ্যে পিতা মাতার কাফন-দাফনের ব্যবস্থা করা, ঋণ পরিশোধ করা, ওয়াদা ও অসিয়াত পূর্ণ করা, দোয়া ও ইস্তিগফার করা।\nপিতা মাতার প্রতি সন্তানের যেমন দায়িত্ব কর্তব্য রয়েছে ঠিক তেমনি ভাবে সন্তানের প্রতিও পিতা-মাতার দায়িত্ব ও কর্তব্য হলো সন্তানের জন্মের পর তার নাম রাখা ও আকিকার দেওয়া, খাৎতা দেয়া, সন্তানকে ইসলামী শিক্ষা দেয়া, নামাজে অভ্যাস করা, আদব শিক্ষা দেওয়া, বিবাহ দেওয়া, পাপকাজ থেকে বিরত রাখা, অশ্লীলতা, বেহায়াপনা, অপসংস্কৃতি থেকে বিরত রাখা।\nএসময় সেমিনারে বিভাগের সভাপতি প্রফেসর ড. আশরাফুল আলমের সভাপতিত্বে প্রধান অতিথি হিসেবে উপস্থিত ছিলেন থিওলজি এন্ড ইসলামিক স্টাডিজ বিভাগের ডিন প্রফেসর ড. আ ফ ম আকবর হোসেন। বিশেষ অতিথি হিসেবে প্রফেসর ড. সৈয়দ মাকসুদুর রহমান। প্রবন্ধ পর্যালোচনা করেন প্রফেসর ড. ময়নুল হক, প্রফেসর ড. শফিকুল ইসলাম, প্রফেসর ড. মুজাহিদুর রহমান, প্রফেসর ড. ইয়াকুব আলী। সেমিনারটি সঞ্চালনা করেন বিভাগের প্রফেসর ড. ওয়ালিউল্লাহ, ইবি প্রেসক্লাবের সভাপতি সোহাগ ফেরদৌস, ইবিসাসের সাধারণ সম্পাদক হুমায়ুন কবির জীবন প্রমুখ।


১৩ সেপ্টেম্বর দেশব্যাপী প্রেক্ষাগৃহে মুক্তি জানালেন ছবির প্রযোজক আনোয়ার আজাদ – anwarazadfilms\n1494 Views0 Like0 Comments\n১৩ সেপ্টেম্বর ১৬ প্রেক্ষাগৃহে ‘মায়াবতী’\nআসছে ১৩ সেপ্টেম্বর দেশব্যাপী অন্তত ১৬টি প্রেক্ষাগৃহে মুক্তি পেতে যাচ্ছে ইয়াশ রোহান ও নুসরাত ইমরোজ তিশা জুটির প্রথম চলচ্চিত্র ‘মায়াবতী’ বিনোদন– চ্যানেল আই অনলাইন ৭ সেপ্টেম্বর, ২০১৯ ১৯:৪৮\nইয়াশ রোহান ও নুসরাত ইমরোজ তিশা জুটির প্রথম চলচ্চিত্র ‘মায়াবতী’। আসছে ১৩ সেপ্টেম্বর দেশব্যাপী অন্তত ১৬টি প্রেক্ষাগৃহে মুক্তি পেতে যাচ্ছে। চ্যানেল আই অনলাইনকে জানালেন ছবির প্রযোজক আনোয়ার আজাদ।\nশনিবার সন্ধ্যার পর চ্যানেল আই অনলাইনের সঙ্গে আলাপকালে তিনি কানাডার টরেন্টো থেকে বাংলাদেশে আসার জন্য প্রস্তুত হচ্ছিলেন। তিনি জানালেন, ‘মায়াবতী’র মুক্তির তারিখ এগিয়ে আসায় দেশে আসছেন। রবিবার দুপুরে ঢাকায় অবতরণ করবেন। এরপরই স্বশরীরে অংশ নিবেন নিজের প্রযোজিত ছবির প্রচারণায়।\nছবির প্রচারণা নিয়ে সন্তুষ্টি প্রকাশ করে আনোয়ার আজাদ বলেন, দূর থেকে যতোটুকু টের পাচ্ছি, ‘মায়াবাতী’ বেশ ভালো সাড়া ফেলছে বাংলাদেশের মানুষের মাঝে। বিশেষ করে অনলাইনে যেভাবে প্রচারণা হচ্ছে, প্রযোজক হিসেবে এটা খুবই আনন্দের। তারচেয়ে বড় কথা, মানুষ যেভাবে মায়াবতীকে সাপোর্ট করছেন, এতেই আমরা তৃপ্ত। তাদের প্রতি কৃতজ্ঞতা জানাই।\nপ্রচারণা নিয়ে তিনি আরো বলেন, যারা ‘মায়াবতী’র প্রমোট করছেন, তাদের প্ল্যানগুলো মনে ধরার মতো। এটা নিয়ে আমি খুব আশাবাদী। একটি ছবি আসছে, মানুষকে এই খবরটি ঠিকঠাকভাবে পৌঁছানো হয় না। কিন্তু ‘মায়াবতী’র ক্ষেত্রে সেটা হচ্ছে, এটাও বিরাট আনন্দের।\n১৬টি প্রেক্ষাগৃহে মুক্তি পাচ্ছে ‘মায়াবতী’, এমনটা জানিয়ে এই প্রযোজক বলেন, সংখ্যায় ১৬টি মাত্র হল হলেও এই সংখ্যায় আমরা আনন্দিত। কারণ দেশের বিভিন্ন জেলা শহরের সবচেয়ে নামিদামি হলগুলোই আমরা পেয়েছি। রাজধানী শহরের সিনেপ্লেক্স ছাড়াও সবচেয়ে ভালো হলে চলবে ‘মায়াবতী’। প্রচারণা ও হলের বিষয়টি খুব ভালো ভাবে সম্পন্ন হলো, এখন বাকিটা দর্শকের উপর!\nএই ছবি সফল হলে অদূর ভবিষ্যতে আরো প্রবাসী বাঙালি চলচ্চিত্র নির্মাণে আসতে সাহস করবেন জানিয়ে আনোয়ার আজাদ বলেন, মায়াবতী মুক্তির আগেই যেভাবে সাড়া ফেলছে, তাতে অনেকেই ছবি নির্মাণে আগ্রহী হয়ে উঠেছেন। প্রচার-প্রচারণার পর ছবিটি যদি হিট করে তাহলে হয়তো আমার মতো আরো অনেকেই বাংলা ছবিতে অর্থ লগ্নি করতে সাহস করবেন।\n‘মায়াবতী’র প্রযোজক আনোয়ার আজাদ ও নির্মাতা অরুণ চৌধুরী\n‘মায়াবতী’ নিয়ে টরেন্টের মানুষের মধ্যে বেশ আগ্রহ তৈরী হয়েছে জানিয়ে তিনি বলেন, টরেন্টেতে প্রবাসী বাঙালিরা ভেবেছে ১৩ সেপ্টেম্বর সেখানেও ছবিটি মুক্তি পাবে। তারা এই ছবিটির খোঁজ খবর করেছেন। এগুলো একজন প্রযোজক হিসেবে আমার জন্য আবেগের। এখন শুধু ছবিটি মুক্তির অপেক্ষা। দেখা যাক দর্শক ছবিটি কীভাবে নেয়!\nমায়াবতীতে থাকছে একটি মেয়ের গল্প, তার রূপ যৌবন এবং সঙ্গে অনেক প্রেম! নারী পাচার ও যৌনপল্লীর গল্প নিয়ে নিজের কাহিনী ও চিত্রনাট্যে সিনেমাটি নির্মাণ করেছেন পরিচালক অরুণ চৌধুরী। চলচ্চিত্রটি প্রযোজনা করেছে আনোয়ার আজাদ ফিল্মস ও অনন্য সৃষ্টি ভিশন। এছাড়া পরিবেশনার দায়িত্বে রয়েছে জাজ মাল্টিমিডিয়া।\nOriginal News Link: https://www.channelionline.com/%e0%a7%a7%e0%a7%a9-%e0%a6%b8%e0%a7%87%e0%a6%aa%e0%a7%8d%e0%a6%9f%e0%a7%87%e0%a6%ae%e0%a7%8d%e0%a6%ac%e0%a6%b0-%e0%a7%a7%e0%a7%ac-%e0%a6%aa%e0%a7%8d%e0%a6%b0%e0%a7%87%e0%a6%95%e0%a7%8d%e0%a6%b7/?fbclid=IwAR1XbfRzpdOcB4d3jO9i83JNCmKpRCwU-LrXx7EJsG0fjUY2_k5ocnlFZ-c


জনতা ব্যাংকের দুই পরিচালক প্রত্যাহার | timenewsbd.com\n০৫ অক্টোবর, ২০১৮ ১৮:৫০:১৫\nঅনিয়ম-দুর্নীতি ও ঋণ জালিয়াতি নিয়ে নানা আলোচনা-সমালাচনার মধ্যে জনতা ব্যাংকের দুই পরিচালককে প্রত্যাহার করা হয়েছে। মেয়াদ শেষ হওয়ার আগেই তাদের সরিয়ে দেয় সরকার।\nতারা হলেন- বাংলাদেশ ব্যাংকের সাবেক নির্বাহী পরিচালক মো. আবদুল হক এবং অর্থ মন্ত্রণালয়ের অতিরিক্ত সচিব মানিক চন্দ্র দে।\nবিষয়টি নিশ্চিত করে বাংলাদেশ ব্যাংকের নির্বাহী পরিচালক ও মুখপাত্র মো. সিরাজুল ইসলাম বলেন, সরকার জনতা ব্যাংকের দুই পরিচালককে প্রত্যাহার করেছে। এ বিষয়ে কেন্দ্রীয় ব্যাংকও অনাপত্তি দিয়েছে।\nজনতা ব্যাংকের ব্যবস্থাপনা পরিচালকসহ ১৩ পরিচালক পদ রয়েছে। দুই পরিচালক প্রত্যাহারের পর বর্তমানে ব্যাংকটিতে আটজন পরিচালক আছেন। শূন্য রয়েছে পাঁচটি পদ।\nবাদ দেওয়া দুই পরিচালকের মধ্যে মো. আবদুল হক তিন বছর মেয়াদে জনতা ব্যাংকের পরিচালক হিসেবে যোগদান করেন গত বছরের ১১ জুলাই। ২০২০ সালের ১০ জুলাই পর্যন্ত তার মেয়াদ ছিল। আরেক পরিচালক মানিক চন্দ্র দে ২০১৫ সালের ৩০ জুন তিন বছর মেয়াদে পরিচালক হিসেবে যোগদান করেন। আগামী ২৯ ডিসেম্বর পর্যন্ত তার মেয়াদ ছিল।


মোবাইল কলে খরচ বাড়ল | Dainik Sakalbela\nHome » অর্থনীতি » মোবাইল কলে খরচ বাড়ল\nজাতীয় সংসদে উপস্থাপন করা হয়েছে আগামী ২০২০-২১ অর্থবছরের প্রস্তাবিত বাজেট। অর্থমন্ত্রী আ হ ম মুস্তফা কামাল ২০২০-২১ অর্থবছরের জন্য মোট ৫ লাখ ৬৮ হাজার কোটি টাকার বাজেট পেশ করেন। সংকটের মধ্যে বিশাল অঙ্কের বাজেটে আয়ের লক্ষ্যমাত্রা ধরা হচ্ছে তিন লাখ ৮২ হাজার ১৬ কোটি টাকা। এই বাজেটে এবার মোবাইল সেবার ওপর কর আরেক দফা বাড়িয়েছে সরকার। এই দফায় সম্পূরক শুল্ক ৫ শতাংশ বাড়িয়ে ১৫ শতাংশ করা হয়েছে, যা গত বছরও একই হারে বাড়ানো হয়েছিল।\nগতকাল বৃহস্পতিবার বিকেলে অর্থমন্ত্রী আ হ ম মুস্তাফা কামাল জাতীয় সংসদে ২০২০–২১ অর্থবছরের যে বাজেট ঘোষণা করেন, এতে এই নতুন করে এই কর বাড়ানো হয়। বাজেটের কর প্রস্তাব ঘোষণার পরপরই কার্যকর হয়। ফলে বাড়তি কর টেলিযোগাযোগ কোম্পানি নিজেরা বহন না করলে গ্রাহকের ওপর চাপবে।\nএতে প্রতি ১০০ টাকা রিচার্জে সরকারের কাছে কর হিসেবে যাবে ২৫ টাকার কিছু বেশি। এতদিন তা ২২ টাকার মতো ছিল।\nপ্রাণঘাতী কোভিড-১৯ মহামারির পরিপ্রেক্ষিতে এবারের বাজেট গতানুগতিক হয়নি। বরং সরকারের অতীতের অর্জন ও উদ্ভূত পরিস্থিতির সমন্বয়ে প্রস্তুত করা হয়েছে। ‘অর্থনৈতিক উত্তরণ ও ভবিষ্যৎ পথ পরিক্রমা’ শিরোনামের এই বাজেটে সঙ্গত কারণে সবচেয়ে বেশি গুরুত্ব পায় স্বাস্থ্য খাত। পাশাপাশি কৃষি, খাদ্য উৎপাদন ও ব্যবস্থাপনা এবং নতুন কর্মসংস্থান তৈরির প্রতি দেওয়া হয়েছে অগ্রাধিকার।\nPrevious: বদলে যাওয়া সালমা\nNext: ডা. ফেরদৌস কোন আইনে কোয়ারেন্টিনে? জানতে চেয়ে আইনি নোটিশ পাঠানো হয়েছে


সরকারি চাকরিজীবীদের জন্য ৬০৮টি নতুন ফ্ল্যাট || The Daily Janakantha\nসরকারি চাকরিজীবীদের জন্য ৬০৮টি নতুন ফ্ল্যাট প্রকাশিত : ১৭ জুন ২০১৫, ০১:২২ পি. এম.\nPrint অনলাইন রিপোর্টার ॥ রাজধানীর মিরপুর পাইকপাড়ায় সরকারি কর্মকর্তা-কর্মচারীদের জন্য ৮টি ২০তলা ভবনে ৬০৮টি নতুন ফ্ল্যাট নির্মাণের সিন্ধান্ত নিয়েছে সরকার। রাজধানীতে বসবাসকারী সরকারি চাকরিজীবীদের আবাসন সমস্যা নিরসণে এ উদ্যোগ নেওয়া হয়েছে।প্রকল্পের মোট ব্যয় ধরা হয়েছে ৪৫৫ কোটি টাকা। এর আওতায় ৫টি ২০ তলা ভবনে ৩৮০টি এক হাজার বর্গফুটের ফ্ল্যাট নির্মাণ করা হবে। অন্যদিকে, তিনটি ২০ তলা ভবনে ১২৫০ বর্গফুটের ২২৮টি ফ্ল্যাট নির্মাণ করা হবে। জুলাই ২০১৫ সাল থেকে জুন ২০১৯ মেয়াদে ফ্ল্যাটগুলো নির্মাণ করবে গৃহায়ন ও গণপূর্ত মন্ত্রণালয়ের গণপূর্ত অধিদফতর। এ ব্যাপারে গণপূর্ত অধিদফতরের প্রধান প্রকৌশলী কবির আহমেদ ভূঁইয়া বলেন, মিরপুরের পাইকপাড়ায় চার একর জমিতে সরকারি কর্মকর্তা-কর্মচারীদের জন্য ৮টি ২০ তলা ভবনে ৬০৮টি নতুন ফ্ল্যাট নির্মাণের সিদ্ধান্ত নেওয়া হয়েছে। ফ্ল্যাটগুলো হবে এক হাজার থেকে ১২শ’ ৫০ বর্গফুটের। উপ-সচিব ও যুগ্মসচিব পর্যায়ে ফ্ল্যাটগুলো বিতরণ করা হবে। নানা কারণে প্রকল্পটি গ্রহণ করা হচ্ছে বলে মন্ত্রণালয় সূত্রে জানা গেছে। গৃহায়ন ও গণপূর্ত মন্ত্রণালয়ের পক্ষে চাহিদা অনুযায়ী আবাসন সমস্যা সমাধান করা যাচ্ছে না। ফলে বাধ্য হয়ে সরকারি কর্মকর্তাদের অধিকাংশ সময় বেশি ভাড়ায় ব্যক্তি মালিকানাধীন নিম্নমানের ভাড়া বাড়িতে বসবাস করতে হচ্ছে। এতে সরকারি কর্মকর্তাদের অর্থনৈতিক ও বিভিন্ন সামাজিক সমস্যার সম্মুখীন হতে হচ্ছে, যা তাদের কর্মদক্ষতাকে নষ্ট করছে। মন্ত্রণালয় সূত্র জানায়, পাইকপাড়া সরকারি কলোনির মধ্যে চার একর খালি জমি রয়েছে। যেখানে অধিক সংখ্যক আবাসিক ভবন নির্মাণের মাধ্যমে সরকারি কর্মকর্তাদের আবাসন সমস্যা কিছুটা সমাধান করা সম্ভব। সে লক্ষ্যেই প্রকল্পটি হাতে নেওয়া হচ্ছে। প্রকল্পের উদ্দেশ্য: সরকারি চাকরিজীবীদের প্রকট আবাসিক সমস্যা লাঘবের জন্য আবাসনের ব্যবস্থা করা। জমির যথাযথ ব্যবহার নিশ্চিত করার মাধ্যমে রাজস্ব বৃদ্ধি। আবাসিক সুবিধা দেওয়ার মাধ্যমে সরকারি কর্মকর্তা-কর্মচারীদের কাছ থেকে উন্নত সেবা প্রাপ্তি। প্রকল্পের মূল কার্যক্রম: প্রকল্প এলাকায় ৩ হাজার ৩৫০ দশমিক ৬০ বর্গমিটার অভ্যন্তরীণ রাস্তা নির্মাণ করা হবে। ৪৭৮ রানিং মিটার সীমানা প্রাচীর নির্মাণ করা হবে। ৮ হাজার ৩৩৫ মিটার ভূমি উন্নয়ন কাজ করা হবে। ৩৮২ রানিং মিটার ড্রেনসহ ৩০৯ বর্গমিটার কমিউনিটি স্পেস থাকবে। আধুনিক সব ধরনের সুযোগ-সুবিধা থাকবে ফ্ল্যাটের বাসিন্দাদের জন্য। পানি সরবরাহ, বিদ্যুতায়ন ব্যবস্থাও থাকবে। ফ্ল্যাটের বাসিন্দারা যেন অফিস থেকে ফ্ল্যাটে নিরাপদে ফিরতে পারেন, সেই লক্ষ্যে পাঁচটি আধুনিক পরিবহন থাকবে। ১২৫০ বর্গফুটের ২২৮টি ফ্ল্যাট দেওয়া হবে গ্রেড-৫ ক্যাটাগরির সরকারি কর্মকর্তাদের। অন্যদিকে গ্রেড-৬ ও গ্রেড-৭ ক্যাটাগরির কর্মচারীরা পাবেন ৩৮০টি এক হাজার বর্গফুটের ফ্ল্যাট। প্রকাশিত : ১৭ জুন ২০১৫, ০১:২২ পি. এম.


বি দ্যা কূ ট: অতিগরিবের ক্ষুধা-ব্যবস্থাপনার ভেতরে কোনো এক দিপালীর আত্মহত্যা\nশনিবার, ১৩ সেপ্টেম্বর, ২০০৮\nঅতিগরিবের ক্ষুধা-ব্যবস্থাপনার ভেতরে কোনো এক দিপালীর আত্মহত্যা\nভৈরবের দিপালীদের পরিবারে এখন অন্য অবস্থা। চাল আসছে, ডাল আসছে, এনজিও আসছে, ভিজিএফ কার্ড আসছে, ওয়ার্ড কমিশনার এসে সকালসন্ধ্যা খোঁজ নিচ্ছে। মেঘ না চাইতেই ঝড়!\nঝড়-ই তো। দিপালী যখন গলায় দড়ি দিয়ে ক্ষুধার জ্বালা চিরতরে মিটাল, তখন দিপালীর পঙ্গু বাবা ভাবছিলেন মেয়ের অন্তিম সৎকারের অর্থ জোগান দেবেন কিভাবে? কিন্তু কোত্থেকে কী যেন ম্যাজিক হয়ে গেল, মেয়েটা মরে গেল, আর সঙ্গে-সঙ্গেই রূপকথার মত অদ্ভূত সব ঘটনা। যে সমস্ত মানুষের দৃষ্টি আকর্ষণের স্বপ্নও তিনি দেখেন নি, তারা এসে হাজির: সমবেদনাসহ, খাদ্যসহ, চাকরিসহ। একের পর এক রিকশা আর মোটরসাইকেল এসে থামছে তার ছাপড়ার সামনে, হতভাগা মেয়েটার জন্য মনের মধ্যে এক পশলা শোকও জমতে দিচ্ছে না।\nপালা করে খেত দিপালীর পরিবার। আটজনের এই পরিবারে নিয়ম ছিল, যে-চারজন দুপুরে খাবে, রাতে তারা উপোস করবে। রাতে খাবে অন্য-চারজন। এভাবেই চলছিল তাদের ক্ষুধা ব্যবস্থাপনা। ভালই চলছিল। গোলমালটা লাগল, যখন দিপালীর প্রতিবন্ধী এক ভাই নিয়ম ভেঙ্গে পরপর দুইবার খেয়ে বসল। তাতে দিপালীর কপাল পুড়ল, ক্ষুধার যন্ত্রণার চেয়ে তার কাছে মৃত্যুকেই বেশি শান্তির মনে হল।\nএরকম হয়েই থাকে। ‘ক্ষুধা-ব্যবস্থাপনা’র যে দেশব্যাপী নীরব দযজ্ঞ চলে, তার খোঁজ সরকার নেয় না, এনজিও-র ক্ষুদ্রঋণ প্রকল্পে তাদের জায়গা নাই, সংবাদপত্রের পাতায় তার সংকুলান হয় না ঘটনাহীনতার কারণে। এরমধ্যে হঠাৎ কোনো এক দিপালী মাঝখান থেকে দুম করে মরে বসে, বিব্রত হয় মধ্যবিত্তের সিভিল বিবেকব্যবস্থা। কিন্তু না হলেও চলত! কারণ পরিসংখ্যানে ‘স্ট্যান্ডার্ড এরর’ বলে একটা বিষয় আছে না? ক্ষুধা ব্যবস্থাপনার এই যে সর্বব্যাপী আয়োজন, তাতে দুয়েকটা দিপালী তো পরিসংখ্যানের নিয়মেও ঝরে যেতে পারে! পারে না?\nএই হল শাস্ত্রের আসল নাম: নিখাদ নিপাট ক্ষুধা ব্যবস্থাপনা। এসেটহারা গরিবের ক্ষুধা ব্যবস্থাপনা। এসেট নাই বলে সে ক্ষুদ্রঋণ পায় না, এনজিওর খাতা তার সামনে খোলে না। সরকারের তো দুইশ টাকার ভিজিএফ মশকরা, ক্ষুধার পেটে বয়স্কভাতার চুলকানি, তার দরজাতেও কত পেট-ভর্তি মানুষের ভিড়! আর বিত্তবান সমাজ? দিপালীর বাবা চেয়ে চেয়ে দেখেন ওদের। বুঝতেই পারেন না, জীবিত দিপালীর চেয়ে মৃত দিপালীর কদর এত বাড়ল কোন্ নিয়মে?\nদিপালীদের পরিবারে যেভাবে ক্ষুধার ‘ব্যবস্থাপনা’ চলছিল, দিপালী আত্মহত্যা না করলে তা হয়ত সংবাদপত্রবাসী জানতই না। এভাবে নীরবে নিভৃতে ভয়ংকর ক্ষুধার সাথে লুকোচুরি খেলতে খেলতে তাদের জীবন গড়িয়ে চলত। ষাট বছরের আয়ু তিরিশ বছরে ঠেকে যেত, অমর্ত্য সেন যাকে বলেছিলেন ‘নীরব দুর্ভিক্ষ’। সেই অবসরে জিনি ইনডেক্স লাফিয়ে লাফিয়ে বাড়ত, ট্রান্সপারেন্সী ইন্টারন্যাশনাল-এর বাৎসরিক প্রতিবেদনের মুখে মন্ত্রী বাহাদুরদের আস্ফালন দেখে খোদ দুর্নীতির দেবতাই বিব্রতমুখ হয়ে থাকত, আর পলিথিনের ছাউনি-দেয়া ছাপড়ার ঘরে বসে বসে সর্বগ্রাসী ক্ষুধার সাথে দিপালীদের এই কুটনীতি চলতেই থাকত!\nএখনও তো চলবে সব-ই। প্রকল্প পরিচালকের পাজেরো চলবে, মাইক্রোক্রেডিট সামিট চলবে, দারিদ্র গবেষণায় দেশ সয়লাব হয়ে যাবে। চলবে না খালি দিপালীদের সাবেক ‘ক্ষুধা-ব্যবস্থাপনা’। কিছু বিবেকবান মানুষের তৎপরতায় এখন তাদের খাওয়া হচ্ছে তিন বেলা (কিন্তু কতদিন?)। আবার গরিবের জন্য তিন বেলা খাওয়াও কম বিপত্তির নয়! কোষ্ঠ তরল হয়ে যায়, ঘন ঘন ল্যাট্রিনে যেতে হয়, একথা বেগুনটিলা বস্তির বৃদ্ধা গুলবানু বলেছিল।\nদিপালীর পরিবার তাদের এই গরিবি জানান দিতে চায় নি। তাই নিজেরা নিজেদের ‘ব্যবস্থাপনা’ তৈরি করেছিলেন। দিপালী আত্মহত্যা করায় সিভিল সমাজের জ্ঞানপাপ হয়ে গেল! আমরা জেনে ফেললাম, গরিব কিভাবে তার সবচেয়ে মৌলিক চাহিদার সাথে খেলে। ফলে, দিপালীর পরিবারের মত আরো অতিগরিব যারা আছে, যাদের ধারণা গরিবি জানান দেয়ার বিষয় নয়, তারা আরো সতর্ক হয়ে যাবে। এমনিতেই তারা সমাজে অস্পৃশ্য হয়ে থাকে, এরপর থেকে অদৃশ্য হয়ে থাকবে। ক্ষুধার আরো নিবিড় ‘ব্যবস্থাপনা’ বের করবে তারা। যেখানে আত্মহত্যাজাতীয় কোনো স্ট্যান্ডার্ড এরর থাকবে না, ফলে সিভিল বিবেক আসন্ন ঈদের প্রাক্কালে রং ঝলমল প্লাজার সামনে কোনোরকম দংশনে পড়বে না।\n‘অতিগরিব’ নামে সমাজের একটা অংশের কথা অনেকেই স্বীকার করেন শুনি, কিন্তু তাদের কাছে পৌঁছাবার কোনো ফর্মূলা এখনও বাজারে আসে নি। শোনা যায়, অতিগরিবের উন্নয়ন অনেক দুরূহ, কারণ তাদের এসেট নাই (ফলে বন্ধকী নেয়া যায় না!), তাদের ভয়েস নাই (ফলে ইন-ডেপথ ইন্টারভিউ দেয় না তারা!), তাদের এমনকি কোনো আকাঙ্ক্ষাও নাই (ফলে অ্যাডভোকেসী মাঠে মারা যায়!)। আপামর প্ররোচনাহীন এক জনগোষ্ঠী! তারা এমনিতেই তিলে তিলে মরে, তাদের মধ্যে দিপালীর মত কারো কারো হয়ত মৃত্যুর এই শম্বুক গতি পছন্দ হয় না। তখন অতিগরিবেরা শিরোনাম হয়।\nদিপালীদের বাড়িতে আজ দেশের বিবেকবান মানুষের সাহায্য পৌঁছেছে, কিন্তু দরকার সুনির্দিষ্ট পলিসি, আর তার যথাযথ বাস্তবায়ন, এইসব অতিগরিব এবং বিপদাপন্ন মানুষের কার্যকরভাবে বেঁচে থাকার জন্য। নাহলে, ভেবে দেখুন, মাস ছয় পরে, দিপালীদের সাহায্যের টাকাই ফুরিয়ে যাবে না, এর সাথে তাদের এতদিনকার ‘ক্ষুধা ব্যবস্থাপনা’র অভ্যাসটিও হারাবে তারা। সেইসাথে, আরেকবার সংবাদ শিরোনাম হবার ভয়ে সমাজে তারা আরো ইনভিজিবল হয়ে যাবে। ফলে, দিপালীর পরিবার তথ্যপ্রবাহ হয়ে আমাদের বিবেকে আর হয়ত কামড় বসাবে না, কিন্তু ক্ষুধার কামড় থেকে তারা কি মুক্তি পাবে?\nলিখেছেন সুমন রহমান at ৩:৪৬ PM\nবিষয়: জার্নাল, নিম্নবর্গীয়পনা, প্রথম প্রকাশ\nঅতিগরিবের ক্ষুধা-ব্যবস্থাপনার ভেতরে কোনো এক দিপালী...\n"চন্দ্রবিন্দু" যেভাবে তৈরি হল


হেফাজত নিয়ে আওয়ামী লীগ ও বিএনপির রাজনীতি – মোস্তফা কামাল\nby arbu · April 27, 2017\nরাজনীতির চাল বোঝা বড়ই কঠিন। কে কোন দিকে খেলে, তা বুঝে উঠতে পারি না। এও নাকি ভোটের রাজনীতি! কেউ জামায়াত, আবার কেউ হেফাজত নিয়ে টানাটানি করছে। এই কাণ্ড দেখে আমরা সাধারণ মানুষ পড়ি গোলকধাঁধায়। আসলে রাজনীতিবিদরা আমাদের ঘোল খাইয়ে এমন বুঁদ বানিয়ে রেখেছেন যে আমরা ঢোঁড়া সাপ হয়ে গেছি। ফোঁস করার কোনো কায়দা নেই।\nব্রিটিশ আমলের শেষ দিকে এবং পাকিস্তান আমলের প্রথম দিকের একটা সময় পর্যন্ত মুসলিম লীগের স্বর্ণযুগ ছিল। দেশ ভাগে মুসলিম লীগ বিশাল ভূমিকা রেখেছে। ১৯৪০ সালে মুসলিম লীগ নেতা শেরেবাংলা এ কে ফজলুল হক যদি লাহোর প্রস্তাব না করতেন, তাহলে পাকিস্তান এত দ্রুত আলাদা রাষ্ট্র হতো কি না সন্দেহ।\nদেশভাগের প্রাক্কালে হিন্দু-মুসলিম দাঙ্গার উত্তাপ পাকিস্তান সৃষ্টির পরও ছড়িয়েছিল। একদিকে দাঙ্গা পরিস্থিতি আর অন্যদিকে ক্ষমতাসীন মুসলিম লীগের উৎপাতে দেশের মানুষ যখন অতিষ্ঠ হয়ে উঠল তখন প্রগতিশীল চিন্তাধারার নেতারা বিকল্প ভাবতে শুরু করলেন। সেই বিকল্প ভাবনা থেকেই জন্ম হয় আওয়ামী মুসলিম লীগের। মুসলিম লীগের প্রগতিশীল নেতাকর্মীদের নিয়ে আলাদা দল গঠনের উদ্যোগ নেন বঙ্গবন্ধু শেখ মুজিবুর রহমান। সেটা ১৯৪৮ সালের কথা।\nমওলানা আবদুল হামিদ খান ভাসানী আসাম থেকে মুক্তি পেয়ে নিজের গ্রামের বাড়ি সন্তোষে অবস্থান করছিলেন। বঙ্গবন্ধু তাঁর কাছে ছুটে যান। তাঁকে ভাষা আন্দোলনের সঙ্গে সম্পৃক্ত করেন। সেই সঙ্গে আওয়ামী মুসলিম লীগ গঠন প্রক্রিয়ায় সক্রিয় হন। জেলায় জেলায় সভা-সমাবেশ করে জনমত গড়ে তোলার কাজটি করেন বঙ্গবন্ধুই। ১৯৪৯ সালে ঢাকার রোজ গার্ডেনে আওয়ামী মুসলিম লীগ গঠিত হয় মওলানা ভাসানী, শামসুল হক ও শেখ মুজিবের নেতৃত্বে। পরে মুসলিম শব্দটি বাদ দেওয়া হয়। সব ধর্ম-বর্ণের মানুষের প্রাণের সংগঠন হয়ে ওঠে আওয়ামী লীগ।\n১৯৫৪ সালে আওয়ামী লীগ অন্যান্য দলের সঙ্গে জোট বেঁধে গঠন করে যুক্তফ্রন্ট। যুক্তফ্রন্ট নৌকা প্রতীক নিয়ে নির্বাচন করে। সেই নৌকা ফুটো করতে কত রকম ষড়যন্ত্র যে হয়েছিল, তা ইতিহাস ঘাঁটলে সবাই দেখতে পাবে। কিন্তু হক-ভাসানীর জনপ্রিয়তার জোয়ারে নৌকা তরতর করে লক্ষ্যে পৌঁছে যায়, আর মুসলিম লীগের শোচনীয় পরাজয় ঘটে।\nসেই আওয়ামী লীগ যখন ভোটের রাজনীতি করতে গিয়ে জামায়াত-হেফাজতের সঙ্গেও আঁতাত করে, তখন সত্যি সত্যিই আমাদের বিস্মিত হতে হয়! মনে মনে আক্ষেপ করি, রাজনীতি এত খারাপ জিনিস! ভোটের আশায় জোট! আবার সেই জোটে বিতর্কিত ব্যক্তি কিংবা দল!\nআমরা দেখেছি, আওয়ামী লীগ দ্বিতীয় মেয়াদে ক্ষমতাসীন হওয়ার পর থেকেই জামায়াতের অসংখ্য নেতাকর্মী আওয়ামী লীগে আশ্রয় নিয়েছে। ২০০৯ সাল থেকে এ পর্যন্ত সারা দেশের বিপুলসংখ্যক জামায়াতি নেতাকর্মী আওয়ামী রাজনীতির সঙ্গে মিশে গেছে। বিএনপি থেকেও অনেকে আওয়ামী লীগে অনুপ্রবেশ করেছে, পদ-পদবি পেয়েছে। এসব হাইব্রিড নেতাকর্মীর কারণে আওয়ামী লীগের পোড় খাওয়া নেতাকর্মীরা কোণঠাসা হয়ে পড়েছেন। যাঁরা প্রজন্মের পর প্রজন্ম আওয়ামী রাজনীতির সঙ্গে যুক্ত, যাঁদের রক্তের সঙ্গে মিশে আছে আওয়ামী লীগ এবং এই রাজনীতির সঙ্গে যুক্ত থাকার কারণে অতীতে যাঁরা জেল-জুলুম খেটেছেন, নিপীড়ন-নির্যাতন সহ্য করেছেন, তাঁরা এখন থেকেও যেন নেই।\nশাসকদলের নেতাদের মুখেই বিভিন্ন সময় শুনে আসছি, আওয়ামী লীগে কাক ঢুকেছে। হাইব্রিডদের নিয়েও কম লেখালেখি হয়নি। এখন শুনছি আওয়ামী লীগে ফার্মের মুরগিও ঢুকেছে।\nশাসকদলের কাছে আমার একটা বিনীত জিজ্ঞাসা, জামায়াত কিংবা হেফাজত কি কোনো দিন আওয়ামী লীগের নৌকায় ভোট দেবে? নৌকার নাম শুনলেই তো তাদের গায়ে জ্বর ওঠে! অন্তর্জ্বালা বেড়ে যায়! তাদের কেন দুধকলা দিয়ে পোষা হচ্ছে? তাদের বিশ্বাস করা মানে নিজের পায়ে কুড়াল মারা। সুযোগ পেলে সাপের মতো তারা ছোবল মারবেই।\nকথায় বলে না, ‘তোমারে বধিবে যে, গোকুলে বাড়িছে সে!’ ক্ষমতাসীন দল সেই শত্রুকেই হয়তো দুধকলা দিয়ে পুষছে। হেফাজত যে পরিমাণ গুরুত্ব পাচ্ছে এবং যত্ন-আত্তি করা হচ্ছে, তা দেখে মনে হচ্ছে, ক্ষমতার নাটাই বুঝি তাদেরই হাতে! হেফাজত হাতছাড়া হলে ক্ষমতাও হাতছাড়া হয়ে যেতে পারে!\nএকসময় হেফাজতের সঙ্গে বিএনপিরও বেশ মাখামাখি ছিল। হেফাজতের সব দাবি মেনে নিয়েছিল খালেদা জিয়া নেতৃত্বাধীন বিএনপি-জামায়াত জোট সরকার। এসংক্রান্ত একটি গেজেট বিজ্ঞপ্তিও প্রকাশ করা হয়েছিল। কিন্তু বিএনপির জোটসঙ্গী জামায়াতের ঘোর আপত্তিতে তা বাস্তবায়ন করতে পারেনি। তবে বিএনপির সঙ্গে হেফাজতের ঘনিষ্ঠতা বরাবরই ছিল। ২০১৩ সালের ৫ মে ১৩ দফা দাবিতে হেফাজত ঢাকা অভিমুখে যাত্রা এবং শাপলা চত্বরে মহাসমাবেশ করে। সেই কর্মসূচি বাস্তবায়নে বিএনপির প্রত্যক্ষ ও পরোক্ষ সহায়তা ছিল। হেফাজতের নেতাকর্মীদের খাবার ও অন্যান্য সহায়তা দেওয়ার জন্য তখন খালেদা জিয়া ঢাকাবাসীর প্রতি অনুরোধও জানিয়েছিলেন।\nতখন সরকার কঠোর হাতে হেফাজতের কর্মসূচি বানচাল করেছিল। তার পর থেকে হেফাজত নিয়ন্ত্রণেই ছিল। কিন্তু তারা মদিনা সনদ বাস্তবায়নসহ বিভিন্ন দাবিদাওয়া জানিয়ে আসছিল সরকারের কাছে। সরকারের পক্ষ থেকে কয়েকজন নেতা হেফাজতের নেতাদের সঙ্গে ঘনিষ্ঠভাবে যোগাযোগ রাখেন। তাদের দাবিদাওয়া মানা না-মানা নিয়ে আলাপ-আলোচনা করে আসছিলেন। হঠাৎ কোনো এক অদৃশ্য ইশারায় পাল্টে গেল প্রাথমিকের পাঠ্যপুস্তকের কারিকুলাম!\nকী অবাক কাণ্ড! কেউ এর দায় নিতে চাইল না। সবাই বলছে, ওপরের নির্দেশ! সেই ওপর কত দূর, তা কেউ জানে না। নিশ্চয়ই এটা কোনো গায়েবি নির্দেশ নয়!\nআমাদের বাংলা ভাষার প্রথম পাঠ ‘আদর্শলিপি’। আমরা ছোটবেলায় আদর্শলিপিতে পড়েছি, ‘অ তে অজগর। অজগর ঐ আসছে তেড়ে। ’\nএটা পরিবর্তন করে যা করা হয়েছে তা হলো, ‘অ তে অজ (ছাগল)। ’\nএমনও তো হতে পারে, অজগর শব্দ ব্যবহারের নেপথ্যে রাজনৈতিক কারণ ছিল! দেশভাগের পর আমাদের মাতৃভাষা বাংলার ওপর যারা আঘাত হানতে চেয়েছিল, তাদের প্রতি ইঙ্গিত করে এটা তখন করা হয়েছিল! হতে পারে না?\nএই মুহূর্তে কী এমন জরুরি প্রয়োজন পড়ল যে অজগরকে ‘ছাগল’ বানিয়ে দেওয়া হলো?\nএ ধরনের হাস্যকর পরিবর্তন করে সরকারই মানুষের কাছে হাসির পাত্র হয়ে উঠেছে। তা ছাড়া অতিসম্প্রতি হেফাজতে ইসলামের প্রধান আল্লামা শফীর নেতৃত্বে একটি প্রতিনিধিদল গণভবনে প্রধানমন্ত্রীর সঙ্গে বৈঠক করে। সেই বৈঠকে প্রধানমন্ত্রী তাদের সব ‘আবদার’ মেনে নেন। তারা অভিযোগ করেছে, উচ্চ আদালতের সামনে যে ভাস্কর্য স্থাপন করা হয়েছে, সেটি নাকি গ্রিক (ভাস্কর্য) মূর্তি!\nএ বিষয়ে ভাস্কর্য নির্মাতা মৃণাল হক নিজেই ব্যাখ্যা দিয়েছেন। তিনি বলেছেন, এটা এক বাঙালি রমণীর ভাস্কর্য। জাস্টিশিয়ার আদলে করা বাঙালি রমণীর হাতে ন্যায়বিচারের প্রতীক। তার পরও কেন বলা হচ্ছে গ্রিক মূর্তি, তা বুঝতে পারছি না। আর হেফাজতের অন্ধ বিরোধিতার কারণে ভাস্কর্যটি সরাতে হবে কেন? দুদিন পর তো তারা বঙ্গবন্ধুর ভাস্কর্যও সরাতে বলবে। বলবে, ওসব মূর্তি রাখা ইসলামে নাজায়েজ! তখন কী হবে?\nসাম্প্রতিক এসব ঘটনায় প্রগতিশীল চিন্তার মানুষ বেশ অস্বস্তিতে আছে। অনেকেই বলতে শুরু করেছে, আওয়ামী লীগ কি তাহলে সেই পঞ্চাশের দশকে ফিরে যাচ্ছে? অতি-হেফাজতপ্রীতিতে আওয়ামী লীগ প্রগতিশীল অংশটিকে হারাবে! তখন তো আমও যাবে, ছালাও যাবে! সেই বিষয়টি কি আওয়ামী লীগ নেতাদের বিবেচনায় আছে?\nআওয়ামী লীগের সঙ্গে সখ্য সম্পর্ক মানতে পারছে না বিএনপিও। তাই বিএনপি নেতারা আওয়ামী লীগের সমালোচনা করছেন। নিজেরা যখন তাদের দাবিদাওয়া মেনে নিয়েছিলেন, তখন মনে ছিল না তাঁরা কী করতে যাচ্ছেন। বিএনপির জামায়াতপ্রীতি নিয়েও অনেক লেখালেখি হয়েছে। কোনো কাজ হয়নি। ফলে বিএনপির মধ্যপন্থী ও প্রগতিশীল ধারার অনেকেই নিষ্ক্রিয় হয়ে পড়েছেন। অনেক সমর্থকও বিএনপির দিক থেকে মুখ ফিরিয়ে নিয়েছে।\nবিএনপির অনেক নেতা এ কথা স্বীকার করে বলেছেন, জামায়াতপ্রীতির কারণে দলটিকে অনেক খেসারত দিতে হয়েছে। আওয়ামী লীগকে খেসারত দিতে হবে বলে অনেকে মনে করে।\nআমি ব্যক্তিগতভাবে অনেকের সঙ্গে কথা বলে দেখেছি, প্রগতিশীল চিন্তাধারার মানুষ আওয়ামী লীগের ‘হেফাজতপ্রীতি’ ভালোভাবে নেয়নি। অনেকে বলছে, যার পরামর্শেই এসব সিদ্ধান্ত নেওয়া হোক না কেন, এটা আওয়ামী লীগের জন্য আত্মঘাতী হবে।\nআওয়ামী লীগ যাঁর হাতে, তিনি না বুঝলে অন্যরা যতই চেঁচামেচি করুন, কাজ হবে না। তিনি যদি বলে বসেন, মায়ের চেয়ে মাসির দরদ বেশি থাকা ঠিক না। তিনি নেতা। তিনি অনেক দূর দেখতে পান। হয়তো ভবিষ্যতের কথা চিন্তা করেই হেফাজতকে কাছে টেনেছেন!\nNext story কাঁচা মরিচ এখন লাটবাহাদুর\nPrevious story ফাঁদের নাম ইয়াবা


ফকির লালন সাঁইজিকে শ্রদ্ধায় স্মরণ করি | গণবার্তা :: লেখক পাঠকের মেলবন্ধন\nসুস্মিতা চক্রবর্তী : কোনো দিন কেউ শুনেছেন বাউলদের মধ্যে ধর্ষণের মত যৌন নিপীড়নের ঘটনা! শোনেন নি হয়তো। কারণ ভেবেছেন কখনো? এত এত বাৎসরিক বাউলসমাবেশ-মেলা হয়। নারীপুরুষ দল বেঁধে একত্রে থাকেন। নাচগান করেন। কেউ কেউ নেশাও করেন। নারীপুরুষের অবাধ মেলামেশা থাকে তবু সেখানে তেমন কোনো নারীনিপীড়নের ঘটনার কথা শোনা যায় না! অবাক হওয়ার মতই না! মূলধারার সমাজে এটা তো প্রায় অসম্ভব! অথচ তারা প্রাতিষ্ঠানিকভাবে ‘শিক্ষিত’ নন। পরম্পরাগত তাদের শিক্ষাসাধনার ধারা।\nবাউলগুরু-সাধকেরা নিজ ধর্ম-সংস্কৃতি-রীতি মেনে ‘দেহসাধনা’ করেন। তারা দেহকে সবার আগে গুরুত্ব দেন৷ বিদ্যমান সমাজমূল্যবোধের বিপীরতে তাদের যৌনাচার-ধর্মাচার। যৌনতাকে ধর্মের মত মান্য করে তারা সাধনা করেন। মাছ ছাড়া অন্য আমিষ খান না। তাদের নিজস্ব খাদ্যাভ্যাস রীতিনীতি রয়েছে। গুরুর হাতে হাত রেখে ‘যুগলভজা’ সাধকেরা হন ‘জ্যান্তে মরা প্রেম সাধনা’র মানুষ। কোনোরূপ ব্যক্তিগত মালিকানা-সম্পত্তির ধারণায় তারা বিশ্বাস করেন না। মনের মানুষের খোঁজে তারা গুরুর কাছে আত্মতত্ত্বের পাঠ নেন, নিজের কামকে প্রেমে রূপান্তরিত করার পাঠ নেন৷ পাঠ নেন দেহকে নিয়ন্ত্রণের নানা কলাকৌশল। গুরুমুখী বিদ্যায় দীক্ষিত-শিক্ষিত হন তারা। দেহ সাধনার গান তাদের সাধনমন্ত্র। বিদ্যমান সমাজব্যবস্থাকে তারা অস্বীকার করেন। আটপৌরে নির্জন তপোভূমে তারা বাস করেন। অন্তর্লোককে আলোকিত করার সাধনা তাদের। নারীপুরুষের সম্মলিত সাধনা।\nবিয়ে করতে হয় না তাদের, সন্তান উৎপাদনেও তারা বিরত থাকেন৷ পরের ছেলেমেয়েকে নিজের সন্তান বানানোর মত প্রেম তাদের৷ গুরু তার সাধকের কাছে ঈশ্বরতুল্য। দেহসাধন-বিদ্যায় পারদর্শী ও জ্ঞানী যারা তারা সেখানে গুরুরূপে অবতীর্ণ হন। গুরু হওয়া সহজ কর্ম নয়৷ সেখানেও দেহসাধনার নানা স্তর-পরীক্ষায় উত্তীর্ণ হয়ে তবে একজন গুরু হন৷ গুরু তার শিক্ষায় শিষ্যকূলকে আলোকিত করে চলেন৷ এভাবেই বাউলগোষ্ঠী বেঁচে থাকেন পরম্পরাগত সাধনভজনসঙ্গীত-সংস্কৃতিতে।\nপ্রচলিত সমাজব্যবস্থার রীতিপ্রথায় তারা থাকেন না। সেখানে সাধকসাধিকা পরস্পরের প্রেমে আবদ্ধ থাকেন। স্বয়ং লালন সাঁইজির হাত ধরে জাতবর্ণের বৈষম্য ঘুচিয়ে বাউলেরা এ বঙ্গে সম্মিলিতভাবে সংহত হয়েছিলেন একদা। লালন সাঁই নারীজাতিকে সাধনায় অন্যরকম মর্যাদায় বসিয়েছেন৷ যদিও গুরু হওয়ার মত পদটি পুরুষের জন্যই বরাদ্দ তবু তুলনামূলকভাবে নারীরা অপরাপর সমাজ-সংস্কৃতি অপেক্ষা স্বাধীন মর্যাদা নিয়ে সেখানে অধিষ্ঠিত। নারী ছাড়া কোনো পুরুষ সেখানে গুরুপদে অধিষ্ঠিত হতে পারেন না। তাই নারীর মর্যাদা-কদর বেশি। শুধু তাই নয়, পৃথিবীর প্রতিষ্ঠিত কোনো ধর্মসংস্কৃতিই সম্ভবত নারীর ঋতুচক্রকে অন্যমাত্রায় আচরন দেয় নি! বিপরীতে এ বিষয়টিকে অপবিত্র বলেই জ্ঞান করেছে। অথচ লালন সাঁই নারীর ঋতুচক্র-কালকেই বাউলধারায় সাধন-ভজনের অন্যতম করেছেন৷ সমাজের সকল বর্ণবৈষম্যের বিরুদ্ধে তাঁর দর্শনে-আচরনে শক্ত অবস্থান৷ কোনোরূপ সাম্প্রদায়িকতার স্থান বাউলদর্শন-সংস্কৃতিতে নাই।\nআত্মানুসন্ধানে ব্যাকুল বাউলসাধকসাধিকারা যাবতীয় জাগতিকস্থূলতা ত্যাগে সহজমানুষ হওয়ার পথে আজীবন সাধনা চালান। ‘খাঁচার ভিতর অচিন পাখি কমনে আসে যায়’- এই ‘পাখির’ আসাযাওয়ার সাথে বোঝাপড়া করেই কাটিয়ে দেন তারা ‘গভীর নির্জন পথের’ ধর্মসাধনায়! এ হেন বাউল-ধারা-দর্শনের অন্যতম মহাত্মা ফকির লালন সাঁইজির আজ তিরোধানের দিন৷ এই ধর্ষণসংস্কৃতি, ধর্ম-সাম্প্রদায়িক কট্টরতা, বৈষম্য, অন্যায়-দুর্নীতির বাড়াবাড়ির দেশে তাঁকে আজ শ্রদ্ধায় স্মরণ করি। ওম শান্তি।\nলেখক : কবি ও প্রাবন্ধিক । শিক্ষক, রাজশাহী বিশ্ববিদ্যালয় ।


বয়স্কদের রোগ প্রতিরোধ ক্ষমতা বাড়ায় কোন খাবার? - ScienceBee প্রশ্নোত্তর\n30 এপ্রিল উত্তর প্রদান করেছেন মেহেদী হাসান (133,740 পয়েন্ট)\nবয়স বাড়ার সঙ্গে সঙ্গে খাবারের স্বাদ অনুভবের ক্ষমতা কমতে থাকে। তাই বৃদ্ধদের অনেকেরই খাবারের প্রতি অনীহা দেখা দেয়। ৬৫ বছর পেরিয়ে যাওয়ার পর শরীরের রোগ প্রতিরোধ ক্ষমতাও দিন দিন কমতে থাকে। এর ফলে তাঁরা নানা ধরনের স্বাস্থ্যগত সমস্যার মুখে পড়েন।\nতাই বয়স্কদের জন্য সঠিকভাবে সুষম ডায়েটের মাধ্যমে শরীরের রোগ প্রতিরোধ ক্ষমতা বাড়িয়ে তোলা জরুরি। ভিটামিন ও মিনারেল-সমৃদ্ধ খাদ্য গ্রহণের মাধ্যমে সংক্রমণ ও অসুস্থতার বিরুদ্ধে প্রতিরোধ গড়ে তুলতে পারেন তাঁরা।\nকরোনাভাইরাসের এই ক্রান্তিকালে সুস্থ থাকতে সাবান দিয়ে ভালোভাবে হাত ধোয়ার প্রতি জোর দিচ্ছেন স্বাস্থ্য বিশেষজ্ঞরা। ঠিক তেমনিভাবে করোনাভাইরাসের ঝুঁকি থেকে বাঁচতে শরীরের রোগ প্রতিরোধ ক্ষমতা বাড়িয়ে তোলা বৃদ্ধদের জন্য সমভাবে গুরুত্বপূর্ণ। আর ৬৫ বছরের বেশি বয়স্কদের রোগ প্রতিরোধ ক্ষমতা বাড়াতে কোন কোন খাদ্য গুরুত্বপূর্ণ ভূমিকা রাখে, সেটিই তুলে ধরা হয়েছে এই লেখায়।\nস্বাস্থ্য ও জীবনধারাবিষয়ক ওয়েবসাইট বোল্ডস্কাই এক প্রতিবেদনে বয়স্কদের সুস্থ থাকতে সুষম খাবারের ব্যাপারে বিস্তারিত জানিয়েছে। একঝলকে পড়ে নিন—\nবাদামি চালে প্রচুর ভিটামিন, মিনারেল ও শক্তিবর্ধক উপাদান থাকায় এটি রোগ প্রতিরোধ ক্ষমতা বাড়াতে বেশ কার্যকর। এ ছাড়া এই চাল অ্যান্টিঅক্সিডেন্টে সমৃদ্ধ, রোগ প্রতিরোধ ক্ষমতা বাড়ায়।\nমিষ্টি আলুতে বেটা ক্যারোটিন ও ভিটামিন এ ছাড়াও অ্যান্টিঅক্সিডেন্ট রয়েছে, যা রোগ প্রতিরোধ ক্ষমতা বাড়াতে ভূমিকা রাখে। এ ছাড়া এতে কার্বোহাইড্রেট রয়েছে, যা বয়স্কদের জন্য বেশ উপকারী। সপ্তাহে অন্তত একদিন মিষ্টি আলু খাওয়া উচিত তাঁদের।\nভিটামিন সি, অ্যান্টিঅক্সিডেন্ট ও বেটা ক্যারোটিনে পরিপূর্ণ শাক বয়স্কদের খাদ্য-তালিকায় বেশ ভালো সংযোজন হতে পারে। শাকে ভিটামিন কে-ও রয়েছে, যা রোগ প্রতিরোধ ক্ষমতা বাড়াতে ভীষণ কার্যকর।\nডিম প্রোটিন ও ভিটামিনে সমৃদ্ধ, যা রোগ প্রতিরোধ ক্ষমতা বাড়াতে কাজ করে। ভিটামিন ও মিনারেলের স্টোর হাউস বলা হয় ডিমকে।\nদই আপনার গ্যাস্ট্রোইনটেস্টিনাল দুর্বলতা প্রতিরোধে সাহায্য করে। দইয়ে রয়েছে প্রচুর প্রোবায়োটিকস (ভালো ব্যকটেরিয়া), যা পেটে থাকা খারাপ ব্যাকটেরিয়াকে ধ্বংস করে ফেলে এবং বয়স্কদের রোগ প্রতিরোধ ক্ষমতা বাড়াতে ব্যাপক ভূমিকা রাখে।\nহলুদ ও আদার মতো গাছড়া ও মশলা বয়স্কদের রোগ সংক্রমণ ও অসুস্থতা থেকে রক্ষা করে। এটি শরীরের ক্ষতিগ্রস্ত কোষকে সচল করতেও কাজ করে।\nশরীরকে সুস্থ রাখতে একজন বয়স্ক ব্যক্তির দিনে কমপক্ষে আট গ্লাস পানি পান প্রয়োজন। এতে সাধারণ জ্বর-সর্দি থেকেও রক্ষা পাওয়া যাবে।\nউপরোক্ত খাদ্যগুলো আপনার হৃৎযন্ত্রকে সচল রাখতে, মস্তিষ্কের কার্যকারিতা অব্যাহত রাখতে ও শরীরের সার্বিক সুস্থতা নিশ্চিত করতে ভূমিকা রাখে। এ ছাড়া বেরি, আপেল, লেটুস পাতা, কাঠবাদাম, বিট মূল রোগ প্রতিরোধ ক্ষমতা বাড়ায়। সুষম ডায়েট ও নিয়মিত ব্যায়াম এবং পর্যাপ্ত ঘুম আপনাকে সুস্থ রাখবে দীর্ঘ বছর।\n01 মে উত্তর প্রদান করেছেন Ubaeid Hasan (25,960 পয়েন্ট)\n16 নভেম্বর "স্বাস্থ্য ও চিকিৎসা" বিভাগে জিজ্ঞাসা করেছেন Hojayfa Ahmed (109,480 পয়েন্ট)\nকারো খাবার খাওয়ার আওয়াজে বিরক্ত হওয়া কি কোন রোগ?\n04 নভেম্বর "লাইফ" বিভাগে জিজ্ঞাসা করেছেন Muntaha Mehrin Diba (150 পয়েন্ট)


পল্লীবাড়িতে কৃষি তথ্য ও উপকরণ সাজিয়ে বিশাল জাদুঘরের গল্প\nණ☛ মানুষের শখ আর অনেক শৌখিনতার বর্ণানার তো বহু মানুষের মুখে অহরহ শুনতে পাওয়া যায়। কিন্তু এই শৌখিনতা ও শখের কোন প্রকার সঠিক রাস্তা অথবা ভুল রাস্তা রয়েছে কিনা? আবার তারও কী নিয়মকানুন জানা আছে? আমার জানা নেই। তবুও বলতে চাই, এই শৌখিনতা বাা শখ একেবারেই নিজস্ব চিন্তা চেতনায় তৈরী হয়। শখ অথবা শৌখিনতা আসে একেবারে হৃদয় থেকে, যা নিজস্ব ব্যাপার বা নিজস্ব তাগিদেই চলে আসে।এমন এই শক্তিটা আসলে ধিরে ধিরে পথ করে নেয় সামাজিক পরিমন্ডলে। তার জন্যে ঘটা করে ভাবতে হয় না। যার ভিতরে শখ নেই, তাকে এ কথা বুঝিয়ে বলাও যাবে না। সুতরাং বুঝিয়ে বলা যাক আর নাই যাক, শখ থেকে জন্ম নেয় প্রতিভা, এটাই সত্য। তাই তো পাওয়া গেল সেই লক্ষেই আছেন একজন গুনি, প্রতিভাবান ও প্রতিষ্ঠিত শিক্ষক, যাঁর খুব ছোটবেলা থেকে শখ এবং শৌখিনতা ছিল কৃষি কাজের প্রতি। তিনিই তো কৃষক বাবার আদরের সন্তান। পরিশ্রমী কৃষক বাবার মাটির ঘরে, মাটির মানুষ হয়েই দিনে দিনে তাঁর ইচ্ছা শক্তিটাকে যেন কাজে লাগিয়ে শখ বা শৌখিনতায় গড়ে তোলে প্রথমে "শাহ্ কৃষি তথ্য পাঠাগার"। শোনা যাক মোঃ জাহাঙ্গীর আলম শাহ'র এই শখের আদ্যপ্রান্ত গল্প।\nনজরুল ইসলাম তোফাকে বলেন সেখানে পৌঁছাতে চাইতে অবশ্যই যেতে হবে, নওগাঁ জেলা শহর থেকে ৪০কিলোমিটার পাকা রাস্তা পাড়ি দিয়ে মান্দা সদরে সেখান থেকে ১০ কিলোমিটার দক্ষিণে কালিগ্রামে পৌঁছাতে হবে। গ্রামের মাটির ঘরেই এমন এই "শাহ্ কৃষি জাদুঘর"। ২০০০ সালের ১৮ এপ্রিল এই কৃষি তথ্য জাদুঘরটির যাত্রা শুরু। এমন এই কৃষি তথ্য জাদুঘরের পাশাপাশি তিনি রাজশাহী শহরের পদ্মা নদীর তীর ঘেঁষে অবস্হিত রাজশাহী কলিজিয়েট স্কুলের শিক্ষক। পরিশ্রমী এবং মেধাবী এই শিক্ষক অনেক কষ্ট করেই শহর থেকে গ্রামে গিয়ে কৃষি তথ্য জাদুঘরটির উন্নয়নের লক্ষে নিরলস ভাবেই কাজ করছেন। বলা যায় যে, গ্রামের পুরো বাড়ি-ঘরে এবং সম্পূর্ণ বাড়ির ভিটায় এই কৃষি তথ্য জাদুঘর।\nকৃষি কর্মের উপর প্রায় ৭,৭০০টি বিভিন্ন ধরনের বই, পত্রিকা ও জার্নাল সংগ্রহের তালিকায় এনে অনেক নান্দনিকতার পসরা সাজিয়েছেন। এমন এই 'শাহ্ তথ্য কৃষি জাদুঘর' চত্বর সত্যিই এখন দৃষ্টি নন্দনে পরিপূর্ণতা পেয়েছে। সেখানে রয়েছে ২৬০ প্রজাতির ওষধি গাছ। স্থানীয় কৃষক কৃষানিরা অবসরে এসেই আধুনিক কৃষি সম্পর্কে ধারণা লাভ করেন। এমন এ জাদুঘরের সাথে আরও রয়েছে ১,১১৮ টি বিভিন্ন ধরনের কৃষির উপকরণ। বলা চলে, একটি সুবৃহৎ সংগ্রহশালা। এদেশের বিভিন্ন এলাকা থেকে সংগ্রহ করা বিলুপ্ত প্রায় দড়ি পাকানোর ঢ্যারা, আম পাড়ার জালি বা ঠুসি, খেতের ইঁদুর মারার বিভিন্ন রকমের ফাঁদ, গরুর গলায় বেঁধে দেওয়া ঘুকরা, মুখে দেওয়া টুনা, যাঁতা, পালকির মডেল, নানান অঞ্চলের মাছ ধরার ছোট বড় বিভিন্ন ধরনের চাঁই, বিভিন্ন গ্রামের পরিচিত, অপরিচিত নানান ধরনের নিড়ানি, কাস্তে, হাতুড়ি, গাঁইতি ও শিকপাই থেকে শুরু করে হরেক রকমের জিনিসও রয়েছে এই কৃষি তথ্য জাদুঘরে। এগুলো দেখলে যেন গ্রামাঞ্চলের সাধারণ মানুষের কৃষির প্রতি অনেক আগ্রহ জন্ম নেয়। সহজেই যেন সারা গ্রামাঞ্চলের দরিদ্র কৃষকরা স্মরণে এনে কর্মে প্রতিফলন ঘটাতে পারেন। মনে পড়বে তাদের এমন সংগ্রহ বস্তু গুলো যা ছিল অতীতের সমৃদ্ধশালী গ্রাম বাংলার কৃষি উপকরণ, বিলুপ্ত হয়ে যাওয়া অনেক লোকায়ত কৃষি চর্চার কথা। এমনই বহু কৃষি সংশ্লিষ্ট তথ্য প্রদানের জন্য বহুমুখী সুব্যবস্থা রেখেছেন। এই জাদুঘরটির যেখানে বই রয়েছে তার বাহিরে সুন্দর দেয়ালে টাংগানো আছে কৃষকের অভিজ্ঞতা নিয়েই তৈরি করা বহু শস্য বা ফসলের বারোমাসি পঞ্জিকা। তাছাড়াও রয়েছে ভার্মী কম্পোস্ট, জৈববালাই সহ কৃষকদের সব কিছু হাতে কলমে করে দেখানোর বিভিন্ন আয়োজন। এমন কৃষি জাদুঘর চত্বরটির চারি ধারে নানা জাতীয় বহু ঔষধি ও বহু বৃক্ষলতায় যেন ভরপুর। এমন শাহ্ কৃষি তথ্য জাদুঘর চত্ত্বরের পরিবেশে ঔষধি গুণাবলী সম্পন্ন ২০৪ ধরনের গাছ গাছালি এবং ৫০ টির অধিক ফলজ গাছে মনোরম দৃশ্যপটের সৃষ্টি হয়েছে।\nপ্রতিদিন সকাল থেকে সন্ধ্যা পর্যন্ত খোলা থাকে এই জাদুঘর। বই পড়তে সদস্যদের কোনই ফি বা চাঁদা দিতে হয় না। কৃষি বিষয়ক বই-পুস্তক ও ম্যাগাজিন ছাড়াও বাস্তব জীবনে কৃষকদের প্রয়োজনীয় যেমন পশু পালন, মৎস্য চাষ, ভেষজ জাতিও সব বিষয়ের অনেক নামিদামি বই রয়েছে। কৃষির পাশা পাশিও রয়েছে অনেক গুলো ভ্রমণের বই, ছোট গল্প, প্রবন্ধ, ধাঁধাঁ, চিত্রাংকনের মতো অজস্র বই। তাছাড়া আরও রয়েছে প্রশাসন, চিকিৎসা, আইনশৃঙ্খলা রক্ষাকারী সংস্থার জন্যেও প্রয়োজনীয় বই এবং এদের কাছে যোগাযোগের জন্যে ফোন নম্বর সংগ্রহে রেখেছেন। ব্যবহারিক শিক্ষায়, এমন এই 'শাহ্ কৃষি তথ্য জাদুঘরে' কৃষকদের হাতে কলমেই উপকারী পোকা অপকারী পোকা চেনানো ব্যবস্থা রয়েছে। কৃষি বিষয়ক বিভিন্ন প্রকারের তথ্য উপস্থাপনও তিনি করেন। এমন এই পাঠাগারটির পক্ষ থেকে সন্ধ্যায় নিরক্ষর কৃষকদের সাক্ষরতা অভিযান চালান। আবার সকাল বেলায় গ্রামের সকল শিশুদের পাঠাভ্যাসের সুব্যবস্থা করে তাদের পড়া শুনার বই সহ যা যা প্রয়োজন দিয়ে থাকেন। গ্রামের গরিব, মেধাবী শিক্ষার্থীকে তালিকা এনে তাদের খাতা কলম এবং বৃত্তি প্রদানের মতো মহৎ কাজটি তিনি করেন। ফসলের মাঠ নিয়ে শিশু চিত্রাঙ্কন প্রতিযোগিতার আয়োজন করেন।\nপ্রতিষ্ঠাতা মোঃ জাহাঙ্গীর শাহ বলেন, আম, জাম কাঁঠাল লিচু সহ বিভিন্ন ফলজ গাছ ও ঔষধি বৃক্ষ চারা এবং বীজ মানুষের মাঝে বিতরণ করেন। কৃষি তথ্য জাদুঘরের বীজ সংগ্রহ এবং সংরক্ষণ করে রাখেন, প্রয়োজনে অন্যদের মাঝে বিতরণও করেন।যাতে করে এইসব হারিয়ে যাওয়া কৃষি সম্পদগুলো টিকে থাকে। তাঁর সাথে অনেক আলাপ আলোচনা হয় নজরুল ইসলাম তোফা'র, তিনি বলেন, সুযোগ পেলেই কৃষি বিষয়ক বই ও পুরাতন হারিয়ে যাওয়া কৃষি সহ বিভিন্ন উপকরণ জোগাড় করে থাকেন।ছোট বেলা থেকেই তিনি নানা জায়গা থেকে বিভিন্ন জাতের ফসলের বীজ সংগ্রহ করে, তাকে পরীক্ষা করে ভালো ফসল হলেই তা গ্রামের কৃষকদের মধ্যে বিতরণ করতেন। সে ধারাটি যেন আজও তাঁর দিনে দিনে আরও বৃদ্ধি পাচ্ছে।\nএই শাহ কৃষি তথ্য জাদুঘর দেখভালের দায়িত্বে রয়েছে তাঁর চাচাতো ভাই লিপটন শাহ্। তিনি চাচার এমন কর্ম কান্ডে বলেন, দেশ বিদেশের বহু গবেষক এরূপ নান্দনিক কৃষি জাদুঘরে এসে বিভিন্ন বিষয়ে গবেষণা করেন। তাই এমন দ্বায়িত্ব পেয়ে খুব ভালো লাগে। তাঁর চাচা মোঃ জাহাঙ্গীর আলম শাহ'র কৃষি তথ্য জাদুঘরটি অনেকাংশেই বৃদ্ধি পেয়েছে। তাঁর এ জাদুঘর খুব জনপ্রিয়তাও পাচ্ছে। স্থানীয় কৃষক সহ বিভিন্ন এলাকার কৃষকরা, কৃষি বিষয়ে বিভিন্ন জ্ঞান, অভিজ্ঞতা অর্জন করে নিজ কর্মে প্রতিফলন ঘটায়। এই জাদুঘর আরও যেন গনমানুষের কল্যাণে আসে এমন প্রচার প্রচারণাই আশা করেন। বাংলাদেশের প্রতিটি এলাকায় এ ধরনের কৃষি তথ্য জাদুঘর গড়ে উঠুক এই আশাই সদাসর্বদা করেন। তিনি খুব চেষ্টা করছেন জাদুঘরটিকে আরও সমৃদ্ধ করতে এবং যুগপোযোগী করতে। তাই জাদুঘরের জন্য একটি সেমিনার কক্ষ ও অতিথি শালা ব্যবস্থাও করেছেন। কৃষি এবং কৃষকের কল্যাণ বা উন্নয়নে তিনি বিভিন্ন প্রতিষ্ঠান থেকেই অনেকগুলো পুরস্কার পেয়েছেন। সেই গুলোর মধ্যে অন্যতম পুরস্কার যেমন, রোটারী ইন্টারন্যাশনাল, চ্যানেল আই নিবন্ধ প্রতিযোগিতা পুরুষ্কার সহ বিভিন্ন পুরস্কারে এবং সম্মানে ভূষিত হয়েছেন। সর্বশেষে যে পুরুষ্কারটি তাঁর হাতে আসে তা বাংলাদেশ ধান গবেষণা ইনস্টিটিউট থেকে "ব্রি পদক"।\nলেখাটি ২৯৯ বার পড়া হয়েছে


কক্সবাজারে ৫০ হাজার শ্রমিকের অভিভাবক নির্বাচন আজঃ লড়াই হবে হাড্ডাহাড্ডি কক্সবাজারে ৫০ হাজার শ্রমিকের অভিভাবক নির্বাচন আজঃ লড়াই হবে হাড্ডাহাড্ডি – Teknafnews.com\nকক্সবাজারে ৫০ হাজার শ্রমিকের অভিভাবক নির্বাচন আজঃ লড়াই হবে হাড্ডাহাড্ডি\nইমাম খাইর, কক্সবাজার। জেলা শ্রমিক-কর্মচারী ফেডারেশনের ৫০ হাজার শ্রমিকের অভিভাবকের নির্বাচন আজ। ট্রেড ইউনিয়নভুক্ত ১৭টি সংগঠনের সমন্বয়ে প্রথম বারের মতো এ নির্বাচন অনুষ্ঠিত হচ্ছে। নির্বাচনে ১২ জন প্রার্থী যে যার অবস্থান থেকে নিজস্ব আঙ্গীকে ভোটারদের দোয়া ও ভোট প্রার্থনাও যথারীতি শেষ করেছে। এখন শুধু অপেক্ষার পালা। আজ নির্বাচিত হবে শ্রমিক নেতাদের নেতা। নির্ধারিত হবে বঞ্চিত শ্রমিকদের মাথার ঘামের যথাযথ মূল্যায়ন।\nনির্বাচন কমিশন সুত্র জানায়, ১৫ টি পদে মনোনয়নপত্র সংগ্রহ করেন ২১ জন। তৎমধ্যে জমা দেয় ২০ জন। সেখান থেকে ৮জন বিনা প্রতিদ্বন্দ্বীতায় নির্বাচিত হন। বাকী ৭টি পদে সরাসরি নির্বাচন হচ্ছে। বিকাল আড়াইটা থেকে পাঁচটা পর্যন্ত শহরের বড়বাজারস্থ কক্সবাজার দোকান মালিক সমিতি ফেডারেশনের কার্যালয়ে এ নির্বাচন অনুষ্ঠিত হবে। এ জন্য সকল প্রস্তুতিও শেষ করেছে নির্বাচন কমিশন।\nসুত্র মতে, ১৭টি সংগঠনের প্রত্যেকটি থেকে ৪ জন করে প্রতিনিধি হিসাবে মনোনীত হন। সে হিসাবে বিসিক শিল্প নগরীসহ শহরের প্রায় ৫০ হাজার শ্রমিকের প্রতিনিধি হিসাবে আজকের নির্বাচনে ৬৮ জন ভোটার তাদের ভোটাধিকার প্রয়োগ করবে। তাদের ভোটে নির্বাচিত হবে শ্রমিক প্রতিনিধিরা। যাদের যোগ্য নেতৃত্বে আগামী দিনে শ্রমিকরা ন্যায় অধিকার পাবে বলে বঞ্চিত শ্রমিকেরা আশা করছেন।\nনির্বাচনে যারা প্রতিদ্বন্দ্বীতা করছেন তারা হলেন- সহ-সভাপতি পদে দোকান কর্মচারী ইউনিয়নের সভাপতি মামুনুর রশীদ মামুন, হোটেল শ্রমিক দলের সভাপতি সিরাজুল হক, সাধারণ সম্পাদক পদে বিসিক শ্রমিক ঐক্য পরিষদের সভাপতি মাওলানা আমিনুল হক, আবাসিক হোটেল কর্মচারী ইউনিয়নের সাধারণ সম্পাদক আলী আহমদ, কোষাধ্যক্ষ পদে দোকান কর্মচারী ইউনিয়নের সাধারণ সম্পাদক শাহাব উদ্দিন, হোটেল শ্রমিক লীগের সাধারণ সম্পাদক ওয়াহিদুজ্জামান নূর, সাংগঠনিক সম্পাদক পদে হোটেল শ্রমিক ইউনিয়নের সহ-সভাপতি তাজুল ইসলাম রাজু ও হোটেল শ্রমিক দলের সাধারণ সম্পাদক মো. আনোয়ার।\nএ ছাড়া কার্যকরী পরিষদের সদস্য পদে প্রতিদ্বন্দ্বীতা করছেন ৪ জন। তারা হলেন-হোটেল শ্রমিক লীগের সভাপতি মো. ছিদ্দিক, দোকান কর্মচারী লীগের সাধারণ সম্পাদক জিল্লুর রহমান কাজল, বরফকল শ্রমিক ইউনিয়নের সাধারণ সম্পাদক জাকির হোসেন ও আবাসিক হোটেল কর্মচারী ইউনিয়নের কোষাধ্যক্ষ শাহা আলম। তাদের মধ্য থেকে সদস্য হিসাবে নির্বাচিত হবেন ৩ জন। এখানে প্রধান নির্বাচন কমিশনার হিসাবে রয়েছেন আব্দুল জব্বার। সদস্য হিসাবে রয়েছেন কামাল হোসেন ও ফজলুল হক।\nউল্লেখ্য, ইতিপূর্বে বিনা প্রতিদ্বন্দ্বীতায় নির্বাচিত হয়েছেন সভাপতি পদে গিয়াস উদ্দিন আহমেদ, কার্যকরী সভাপতি পদে এড. গোলাম ফারুক খান কায়ছার, সহ-সাধারণ সম্পাদক পদে মাহমুদুন্নবী, সহ-সাংগঠনিক সম্পাদক পদে রফিকুল ইসলাম, প্রচার ও প্রকাশনা সম্পাদক পদে এম. এখলাছ, সহ-প্রচার ও প্রকাশনা সম্পাদক পদে নুরুল আলম, সাংস্কুতিক ও ক্রীড়া সম্পাদক পদে মো. ইমরান ও দফতর সম্পাদক পদে জাহাঙ্গীর আলম।\nভোটারদের সাথে কথা বলে জানা গেছে, নির্বাচনী প্রচারণা ও গ্রহণযোগ্যতায় সহ-সভাপতি পদে মামুনুর রশীদ মামুন, সাধারণ সম্পাদক পদে মাওলানা আমিনুল হক ও কোষাধ্যক্ষ পদে শাহাব উদ্দিন অনেকটা এগিয়ে আছেন। সাংগঠনিক সম্পাদক পদে লড়াই হবে হাড্ডাহাড্ডি। এরপরও নির্বাচনের শেষে বলা যাবে জয়ের মালা আসলে কার গলায় উঠছে।\nজেলা নির্মাণ শ্রমিক ইউনিয়নের দফতর সম্পাদক ফরিদুল আলম জানান, শ্রমিকদের অধিকার আদায়ে গ্রহণযোগ্য ও সৎ ব্যক্তিকে তারা নির্বাচন করবে। এখানে কোন ধরণের রাজনৈতিক প্রভাব চলবেনা।\nনাম প্রকাশ না করার শর্তে আরোক ভোটার জানান, দীর্ঘ দিন ধরে যারা শ্রমিকদের পাশে থেকেছেন এমন লোককে তারা ভোট দিয়ে নেতৃত্বের চেয়ারে বসাবেন।\nসহ-সভাপতি পদপ্রার্থী মামুনুর রশীদ মামুন জানান, তিনি দীর্ঘ ১৫ বছর শ্রমিক আন্দোলনে জড়িত। শ্রমিকদের অধিকার আদায়ে তিনি আপোষহীন ছিলেন। এ কারণে তিনি একাধারে১১ বছর কক্সবাজার দোকান কর্মচারী ইউনিয়নের সভাপতি হিসাবে নির্বাচিত হন। জেলা শ্রমিক-কর্মচারী ফেডারেশনের নির্বাচনে জয়ী হলে শ্রমিকদের জন্য স্থায়ী অফিস ব্যবস্থাসহ শ্রম আইন অনুযায়ী শ্রমিকদের যাবতীয় অধিকার নিশ্চিত করতে সচেষ্ট থাকবেন বলে জানান তিনি।\nনির্বাচন কমিশনার আব্দুল জাব্বার জানান, সুষ্ঠু নির্বাচনের জন্য তাদের প্রস্তুতিতে কোন ঘাটতি নেই। এটি হচ্ছে মূলত নেতাদের নেতা নির্বাচনের ভোট। এ কারণে এতে কোন ধরণের প্রভাব চলবেনা। সকলে স্বাধীনভাবে ভোটাধিকার প্রয়োগ করতে পারবেন।


ময়মনসিংহ মাদক ব্যবসায়ীসহ সাত অস্ত্রধারী ডাকাত গ্রেফতার ময়মনসিংহ মাদক ব্যবসায়ীসহ সাত অস্ত্রধারী ডাকাত গ্রেফতার – Shadhin Bangla 16\nআজ\t১লা ডিসেম্বর, ২০২১ খ্রিস্টাব্দ\tসময় দুপুর ১:০৯\nময়মনসিংহ মাদক ব্যবসায়ীসহ সাত অস্ত্রধারী ডাকাত গ্রেফতার\nময়মনসিংহ নগরীতে সাত-অস্ত্রধারী ও এক মাদক ব‍্যবসায়ীকে গ্রেফতার করেছে ডিভি পুলিশ।\nডিবির এক বিশেষ অভিযানে ৭ অস্ত্রধারী ডাকাত ও ১ মাদক ব্যবসায়ীসহ মোট ৮ জনকে গ্রেপ্তার করা হয়েছে। এরা প্রত্যেকেই ময়মনসিংহ নগরীর ভয়ংকর ছিনতাইকারী ও ডাকাতি দলের সংঘবদ্ধ চক্র। গ্রেপ্তারকালে এদের কাছ থেকে ১ টি পাইপগান, ২টি গুলি, ১টি চাপাতি, ৫ টি চাকু ও ২০ পিস ইয়াবা ট্যাবলেট উদ্ধার করা হয়। গতকাল গভীর-রাতে-অভিযানে এদেরকে গ্রেপ্তার করা হয়।\nডিবি ওসি মো. শাহ কামাল আকন্দের নির্দেশে এসআই মো. আব্দুল জলিল ফোর্সসহ কোতোয়ালী থানা এলাকায় এ বিশেষ অভিযান পরিচালনা করেন। কোতোয়ালী থানাধীন দিঘারকান্দা নিজাম নগর থেকে এদের গ্রেপ্তার করা হয়। গ্রেপ্তারকৃতরা হলেন- বাঘমারা গ্রামের মোসলেম উদ্দিনের ছেলে ফরহাদ (২৪) (বাঘমারা প্রাইমারী স্কুলের পাশে জনৈক সুরুজ উকিলের বাসার ভাড়াটিয়া), কালিবাড়ী রোডের মৃত আ. বারেকের ছেলে রফিকুল ইসলাম জয় (২৫), কৃষ্টপুরের আ. রহিমের ছেলে মো. সানি (২৩), কৃষ্টপুর বাগানবাড়ীর মৃত আনোয়ার কামালের ছেলে সরোয়ার হোসেন শিপু (৩২), পাটগুদাম রোডের মৃত. ইসরাইল মিয়া ওরফে বেঙ্গা মিয়ার ছেলে মো. মাসুম মিয়া (৩০), কোতোয়ালী মডেল থানাধীন কৃষ্টপুর আদর্শ কলোনীর মো. নূর ইসলামের ছেলে মো. নবী হোসেন (৩৫) এবং ত্রিশাল থানাধীন পারখাইল রাঘামারা বালিপাড়ার মুনসুর আলীর ছেলে শাহরিয়ার হোসেন রিফাত (২০)।\nএদিকে, এসআই মো. জাকির হোসেন সঙ্গীয় ফোর্সসহ অভিযান চালিয়ে কোতোয়ালী থানার সারদা ঘোষ রোড থেকে ২০ পিস ইয়াবা ট্যাবলেটসহ মাদক কারবারি নাঈম আহম্মেদ সিয়ামকে (২২) গ্রেপ্তার করেন। জানা যায় গ্রেফতার-কৃতদেরকে আজ জেল-হাজতে প্রেরন করা হবে।


জনগণের শক্তিই বাংলাদেশের ভরসা -Deshebideshe\nজনগণের শক্তিই বাংলাদেশের ভরসা\nবাংলাদেশের নির্বাচনে এখন প্রধান দুটি পক্ষ- আওয়ামী লীগ নেতৃত্বাধীন ১৪ দল ও মহাজোট এবং বিএনপি নেতৃত্বাধীন ঐক্যফ্রন্ট। এই দুই জোটের মধ্যে চারটি দল ঘুরেফিরে বাংলাদেশের ক্ষমতার সঙ্গে যুক্ত। এগুলো হলো :আওয়ামী লীগ, বিএনপি, জাতীয় পার্টি ও জামায়াত। বাংলাদেশের ইতিহাসে বেসামরিক শাসন প্রক্রিয়া বেশ কয়েকবার বাধাগ্রস্ত হয়েছে সামরিক শাসনের কারণে। এর মধ্যে দু'বার পুরোপুরি সামরিক শাসন হয়েছে, আরেকবার বেসামরিক শাসনের ওপর সামরিক বাহিনীর কর্তৃত্ব বিস্তারের মাধ্যমে নির্ধারক ভূমিকা পালন শুরু করলেও তা বেশিদূর অগ্রসর হতে পারেনি। পুরোপুরি সামরিক শাসনের সময়ে, সরকারি সংস্থার তত্ত্বাবধানে, দু'বারই দুটি নতুন রাজনৈতিক দল গঠিত হয়েছে বিএনপি ও জাতীয় পার্টি। তৃতীয়বারও চেষ্টা হয়েছিল; কিন্তু তা কার্যকর হয়নি।\nএটা খুব তাৎপর্যপূর্ণ যে, বাংলাদেশে রাজনীতিতে নতুন কোনো শক্তিশালী ধারা সামরিক শাসনের বাইরে থেকে টিকে থাকতে পারেনি। অর্থাৎ আওয়ামী লীগের বাইরে নতুন কোনো শক্তিশালী রাজনৈতিক ধারা জনতৎপরতায় বেশিদিন স্থায়ী হয়নি। মওলানা ভাসানীর নেতৃত্বাধীন ন্যাপ, সিরাজ সিকদারের নেতৃত্বাধীন সর্বহারা পার্টি ও রব-জলিল নেতৃত্বাধীন জাসদ সাময়িকভাবে আলোড়ন তুললেও সেই ধারা রক্ষা করতে পারেনি। এখন পর্যন্ত এটাই সত্য যে, বাংলাদেশের রাজনীতিতে নতুনের প্রবেশের বাধা প্রায় অনতিক্রম্য।\nগত চার দশকে নির্বাচনের মাধ্যমে যেসব দল ক্ষমতাসীন হয়েছে, তারা একাধিকবার ক্ষমতায় এসেছে সংসদে দুই-তৃতীয়াংশের বেশি সংখ্যাগরিষ্ঠতা নিয়ে। ১৯৭৩ সালে আওয়ামী লীগ এককভাবে, ২০০১ সালে বিএনপি নেতৃত্বাধীন চারদলীয় জোট, যার অন্যতম অংশীদার ছিল জামায়াতে ইসলামী এবং ২০০৮ সালে আওয়ামী লীগ নেতৃত্বাধীন মহাজোট, যার অন্যতম ছিল এরশাদ নেতৃত্বাধীন জাতীয় পার্টি। সর্বোচ্চ সুযোগ পাওয়ার পর তাদের ভূমিকা থেকে রাজনীতির সর্বোচ্চ সীমা ধরা যায়। ২০০১ সালে নির্বাচিত চারদলীয় জোট ও ২০০৮-এ নির্বাচিত মহাজোট দু'বারই বিপুল সংখ্যাগরিষ্ঠতা পেয়ে দেশের গণতান্ত্রিক প্রাতিষ্ঠানিক প্রক্রিয়া শক্তিশালী করার সুযোগ পেয়েছিল। কিন্তু দু'বারই একচেটিয়া নির্বাচনী ক্ষমতা ব্যবহূত হয়েছে জনগণের গণতান্ত্রিক অধিকার হরণ ও দুর্নীতি বিস্তারে। এসব কাজে দুইকালের মধ্যে একই সঙ্গে ধারাবাহিকতা ও ক্রমবিকাশ দেখা যায়। যেমন- চারদলীয় জোটকালে হাওয়া ভবন, জ্বালানি খাতে দুর্নীতি ও দেশ-বিনাশী চুক্তি, ব্যাংক ঋণ লোপাট ইত্যাদি ঘটতে থাকে, যুদ্ধাপরাধীদের মন্ত্রী বানানো হয়।\n২০০২ সালে শুরু হয়েছিল নতুন পর্যায়ের বিচারবহির্ভূত হত্যাকাণ্ড, ক্রসফায়ার, এনকাউন্টার, অপারেশন ক্লিনহার্ট নামে মানুষ ধরে ধরে খুন। এরপর গত ১৬ বছরে সরকারের নানারকম পরিবর্তন হলেও এই কাজের কোনো বিরতি ঘটেনি। যুদ্ধাপরাধীদের বিচার করে দায়িত্ব পালন করলেও পুলিশ-র‌্যাবসহ আইন-শৃঙ্খলা সংশ্নিষ্ট বিভিন্ন বাহিনীকে অনিয়ন্ত্রিত ক্ষমতা দেওয়ার কারণে ক্রসফায়ারে খুনের পাশাপাশি গ্রেফতার-আটক বাণিজ্য, পাইকারি নির্যাতন, হেফাজতে খুন, নির্বিচার রিমান্ডে নির্যাতন অভূতপূর্ব হারে বৃদ্ধি পায় এই সরকারের আমলে। এই সময়ে দুর্নীতিও বেড়েছে চক্রবৃদ্ধি হারে।\nকার্যত কর্তৃত্ববাদী শাসন, জনঅধিকার হরণ, দুর্নীতি, সাম্প্রদায়িকতা ইত্যাদি ক্ষেত্রে বিভিন্ন নির্বাচিত বেসামরিক সরকার ও সামরিক সরকার কোনো ভিন্নতা দেখাতে পারেনি। বলা যায়, এসব বিষয়ে ধারাবাহিকতার সম্পর্ক দেখা গেছে বরাবরই। দেশের সব প্রতিষ্ঠানের ওপর পূর্ণ নিয়ন্ত্রণ প্রতিষ্ঠার মাধ্যমে বর্তমান সরকার বাংলাদেশের ইতিহাসে সবচেয়ে ক্ষমতাধর সরকার হিসেবে নিজেদের প্রতিষ্ঠা করেছে। বিশেষত ২০১৪ সালের একতরফা নির্বাচনের পর থেকে গত পাঁচ বছর এই ক্ষমতা একচ্ছত্রকরণ অতীতের সব রেকর্ড অতিক্রম করেছে। সরকার সর্বস্তরে একচেটিয়া ক্ষমতা ও নিয়ন্ত্রণ, দমন-পীড়ন যাত্রাকে যৌক্তিকতা দেওয়ার চেষ্টা করেছে 'উন্নয়ন' যাত্রার ছবি উপস্থিত করে।\nবর্তমান সরকার উন্নয়নের যে ধারা জোরদার করেছে সেই ধারা বা উন্নয়ন মডেল কোনো নতুন মডেল নয়, এটি চলছে কয়েক দশক ধরেই। বিশেষত আশির দশক থেকে তা স্পষ্ট অবয়ব নিয়েছে। পুঁজিবাদ বিকাশের এই মডেল বর্তমানে 'নিও লিবারেল মডেল' নামে বিশ্বব্যাপী পরিচিত। নামে লিবারেল বা উদারনৈতিক হলেও তা শুধু পুঁজির জন্যই উদারনৈতিক, মানুষ ও প্রকৃতির ওপর আগ্রাসী, দৃষ্টিভঙ্গিতে কট্টর রক্ষণশীল। এই মডেলে সব নাগরিকের জন্য রাষ্ট্র বা সরকারের দায়িত্ব ব্যাপকভাবে সংকুচিত করে তার জায়গা দেওয়া হয় বিভিন্ন বাণিজ্যিক গোষ্ঠীকে। এই মডেল অনুযায়ী কিছু ব্যক্তি ও গোষ্ঠীর মুনাফা বৃদ্ধির জন্য দুনিয়া উন্মুক্ত, উন্মুক্ত স্থান-বন-নদী-পাহাড়-শিক্ষা-চিকিৎসা-কৃষি জমি সবকিছু মুনাফা বৃদ্ধির জন্য কতিপয়ের দখলে যায়। তাতে সর্বজনের জীবন-জীবিকা-প্রাণ-প্রকৃতি-বায়ু-পানি-নিরাপত্তার যে দশাই হোক না কেন। যেমন আমরা অনেক নিরাপদ বিকল্প উপস্থিত করা সত্ত্বেও সুন্দরবন বিনাশ করে রামপাল বিদ্যুৎ প্রকল্প করতে সরকার দৃঢ়প্রতিজ্ঞ! প্রকৃতপক্ষে বিদ্যুৎ উৎপাদন এখানে লক্ষ্য নয়, দেশি ও বিদেশি বিভিন্ন গোষ্ঠীকে খুশি করাই লক্ষ্য। যা বর্তমান সরকারের কৃতিত্ব হিসেবে দেশ-বিদেশের করপোরেট গোষ্ঠীর কাছে স্বীকৃত তা হলো- জোরকদমে, নির্দি্বধায়, জনমতের তোয়াক্কা না করে, আইনবিধি অগ্রাহ্য করে, দেশের জন্য ফলাফল পাত্তা না দিয়ে দ্রুত এসব কর্মসূচি বাস্তবায়নের দৃঢ়তা। এই দৃঢ়তা নিয়েই এবারের নির্বাচনে সরকারি দলে ও আশপাশে মনোনয়ন নিশ্চিত করেছেন বাংলাদেশের সবচেয়ে বড় ঋণখেলাপি, ব্যাংক লোপাটকারী, শেয়ারবাজারে ধস নামিয়ে লাখ লাখ মানুষকে পথে বসিয়ে অর্থ লুণ্ঠনকারী, খুনি ও মাদক ব্যবসার মাফিয়া, নদী ও বন দখলদার প্রভৃতি।\nযে মেগা প্রকল্পগুলো সরকার 'উন্নয়ন' হিসেবে হাজির করছে এবং যে উন্নয়ন ধারা অব্যাহত রাখার কথা বিএনপিও ঘোষণা করেছে, সেগুলো আমরা উন্নয়ন হিসেবে গ্রহণযোগ্য মনে করব কিনা, সমাজে তার পর্যালোচনার অভাবই লুটেরা-দখলদারদের এক ধরনের উচ্ছ্বাস তৈরি করার ক্ষমতা দিয়েছে। উন্নয়নের এই ধারা অব্যাহত থাকলে তার প্রধান শক্তি হিসেবে থাকবে বাংলাদেশের শীর্ষ ঋণখেলাপি, মাদক ব্যবসায়ী ও বন-জঙ্গল-নদী দখলকারীরাই। ভারতের মোদি সরকারও একই রকম দৃঢ়তা প্রদর্শনের জন্য দেশ-বিদেশের বৃহৎ বাণিজ্যিক গোষ্ঠীগুলোর কাছে বিশেষ প্রিয়। গত নির্বাচনে তিনি ব্যাপক ও সার্থকভাবে পিআর বা বাণিজ্যিক প্রতিষ্ঠান ব্যবহার করেছিলেন। আদভানি সে সময় মোদি সম্পর্কে বলেছিলেন, 'হি ইজ দ্য মোস্ট সাক্সেসফুল ইভেন্ট ম্যানেজার।' বাংলাদেশেও এবারের নির্বাচনে বহুসংখ্যক জনসংযোগ বা পিআর বা বিজ্ঞাপনী প্রতিষ্ঠান প্রচারে নিয়োজিত আছে। বিজ্ঞাপনের জোয়ার দিয়ে অনেক জরুরি আলোচনা, প্রশ্ন, প্রাণ প্রকৃতি বিনাশ, সাম্প্রদায়িক বিষবাষ্প ঢেকে দেওয়ার চেষ্টা সফলও হচ্ছে অনেকখানি।\nএখন শুধু নিরাপদে-নির্ভয়ে ভোট প্রদানের বিষয়টিও অনিশ্চিত হয়ে পড়েছে। বাংলাদেশের ইতিহাসে দলীয় সরকারের অধীনে যতগুলো নির্বাচন অনুষ্ঠিত হয়েছে, সবই প্রশ্নবিদ্ধ হয়েছে। বর্তমান সরকারের দাবি, তাদের অধীনে নির্বাচন অবশ্যই সুষ্ঠু হবে। কিন্তু এর জন্য সরকারের যে ভূমিকা দরকার, তারা করছে এর বিপরীত। গত কয়েক দিনের সংবাদে দেখা গেছে, সরকারদলীয় প্রার্থী ছাড়া আর কোনো দল, জোট বা স্বতন্ত্র প্রার্থীদের প্রয়োজনীয় যে প্রচার তা তারা চালাতে পারছেন না। অনলাইনেও বিরোধী বা স্বতন্ত্র প্রার্থীরা নানাভাবে হামলার শিকার হচ্ছেন। গণমাধ্যম, সামাজিক মাধ্যম- এসব মাধ্যমকে নিয়ন্ত্রণ করার জন্য ডিজিটাল নিরাপত্তা আইনসহ বিভিন্ন প্রক্রিয়া জারি আছে। নির্বাচন সামনে রেখেই এই আইন পাস হয়েছে। এই আইনের কারণে, পাশাপাশি বিধিনিষেধ, মৌখিক নির্দেশ-আদেশ এবং হয়রানির কারণে সংবাদমাধ্যমগুলো ভয়ভীতির মাঝে কাজ করছে, তা আমরা বাইরে থেকেও বুঝতে পারি।\nএই পরিপ্রেক্ষিতে আমি গত ২২ ডিসেম্বর নাগরিকদের পক্ষ থেকে উত্থাপিত ৫ দফা দাবি বাস্তবায়ন খুব গুরুত্বপূর্ণ বলে মনে করি। এগুলো হলো : ১. নির্বাচন কমিশনকে নির্বাচন আয়োজনের অবশিষ্ট সময়টুকুতে সম্পূর্ণ নিরপেক্ষতা, স্বচ্ছতা ও জবাবদিহি নিশ্চিত করতে হবে; ২. নির্বাচনের কাজে সম্পৃক্ত প্রশাসন যাতে করে নিরপেক্ষভাবে কাজ করতে পারে, তা নিশ্চিত করতে হবে; স্বাধীনভাবে দেশি এবং বিদেশি পর্যবেক্ষক ও সাংবাদিকদের যথাযথ ভূমিকা পালন করতে দিতে হবে; ৩. হামলা, মামলা, ভয়ভীতি প্রদর্শন, সহিংসতা বন্ধ করতে হবে। এসবে জড়িত ব্যক্তি-গোষ্ঠীর বিরুদ্ধে সক্রিয় ব্যবস্থা নিতে হবে। অবিলম্বে হয়রানিমূলক মামলা দায়ের ও ধরপাকড় বন্ধ করতে হবে, হয়রানিমূলক মামলায় গ্রেফতারকৃতদের এই মুহূর্তে মুক্তি দিতে হবে; সব ধরনের যোগাযোগে বাধা সৃষ্টির বদলে তাকে উন্মুক্ত করে দিতে হবে এবং ৪. নির্বাচন কেন্দ্র করে ধর্মীয় ও জাতিগত সংখ্যালঘু এবং প্রান্তিক জনগোষ্ঠীর মানুষের নিরাপত্তা নিশ্চিত করতে হবে; তাদের ভয়ভীতি প্রদর্শনকারী এবং তাদের ওপরে হামলাকারীদের তাৎক্ষণিকভাবে চিহ্নিত করে আইনের আওতায় আনতে হবে।\nআগামী ৩০ ডিসেম্বর যেমন সরকার ও সব দলের পরীক্ষা, তেমনি জনগণের জন্যও পরীক্ষা। সেই পরীক্ষায় উত্তীর্ণ হতে না পারলে বাংলাদেশ এক মহাবিপর্যয়ে পতিত হবে। সরকার ও নির্বাচন কমিশন যথাযথ দায়িত্ব পালন করুক আর ভোটকেন্দ্রগুলোতে জনতার ঢল নামুক; জনগণের শক্তিতেই বাংলাদেশ রক্ষা পাক, ভোটের অতন্দ্র প্রহরী হয়ে জনগণ সব শঙ্কা, অনিশ্চয়তা ও সহিংসতা থেকে বাংলাদেশকে রক্ষা করুক।\nঅর্থনীতিবিদ ও অধ্যাপক: অর্থনীতি বিভাগ জাহাঙ্গীরনগর বিশ্ববিদ্যালয়\nএমএ/ ০৫:১১/ ২৬ ডিসেম্বর


ব্রেকিং নিউজ বিডি,বাংলাদেশের গহিত খবর,gahita bangladesh news যুবলীগ নেত্রীর টর্চার সেল! নির্যাতিত তিন যুবক উদ্ধার! ~ Nursafa Sumon|দিগন্ত নিউজ|digonto news|Bangladesh|chattogram|diganta ~\nHome / সারাদেশ / যুবলীগ নেত্রীর টর্চার সেল! নির্যাতিত তিন যুবক উদ্ধার!\nযুবলীগ নেত্রীর টর্চার সেল! নির্যাতিত তিন যুবক উদ্ধার!\n(ছবিটি সামাজিক মাধ্যম ফেসবুক থেকে সংগ্রহীত)\nমোহাম্মদ তাজুল ইসলাম, গাজীপুরঃ- গাজীপুরের টঙ্গীতে যুবলীগ নেত্রীর টর্চার সেল নিয়ে তোলপাড় সৃষ্টি হয়েছে। টর্চার সেল থেকে ৩ যুবককে উদ্ধার করেছে পুলিশ। দলবলসহ পালিয়ে গেছে যুবলীগ নেত্রী।\nতিন লাখ টাকার মুক্তিপণের দাবীতে টর্চার সেলে ৮দিন আটকে রেখে ওই ৩ যুবকের ওপর অমানুষিক নির্যাতন চালিয়েছে। তাদেরকে যুবলীগ নেত্রীর আস্তানা থেকে উদ্ধারের পর থানায় মামলা হয়েছে। যুবলীগ নেত্রীর এক সহযোগীকে গ্রেফতার করেছে পুলিশ।


আগস্টে গণজাগরণ মঞ্চের জঙ্গিবাদবিরোধী জাতীয় সম্মেলন – আওয়ার নিউজ\nজঙ্গিবাদ প্রতিরোধে রাজনৈতিক দলগুলোর কার্যকর উদ্যোগ গ্রহণ না করা হতাশাজনক বলে মন্তব্য করেছেন গণজাগরণ মঞ্চের মুখপাত্র ডা. ইমরান এইচ সরকার। জঙ্গিবাদের প্রশয়দাতা এবং উসকানিদাতাদের বিরুদ্ধে সরকারও আইনগত ব্যবস্থা নিচ্ছে না বলে অভিযোগ করেন তিনি। আগস্টে সব রাজনৈতিক দল ও শ্রেণি-পেশার মানুষদের নিয়ে জাতীয় সম্মেলনের আয়োজন করা হবে বলে জানান ডা. ইমরান।\nশুক্রবার ( ২২ জুলাই ) বিকেলে শাহবাগে জাতীয় জাদুঘরের সামনে সারাদেশে জঙ্গি ও সন্ত্রাসী হামলার প্রতিবাদে আয়োজিত গণমিছিল পূর্ব বক্তৃতায় তিনি এ কথা বলেন।\nতিনি বলেন, এখন পর্যন্ত রাজনৈতিক দলগুলো কার্যকর উদ্যোগ গ্রহণ করেনি যার মধ্য দিয়ে জঙ্গিবাদ দমনের একটা শক্তিশালী ঐক্য হতে পারে। এটি খুব হতাশাজনক।\nইমরান বলেন, জাতীয় সঙ্কটে এসে ঐক্য খুবই গুরুত্বপূর্ণ হয়ে দাঁড়িয়েছে। গণমানুষের ঐক্য ইতিমএধ্য প্রতিষ্ঠিত হয়েছে। কিন্তু সরকারের এখন পর্যন্ত জঙ্গিবাদের প্রশয়দাতা এবং উসকানিদাতাদের বিরুদ্ধে আইনগত ব্যবস্থা গ্রহণ করার ব্যাপারে কোনো পদক্ষেপ লক্ষ্য করিনি।\nএসময় তিনি কিছু বিল্ডিং ভাঙা, কিছু উচ্ছেদ করা ছাড়া জঙ্গিবাদ দমনের তেমন কোনো পদক্ষেপ গ্রহণ করা হয়নি বলে মন্তব্য করেন।\nগণজাগরণ মঞ্চের মাসব্যাপী প্রচারণা কর্মসূচি অব্যাহত থাকবে উল্লেখ করে তিনি বলেন, আগস্ট মাসে আমরা রাজনৈতিক দল, সামাজিক-সাংস্কৃতিক শুরু করে ছাত্র-শিক্ষক-পেশাজীবী সকলকে সংগঠিত করে জাতীয় কনভেনশনের আয়োজন করবো। এর মাধ্যমে আমরা একটা জাতীয় ঐক্য প্রতিষ্ঠা করার চেষ্টা করবো। কাদা ছোড়াছুড়ির বাইরে সঙ্কট মোকাবেলায় আমাদের কি ধরনের কর্মসূচি নেয়া উচিত সকলের খোলাখুলি ভাবে বলা উচিত। জাতীয় কনভেনশনে আমরা এ ধরনের কথা শুনবার চেষ্টা করবো।\nবক্তব্য শেষে প্রবল বৃষ্টি উপেক্ষা করে জঙ্গিবাদ বিরোধী গণমিছিল বের করা হয়। মিছিলটি ঢাকা বিশ্ববিদ্যালয়ের টিএসসি হয়ে পুনরায় শাহবাগে এসে শেষ হয়।\nজাতীয় Comments Off on আগস্টে গণজাগরণ মঞ্চের জঙ্গিবাদবিরোধী জাতীয় সম্মেলন সংবাদটি প্রিন্ট করুন\n« চবি শাটল ট্রেনের বগিভিত্তিক রাজনীতি নিষিদ্ধ (পূর্বের সংবাদ)\n(পরের সংবাদ) সারা দেশের সাথে সিলেটের রেল যোগাযোগ বন্ধ : মালবাহী ট্রেন লাইনচ্যুত »


শিক্ষাপ্রতিষ্ঠানে যেসব শিক্ষার্থীরা অনুপস্থিত, তাদের তথ্য চাইলেন প্রধাসমন্ত্রী\nসর্বশেষ আপডেট : ১২ মিনিট ১৬ সেকেন্ড আগে শনিবার, ৩ ডিসেম্বর, ২০১৬, খ্রীষ্টাব্দ | ১৯ অগ্রহায়ণ ১৪২৩ বঙ্গাব্দ |\tDownload Our Toolbar\nডেইলি সিলেট ডট কম :: প্রকাশিত হয়েছে : জুলাই ৭, ২০১৬ | ৬:১৩ অপরাহ্ন সংবাদটি ১০১৭ বার পঠিত\n০\tনিউজ ডেস্ক : শিক্ষার্থীদের মধ্যে যারা দীর্ঘদিন ধরে শিক্ষাপ্রতিষ্ঠানে অনুপস্থিত, তাদের তথ্য সংশ্লিষ্ট কর্তৃপক্ষকে জানাতে বলেছেন প্রধানমন্ত্রী শেখ হাসিনা।\nইসলামের নামে যারা সন্ত্রাসের পথ বেছে নিচ্ছে, তাদের স্বাভাবিক জীবনে ফিরে আসার আহ্বান জানিয়ে তিনি বলেন, “এটা ইসলামের পথ নয়। এই ঘৃণ্য অপরাধের পথ থেকে ফিরে আসার আহবান জানাব।”\nবৃহস্পতিবার সকালে গণভবনে ঈদুল ফিতরের শুভেচ্ছা বিনিময় অনুষ্ঠানে প্রধানমন্ত্রী দ্ব্যর্থহীন কণ্ঠে বলেন, বাংলাদেশে সন্ত্রাসের জায়গা হবে না; শান্তি প্রতিষ্ঠায় যা যা দরকার তার সবই সরকার করবে।\nগুলশানে হলি আর্টিজান বেকারিতে জঙ্গি হামলায় ১৭ বিদেশিসহ অন্তত ২২ জন নিহত হওয়ার পাঁচ দিনের মাথায় শোক আর শঙ্কা বুকে এবারের ঈদ করছে বাংলাদেশের মানুষ।\nপ্রধানমন্ত্রীর শুভেচ্ছা বিনিময় অনুষ্ঠানের মাত্র দুই ঘণ্টা আগে কিশোরগঞ্জের শোলাকিয়ায় দেশের সব বড় ঈদ জামায়াতের মাঠের কাছে সন্ত্রাসী হামলায় নিহত হয়েছেন দুই পুলিশসহ অন্তত চারজন।\nএর ঠিক এক দিন আগে বুধবার আইএসের নামে নতুন এই ভিডিও অনলাইনে আসে, যেখানে আরও নতুন হামলার হুমকি দেয় বাংলাভাষী তিন তরুণ।\nগুলশানের হামলাকারীদের মধ্যে তিনজন ওই হামলার ঘটনার কয়েক মাস আগে থেকে নিখোঁজ ছিলেন। একই কথা প্রযোজ্য হুমকির ভিডিওর অন্তত একজনের ক্ষেত্রে।\nএরকম আরও অন্তত ১০ যুবক নিখোঁজ রয়েছেন জানিয়ে তাদের ফিরে আসার আহ্বান জানিয়েছেন অভিভাবকরা। এভাবে বাড়ি পালিয়ে তরুণদের জঙ্গিবাদে যুক্ত হওয়ার প্রবণতা সাম্প্রতিক সময়ে বাড়ছে বলে পুলিশ ও র‌্যাবের পক্ষ থেকেও অভিভাবকদের সতর্ক করা হয়েছে।\nঅভিভাবকদের পাশাপাশি শিক্ষা প্রতিষ্ঠানগুলোকেও এ বিষয়ে আরও সজাগ হওয়ার তাগিদ দিয়ে শেখ হাসিনা ঈদের শুভেচ্ছা বিনিময় অনুষ্ঠানের পর সাংবাদিকদের বলেন, “বাবা-মা, ইউনিভার্সিটি-কলেজকে বলব, যারা মিসিং তাদের নাম, ফটো, তালিকা দিতে হবে।\n“আমরা জেনেছি, বেশ কিছু কলেজ ও ইউনিভার্সিটির ছাত্ররা মিসিং। জিডি করে বসে থাকবেন না। তথ্য প্রকাশ করেন। ছবি দিন।”\nনিখোঁজ তরুণদের খোঁজ বের করতে সকল প্রচার মাধ্যম ব্যবহার করার কথা জানিয়ে শেখ হাসিনা বলেন, “টিভি, রেডিও, মোবাইল সব ব্যবহার করে আহ্বান জানানোর ব্যবস্থা আমরা করে দেব।ঘৃণ্য অপরাধের পথ ছেড়ে, ঘরের ছেলে ঘরে ফিরে আসতে আহ্বান জানান।\n“তাদের চিকিৎসা থেকে শুরু করে যা লাগে সে ব্যবস্থা আমরা করতে পারব। পৃথিবীতে বাংলাদেশ একমাত্র দেশ অতি অল্প সময়ে এখানে জঙ্গিদের খতম করতে পেরেছি।”\nইউনিয়ন ও জেলা-উপজেলায় সন্ত্রাসবিরোধী কমিটি করার আহ্বান জানিয়ে প্রধানমন্ত্রী বলেন, “কারা বিপথে গেছে, কারা জঙ্গির সাথে সংশ্লিষ্ঠ সেই তথ্য দেন। আমরা দেশবাসীর পাশে আছি।”\nরোজার মধ্যে সন্ধ্যার পর গুলশান এবং ঈদ জামাতের আগে শোলাকিয়ায় হামলার দিকে ইঙ্গিত বক্তব্যের শুরুতেই প্রধানমন্ত্রী বলেন, “নামাজ না পড়ে সেখানে মানুষ হত্যা করতে যাওয়া, তারাবি নামাজ না পড়ে মানুষকে খুন করা- এটা কোন ধরনের ইসলাম রক্ষা করা?\n“বা যেখানে ঈদের জামাত হবে, তা কাছাকাছি জায়গায় হঠাৎ আমাদের আইনশঙ্খলা বাহিনীর ওপর হামলা…। এই ধরনের জঘন্য ঘৃণ্য অপরাধ যারা করে থাকে, তারা আদতে ইসলামে বিশ্বাস করে না, তারা ইসলামে শত্রু।”\nসম্প্রতি সৌদি আরবের মদিনায় মসজিদে নববীর কাছে বোমা হামলার কথাও প্রধানমন্ত্রী অনুষ্ঠানে বলেন।\n“ইসলাম ধর্মের নামে কিছু লোক এমন কর্মকাণ্ড ঘটায়, যা ইসলাম ধর্মকে কলুষিত করে। ইসলামের বদনাম হয়।”\nএই জঙ্গিদের কথা আর আচরণের ফাঁকও শেখ হাসিনা আঙুল তুল দেখিয়ে দেন।\n“তারা শরিয়া আইন কায়েম করবে। মানুষের আইন চলবে না। তারা ফেইসবুক ব্যবহার করছে, মোবাইল ব্যবহার করছে- এগুলো মানুষেরই তৈরি।\n“মানুষের তৈরি আইন মানবেন না, আর মানুষের তৈরি করা জিনিস ব্যবহার করবে। মানুষের তৈরি করা অস্ত্র ব্যবহার করবে, আর মানুষের তৈরি আইন মানবে না। এটা কী জাতীয় কথা!”\nপ্রধানমন্ত্রী বিস্ময় প্রকাশ করেন, “যারা আধুনিক ও উচ্চ শিক্ষায় শিক্ষিত, তারা কেমন করে এই বিভ্রান্তিকর অবস্থায় পড়তে পারে?”\nআর যারা তরুণদের বিভ্রান্ত করে জঙ্গিবাদে জড়াচ্ছে, তাদের বিষয়েও তথ্য দেওয়ার আহ্বান জানিয়েছেন প্রধানমন্ত্রী।\nবছর দু’য়েক আগে নিষিদ্ধ ঘোষিত সংগঠনের সঙ্গে সম্পৃক্ত থাকার অভিযোগে একটি বেসরিকারি বিশ্ববিদ্যালয়ের চার শিক্ষককে চাকুরিচ্যুত করা হয়েছিল।\nশেখ হাসিনা বলেন, “যারা এই সকল শিক্ষা দিচ্ছে, মরণের পথে ঠেলে দিচ্ছে, জাহান্নামের পথে ঠেলে দিচ্ছে, তাদের ব্যাপারেও ব্যবস্থা নিতে হবে।”\nমানবাধিকার সংগঠনগুলোর সমালোচনা\nতরুণদের নিখোঁজ হওয়ার কথা বলতে গিয়ে মানবাধিকার সংগঠনগুলোরও সমালোচনা করেন সরকারপ্রধান।\nতিনি বলেন, “মানবাধিকার সংস্থা, আন্তর্জাতিক মানবাধিকরার সংস্থা গুম নিয়ে বিভিন্ন রিপোর্ট লিখেছে। এই গুম হওয়ার কথা লিখতে গিয়ে সরকারকে এবং আইন-শৃঙ্খলা রক্ষাকারী সংস্থাকে দায়ী করেছে। কিন্তু এখন দেখা গেল কি? এই যে ছেলেরা হারিয়ে গেছে, তারা জঙ্গি ও সন্ত্রাসী রূপ নিয়ে আবির্ভূত হয়েছে। এই সংস্থাগুলো যে রিপোর্ট দিল, তা কিসের ভিত্তিতে দিল?”\nশেখ হাসিনা প্রশ্ন করেন, “তারা কোন এই রিপোর্ট দিতে পারে নাই? এই ছেলেগুলো যে জঙ্গি ও সন্ত্রাসিতে পরিণত হয়ে গেছে, এই রিপোর্ট দিতে তারা ব্যর্থ হলো কেন?\n“এই প্রশ্নটা আমার, তাদের জবাবাদিহি করতে হবে। এই প্রশ্নটা সারা বিশ্বের কাছে,” বলেন প্রধানমন্ত্রী।\nমানবাধিকার সংগঠনগুলো ‘উদ্দেশ্যমূলকভাবে’ অনেক কথা ‘না বলে’ সঠিক তথ্য দিলে সরকার তড়িৎ ব্যবস্থা নিতে পারত বলেও তিনি মন্তব্য করেন।\nবাংলাদেশে আরও জঙ্গি হামলার হুমকি দিয়ে যে ভিডিও আইএস প্রকাশ করেছে, তাতে সরকারের সমালোচনা থাকার প্রসঙ্গে শেখ হাসিনা বলেন, “শুনলাম আমাদের সরকার নিয়ে কিছু কথা বলেছে। আমাদের সম্পর্কে, আমাদের সরকার সম্পর্কে কথা বলার, আমার ধর্মীয় অনুভূতিতে আঘাত দেওয়ার কোনো অধিকার তাদের নাই।”\nমধ্যপ্রাচ্যভিত্তিক ওই জঙ্গি দল ধর্ম নিয়ে ‘বাড়াবাড়ি করে’ ধর্মের ‘শত্রুতা করছে’ বলেও মন্তব্য করেন বাংলাদেশের প্রধানমন্ত্রী।\nতিনি বলেন, “ইসলাম নিরীহ মানুষ হত্যার অধিকার দেয়নি।… আমি তাদের বলব এই ধরনের কাজ থেকে বিরত থাকতে।”\nকোরআনে ‘শেষ বিচারের ভার আল্লাহর হাতে’ বলা থাকলেও এই জঙ্গিরা ‘নিজেরাই বিচারের দায়িত্ব’ নিয়ে নিয়েছে মন্তব্য করে প্রধানমন্ত্রী বলেন, “এরা নিজেদের খোদার চেয়েও শক্তিশালী ভাবে।”\nআন্তর্জাতিক সম্প্রদায়ও সন্ত্রাস ও জঙ্গিবাদের বিরুদ্ধে ভূমিকা নিচ্ছে উল্লেখ করে শেখ হাসিনা বলেন, “আন্তর্জাতিক সম্প্রদায় আমাদের সঙ্গে আছে। সেখানে আন্তর্জাতিকভাবেও যদি কেউ এই জঙ্গিদের প্রশয় দেয়, আমি মনে করি, আন্তর্জাতিক সম্প্রদায়কেই এর দায়িত্ব নিতে হবে যে, তাদের কীভাবে প্রতিহত করা যায়।”\nসাংবাদিকদের সঙ্গে কথা বলার আগে প্রধানমন্ত্রী সমাজের সর্বস্তরের মানুষের সঙ্গে ঈদের শুভেচ্ছা বিনিময় করেন। অনুষ্ঠান শুরু হয় আওয়ামী লীগের নেতা-কর্মীদের শুভেচ্ছা জানানোর মধ্য দিয়ে। পরে বিচারপতি ও কূটনীতিকদের সঙ্গেও তিনি শুভেচ্ছা বিনিময় করেন।\nঅনুষ্ঠানের পর অতিথিদের আপ্যায়িত করা হয়।-বিডি নিউজ


ক) গোসল ফরয হয়েছে এমন ব্যক্তি অসুস্থতার কারণে গোসল করতে - Qawmi Madrasa\nHome/ মাসায়েল / ফতোয়া/ অজু/ক) গোসল ফরয হয়েছে এমন ব্যক্তি অসুস্থতার কারণে গোসল করতে\nOn: জানুয়ারী 26, 2019 Posted in অজু\tViews: 1\nক) গোসল ফরয হয়েছে এমন ব্যক্তি অসুস্থতার কারণে গোসল করতে\nক) গোসল ফরয হয়েছে এমন ব্যক্তি অসুস্থতার কারণে গোসল করতে অক্ষম। কিন্তু অযু করতে সক্ষম এবং তার নিকট পর্যাপ্ত পরিমাণ পানিও রয়েছে। আমার প্রশ্ন হল, উক্ত অবস্থায় কি শুধু তায়াম্মুম করে নামায পড়লেই যথেষ্ট হবে নাকি তায়াম্মুমের সাথে অযুও করতে হবে?\nখ) জনৈক ব্যক্তি ঘুম থেকে উঠে কাপড়ে ভিজা বা শক্ত শক্ত অনুভব করেছে। কিন্তু তার স্বপ্নের কথা স্মরণ নেই এবং এটা কি বীর্য না অন্য কিছু তাও বুঝতে পারছে না। আমার প্রশ্ন হল,উল্লেখিত অবস্থায় কি ঐ ব্যক্তির উপর গোসল করা ফরয?\nক) প্রশ্নোক্ত ক্ষেত্রে শুধু তায়াম্মুম করে নামায পড়বে, অযু করবে না। তায়াম্মুমের সাথে অযু করার বিধান নেই।\nউল্লেখ্য, গোসলের জন্য তায়াম্মুম করার পরে ঐ ব্যক্তি থেকে অযু ভঙ্গের কোনো কারণ পাওয়া গেলে তখন অযু করা জরুরি। কেননা সে অযু করতে সক্ষম।-খুলাসাতুল ফাতাওয়া ১/৩৩, ৩৮; রদ্দুল মুহতার ১/২৫৫; ফাতাওয়া হিন্দিয়া ১/৩০; আলমুহীতুল বুরহানী ১/৩৩০; আলবাহরুর রায়েক ১/১৫২; ফাতাওয়া তাতারখানিয়া ১/৩৯৪\nখ) ঘুম থেকে উঠে কাপড়ে ভিজা পেলে কিংবা বীর্যের আলামত পেলে স্বপ্নের কথা স্মরণ না হলেও গোসল করা ফরয। সুতরাং প্রশ্নোক্ত ক্ষেত্রে ঐ ব্যক্তির জন্য গোসল করা ফরয। হাদীস শরীফে এসেছে, আম্মাজান আয়েশা রা. থেকে বর্ণিত, তিনি বলেন, যে ব্যক্তি ঘুম থেকে উঠার পর ভিজা অনুভব করে, কিন্তু তার স্বপ্নের কথা স্মরণ নেই তার সম্পর্কে রাসূলুল্লাহ সাল্লাল্লাহু আলাইহি ওয়াসাল্লামকে জিজ্ঞাসা করা হলে তিনি উত্তরে বলেন, হ্যাঁ, তাকে গোসল করতে হবে। আর ঐ ব্যক্তি যার স্বপ্নের কথা স্মরণ আছে কিন্তু সে কাপড়ে বা শরীরে কোনো ভিজা পায়নি তার বিষয়ে জিজ্ঞাসা করা হলে তিনি বলেন, না, তার জন্য গোসল করা জরুরি নয়।-জামে তিরমিযী, হাদীস : ১১৩; সুনানে আবু দাউদ, হাদীস : ২৪০; বাদায়েউস সানায়ে ১/১৪৮-১৪৯; মাবসূত, সারাখসী ১/৬৯; ফাতহুল কাদীর ১/৫৪; আলবাহরুর রায়েক ১/৫৫; আলমুহীতুল বুরহানী ১/২৩০-২৩১; খুলাসাতুল ফাতাওয়া ১/১৩\nআমি অযু বা গোসল করে নামাযের প্রস’তি নিয়ে কোনো এক\nআমাদের বাড়িতে বালতিতে পানি রাখা থাকে। সাধারণত আমি বালতি থেকে


হাইকোর্টে রিট খারিজ নিজাম হাজারীর এমপি পদ বৈধ\nস্টাফ রিপোর্টার : ফেনী-২ আসনে সরকারদলীয় সংসদ সদস্য নিজাম উদ্দিন হাজারীর পদে থাকার বৈধতা নিয়ে করা রিট খারিজ করে দিয়েছেন হাইকোর্ট।\nগতকাল বৃহস্পতিবার বিচারপতি মো. আবু জাফর সিদ্দিকীর হাইকোর্টের একক বেঞ্চ এই রায় দেন। আইনজীবীরা জানিয়েছেন, হাইকোর্টের রায়ের মধ্য দিয়ে নিজাম হাজারীর পদে থাকা বৈধতা পেল।\nনিজাম হাজারীর পদে থাকার বৈধতা নিয়ে করা রিট আবেদনের ওপর গত মঙ্গলবার হাইকোর্টের একক বেঞ্চে উভয় পক্ষের শুনানি শেষ হয়। শুনানি শেষে রায়ের জন্য ১লা মার্চ তারিখ রাখেন হাইকোর্ট।\nআদালতে নিজাম হাজারীর পক্ষে ছিলেন ব্যারিস্টার শফিক আহমেদ ও নুরুল ইসলাম সুজন। রিট আবেদনের পক্ষে শুনানি করেন কামরুল হক সিদ্দিকী ও সত্যরঞ্জন মন্ডল।\nগত ৩০ জানুয়ারি রিট আবেদনকারীর আইনজীবী সত্য রঞ্জন মন্ডল জানিয়েছেন, বিচারপতি আবু তাহের মো. সাইফুর রহমানের হাইকোর্ট বেঞ্চে এ বিষয়ে নিজাম হাজারীর আইনজীবী শুনানি করেছিলেন। কিন্তু দ্বিতীয়ার্ধে বিচারপতি বিব্রতবোধ করেন। এরপর রিটের নথি প্রধান বিচারপতির কাছে পাঠানোর পর তিনি বিচারপতি মো.আবু জাফর সিদ্দিকীর বেঞ্চে মামলাটি নিষ্পত্তির জন্য পাঠিয়েছেন বলে জানান সত্য রঞ্জন মন্ডল।\nএরপর আইন অনুসারে রিট আবেদনটি প্রধান বিচারপতির কাছে গেলে তিনি একক বেঞ্চের কাছে পাঠান। পরবর্তীতে কয়েকটি একক বেঞ্চ বিব্রতবোধ করেন। ২০১৪ সালের ১০ মে একটি জাতীয় দৈনিকে ‘সাজা কম খেটেই বেরিয়ে যান সাংসদ’ শিরোনামে প্রতিবেদন প্রকাশিত হয়।\nওই প্রতিবেদনে বলা হয়, ‘২০০০ সালের ১৬ আগস্ট অস্ত্র আইনের এক মামলায় নিজাম হাজারীর ১০ বছরের কারাদ- হয়। কিন্তু দুই বছর ১০ মাস কম সাজা খেটে কারাগার থেকে মুক্তি পান তিনি’।\nরিট আবেদনের প্রাথমিক শুনানি নিয়ে ২০১৪ সালের ৮ জুন রুল জারি করেন হাইকোর্ট। ২০১৬ সালের ৩ আগস্ট এ রুলের শুনানি শেষে ১৭ আগস্ট সংসদ সদস্য নিজাম উদ্দিন হাজারীর পদ থাকবে কি-না, সে বিষয়ে রায় ঘোষণার দিন ধার্য করেন হাইকোর্ট।\nরিট আবেদনে বলা হয়, সংবিধানের ৬৬ (২) (ঘ) অনুচ্ছেদ অনুসারে, কোনো ব্যক্তি সংসদের সদস্য নির্বাচিত হওয়ার এবং সংসদ সদস্য থাকার যোগ্য হবেন না, যদি তিনি নৈতিক স্খলনজনিত কোনো ফৌজদারি অপরাধে দোষী সাব্যস্ত হয়ে কমপক্ষে দুই বছরের কারাদ-ে দ-িত হন এবং তার মুক্তিলাভের পর পাঁচ বছর অতিবাহিত না হয়ে থাকে।


২৫ ফেব্রুয়ারি ২০২০, ১৮:৩৩\nসিনেমার শুটিং ফাঁসিয়ে দিলেন নায়ক রোশান। গত সোমবার নারিন্দায় ‘ওস্তাদ’ ছবির শুটিং শুরুর কথা ছিল। শিডিউল দিয়েও লোকেশনে আসেননি রোশান। প্রায় ১০০ জনের ইউনিট নিয়ে বিপাকে পড়েন পরিচালক সাইফ চন্দন। এতে ছবির পরবর্তী শুটিং নিয়ে অনিশ্চয়তার পাশাপাশি লাখ টাকার ওপরে লোকসান গুনতে হয়েছে পরিচালককে।\nপরিচালক সাইফ চন্দনের অভিযোগ, ২৪ থেকে ২৮ ফেব্রুয়ারি পর্যন্ত রোশান নিজেই শিডিউল দিয়েছিলেন। তাঁর শিডিউল ধরেই বাকি শিল্পীদের শিডিউল চূড়ান্ত করা হয়েছিল। কিন্তু সবাই এলেও রোশান আসেননি। ক্ষোভ প্রকাশ করে তিনি বলেন, ‘রোশানের সুবিধামতোই শিডিউল নেওয়া। তাঁকে ধরেই বাকি শিল্পীদের শিডিউল নেওয়া। কিন্তু তিনি এলেন না। তাঁর সঙ্গে যোগাযোগও করা যাচ্ছে না। ফোন বন্ধ। এটি কি কোনো শিল্পীর পেশাদারির পরিচয় হলো? তিনি যদি নাই-ই আসবেন, তাহলে আগে থেকে আমাকে জানানো উচিত ছিল। প্রায় ১০০ জনের ইউনিট বসিয়ে রেখেছি। কী করব, বুঝতে পারছি না।’\nরোশানের শিডিউল ফাঁসানোর কারণে ছবির শুটিং শেষ করা নিয়ে অনিশ্চয়তায় পড়েছেন পরিচালক। তিনি বলেন, ‘আনিসুর রহমান মিলন আগামী মাসে যুক্তরাষ্ট্রে চলে যাবেন। তাঁকে আর পাওয়া যাবে না। রোশানের কো-আর্টিস্ট মিলন ভাই। এই চার দিনের শুটিং না করতে পারলে ছবির শুটিং বন্ধ করে দেওয়া ছাড়া উপায় নেই আমার।’ সাইফ চন্দন জানান, এর আগের ধাপেও চার দিন শিডিউল ফাঁসিয়েছেন রোশান।\nএদিকে জানা যায়, দীপংকর দীপনের ‘অপারেশন সুন্দরবন’ ছবিতে শুটিং করতে সুন্দরবনের দুবলার চরে অবস্থান করছেন রোশান। সেখানে কোনো নেটওয়ার্ক নেই। ফলে মুঠোফোনেও পাওয়া যাচ্ছে না তাঁকে। পরিচালক দীপংকর দীপনের মাধ্যমে বিশেষ ব্যবস্থায় ফোনে রোশানের সঙ্গে কথা হয়। তিনিও শিডিউল ফাঁসানোর কথা স্বীকার করেছেন। তিনি বলেন, ‘অপারেশন সুন্দরবন ছবির শুটিং শেষ করার কথা ছিল ২২ ফেব্রুয়ারি। কিন্তু ফেঁসে যাওয়ার কারণে বাড়তি দুই দিন শুটিং করা লাগছে এখানে। গতকাল যেতে চেয়েছিলাম, পারিনি। আজ ঢাকায় রওনা হওয়ার কথা আছে।’ তবে তিনি জানিয়েছেন, ২৬ ফেব্রুয়ারির আগে ‘ওস্তাদ’ ছবির শুটিং করতে পারবেন না।’\nবিষয়গুলো পরিচালককে কেন আগে থেকে জানানো হয়নি? রোশান বলেন, ‘এখানে কোনো নেটওয়ার্ক নেই। আমি ভেবেছিলাম ফিরতে পারব। যদিও এখানকার পরিস্থিতির কথা সহকারী পরিচালককে খুদে বার্তায় জানিয়েছি।’ রোশানের কথার পরিপ্রেক্ষিতে সাইফ বলেন, ‘রোশান তো খুদে বার্তায় আমার সহকারীকে ২৪ তারিখেই আসার কথা বলেছেন। এখন উল্টাপাল্টা বললে তো হবে না।’\n‘ওস্তাদ’ ছবিতে আরও অভিনয় করছেন তাসকিন রহমান, উষ্ণ হক, রাজ রিপা, সিবা শানু, ডন প্রমুখ।


মিশরের প্রধান অভিশংসক দপ্তর “ভাই মুসলমান” আন্দোলনের নেতাকে গ্রেপ্তারের পরোয়ানা জারি করেছে – টিভি - খবর - রাজনীতি - রেডিও রাশিয়া\n10 জুলাই 2013, 16:07 0\nমিশরের প্রধান অভিশংসক দপ্তর “ভাই মুসলমান” আন্দোলনের নেতাকে গ্রেপ্তারের পরোয়ানা জারি করেছে – টিভি\nমিশরের প্রধান অভিশংসক দপ্তর বুধবার “ভাই মুসলমান” আন্দোলনের সর্বোচ্চ গুরু মুহাম্মেদ বাদিয়া এবং এ আন্দোলনের আরও দুজন উচ্চপদস্থ প্রতিনিধিকে গ্রেপ্তারের পরোয়ানা জারি করেছে. এ সম্বন্ধে জানিয়েছে “আল-আরাবিয়া” স্পুতনিক টেলি-চ্যানেল. তাদের সন্দেহ করা হচ্ছে সোমবার কায়রো-তে প্রজাতান্ত্রিক গার্ডের সদর ঘাঁটির কাছে মিছিলকারীদের সাথে সেনাবাহিনীর সঙ্ঘর্ষে জড়িত থাকার.\nমিশরের প্রধান অভিশংসক দপ্তর বুধবার “ভাই মুসলমান” আন্দোলনের সর্বোচ্চ গুরু মুহাম্মেদ বাদিয়া এবং এ আন্দোলনের আরও দুজন উচ্চপদস্থ প্রতিনিধিকে গ্রেপ্তারের পরোয়ানা জারি করেছে. এ সম্বন্ধে জানিয়েছে “আল-আরাবিয়া” স্পুতনিক টেলি-চ্যানেল. তাদের সন্দেহ করা হচ্ছে সোমবার কায়রো-তে প্রজাতান্ত্রিক গার্ডের সদর ঘাঁটির কাছে মিছিলকারীদের সাথে সেনাবাহিনীর সঙ্ঘর্ষে জড়িত থাকার. এ বিশৃঙ্খলায় নিহত হয়েছে ৫১ জন এবং ক্ষতিগ্রস্ত হয়েছে ৪০০ জন.


www.naya-alo.com | আমেরিকায় বসে গোলাপগঞ্জে চাকুরী করছেন প্রধান শিক্ষক জেসমিন সুলতানা!\nআমেরিকায় বসে গোলাপগঞ্জে চাকুরী করছেন প্রধান শিক্ষক জেসমিন সুলতানা!\nআপডেট টাইম : সেপ্টেম্বর ১০ ২০২১, ১৯:২৫ | 645 বার পঠিত\nআমেরিকায় বসে গোলাপগঞ্জে চাকুরী করছেন জেসমিন সুলতানা নামের এক প্রধান শিক্ষক। শুধু চাকুরীই নয় তিনি ব্যাংক থেকে সরকারী বেতনও উত্তোলন করছেন। এমন অভিযোগ গোলাপগঞ্জ উপজেলার ঢাকাদক্ষিণ ইউনিয়নের দক্ষিণ রায়গড় সরকারী প্রাইমারী বিদ্যালয়ের প্রধান শিক্ষিকা জেসমিন সুলতানার বিরুদ্ধে। এসব বিষয়ে জেলা ও বিভাগীয় শিক্ষা অফিসে বিদ্যালয়ের সদ্য অনুমোদিত ম্যানেজিং কমিটি লিখিত অভিযোগ করেন।\nঅভিযোগপত্র ও বিদ্যালয় সূত্রে জানা যায়, জেসমিন সুলতানা ২০১৩ সালের ২১ এপ্রিল রায়গড় সরকারি প্রাথমিক বিদ্যালয়ে প্রধান শিক্ষক হিসেবে যোগদান করেন। এক বছর বিদ্যালয়ে উপস্থিত থাকলেও এরপর ২০১৫ সালের ১২ নভেম্বর থেকে ৫বছর ধরে বিদ্যালয়ে অনুপস্থিত রয়েছেন। বিদ্যালয়ে অনুপস্থিত থাকার পরেও তিনি নিয়মিত মাসিক বেতনের টাকা উত্তোলন করে আসছেন। ২০১৭ সালের ১৫ জানুয়ারি ও ২০১৮ সালের ৫ সেপ্টেম্বর এই দুটি তারিখে জেসমিন সুলতানা সোনালী ব্যাংক ঢাকাদক্ষিণ শাখা থেকে মোট ৪ লক্ষ টাকা উত্তোলন করেছেন বলে অভিযোগে উল্লেখ করা হয়।\nএদিকে অভিযোগের পর জেলা শিক্ষা অফিস থেকে বিষয়টি তদন্ত করার জন্য বিয়ানীবাজার উপজেলা শিক্ষা অফিসার রুমান মিয়াকে দায়িত্ব দেওয়া হয়েছে। তিনি মঙ্গলবার (৭সেপ্টেম্বর) বিদ্যালয়টিতে সরেজমিনে তদন্তে আসেন।\nএদিকে জেসমিন সুলতানা এখন কোথায় আছেন বিষয়টি নিশ্চিত হওয়ার জন তার বড় ভাই রায়হান আহমদের সাথে মুঠোফোনে যোগাযোগ করা হলে তিনি জানান, জেসমিন সুলতানা স্বামীর আবেদনে প্রেক্ষিতে ভিসা পেয়ে স্বপরিবারে আমেরিকাতে বসবাস করছেন।\nবিদ্যালয়ের ম্যানেজিং কমিটির সভাপতি আজিজ খান ও সহসভাপতি সেলিম আহমদ জানান, বিদ্যালয়ের সংরক্ষিত তথ্যমতে প্রধান শিক্ষিকা জেসমিন সুলতানা যোগদান করার পর থেকে মাঝে মধ্যে স্কুলে আসতেন।\nতিনি প্রতিষ্ঠানের কিছু প্রয়োজনীয় কাগজপত্র, হাজিরা খাতা ও ¯িøপের টাকা নিয়ে প্রায় ৫ বছর ধরে লাপাত্তা। শুনেছি স্বপরিবারে আমেরিকায় আছেন। তবে ২০১৭ সালে এসে ব্যাংক থেকে সরকারি বেতন উত্তোলন করার সময় কয়েকদিন বিদ্যালয়ে এসেছিলেন।\nএ ব্যাপারে এ বিদ্যালয়ের ভারপ্রাপ্ত প্রধান শিক্ষক নিয়তী রাণী চন্দের সঙ্গে যোগাযোগ করা হলে তিনি জানান, প্রধান শিক্ষিক অনুপস্থিতির বিষয়টি উপজেলা শিক্ষা অফিসারকে অনেক আগে জানানো হয়েছে। এছাড়াও প্রধান শিক্ষিক জেসমিন বেগম আমাকে চাপ প্রয়োগ করে জামিনদার করে টাকা ঋণও উত্তোলণ করেছিলেন। কিন্তু এখন নিয়মিত কিস্তি না দেওয়ায় ব্যাংক কর্তৃপক্ষ আমাকে চাপ দিচ্ছে। আমায় উনি বিপদে ফেলে দিয়েছেন।\nগোলাপগঞ্জ উপজেলা শিক্ষা অফিসার দেওয়ান নাজমুল আলম বলেন, জেসমিন সুলতানা কয়েক বছর আগে তৎকালীন শিক্ষা অফিসারের কাছ থেকে তিন মাসের চিকিৎসা জনিত ছুটি নিয়েছিলেন। এখন তিনি কোথায় আছেন আমার জানা নেই।